
KKKIII.  KøllKNII« 


DE  ydre  Omstændigheder  ved  dette  lille  Skrifts  F'rem- 
konisl  er  følgende: 

I  Efteraaret  1905  ønskede  Redaktionen  af  Tidsskriftet 
»Ord  och  Bild«  at  give  dets  Læsere  en  Fremstilling  af,  hvor- 
ledes »Skandinavismen«  nu  efter  Aarets  store  Begivenheder 
tog  sig  ud  fra  et  svensk  og  fra  et  dansk  Synspunkt.  I  den 
Anledning  henvendte  Redaktionen  sig  til  en  bekendt  svensk 
Mand  og  til  mig  om  hver  at  besvare  dette  Spørgsmaal. 

Emnet  interesserede  mig.  Men  jo  mere  jeg  i  Tankerne 
syslede  dermed,  des  klarere  blev  jeg  over,  at  den  Form  for 
Besvarelse,  som  jeg  maatte  ønske  at  give  dette  Spørgsmaal, 
ikke  vilde  egne  sig  for  et  Tidsskrifts  snævrere  Ramme,  da 
Forstaaelsen  af  Aarets  Begivenheder  efter  min  Mening  netop 
afhang  af,  at  de  opfattedes  som  Led  i  Udviklingens  store 
Hele.  Jeg  meddelte  da  Redaktionen,  at  jeg  ikke  saa  mig  i 
Stand  til  at  levere  den  ønskede  Artikel. 

Men  Emnet  holdt  mig  desuagtet  fast.  Det  var  jo  et 
Spørgsmaal,  som  Tiden  selv  rejste.  Jeg  søgte  da  at  besvare 
det  i  den  Form,  som  det  efter  min  Mening  syntes  at  kræve. 
Saaledes  blev  denne  lille  Bog  til. 

Af  disse  Oplysninger  vil  det  fremgaae,  at  mine  efterføl- 
gende Udtalelser  ere  af  beskeden,  rent  individuel  Karakter. 
Jeg  taler  ikke  paa  nogen  Andens  endsige  paa  noget  Partis 

Vegne.  Mine  Ord  ere  hverken  Prøveballon  eller  Program 
eller  nogetsomhelst  udover,  hvad  de  udgive  sig  for.  De  ere 
kun  simpelthen,  hvad  en  dansk  Mand  har  følt,  tænkt  og 
ment  at  forstaae,  oplevede  Begivenheder  sete  i  Belysning  af 
Fortidens  og  af,  hvad  der  muligt  vil  komme.  Mine  Ord 
henvender  sig  til  nordiske  Landsmænd  om  en  Sag,  der  an- 
gaar  os  alle,  i  Haab  om  at  vække  til  Overvejelse,  muHgt 
til  Modsigelse  og  herigennem  til  endnu  bedre  Forstaaelse, 
alt  vel,  naar  blot  til  Gavn  for  det  fælles  nordiske  Fædreland. 

København,  Januar  1906. 

Tr.-L. 


I. 

DEN  Folkestamme  valgte  ikke  ilde,  der  i  hin  Tid,  da 
Folkene  endnu  vandrede,  foretrak  at  slaa  sig  ned  i 
Skandinavien.  Vel  var  her  ikke  Sydens  Varme  og  Frugter, 
men  nok  af  Vildt;  Fisk  i  Elv,  i  Sø  og  Hav;  villig  Jord, 
hvor  Skoven  veg  for  Ild  og  Økse.  Og  Solheden  brændte 
ikke  Daadkraften  ud.  Den  kølige  Luft  heroppe,  hvad  enten 
den  lettere  og  lettere  vinked  op  over  Fjeldet  eller  den  mun- 
tert strøg  ind  over  Fladland  mellem  Vesterhav  og  Østersø, 
friskede  Sindet,  gjorde  Arbejd  og  Idræt  kært. 

Maaske  oprindeligt  lig  de  andre  Folk  paa  Vandring 
blev  den  nordiske  Folkestamme  under  disse  Forhold  efter- 
haanden  en  anden.  Ogsaa  Folkefrænderne  bosatte  sig  eller 
strøg  som  Vandalerne,  Vestgoter,  Østgoter,  Longobarder  i 
glødende,  selvfortærende  Flugt  langs  de  lokkende,  Ij'se  Middel- 
havskyster. Men  da  Støvskyen  om  de  mylrende  Folk  til- 
sidst  lettede,  saa  det  saaes,  hvor  ethvert  af  dem  var  sunket 
i  Død  eller  i  Leje,  viste  det  sig,  at  Folkestammen  mod  Nord 
var  bleven  forskellig  fra  de  andre.  Forholdene  havde  lært 
de  nordiske  Nybyggere  at  tømre  ikke  blot  Husvæg  og  Tag 
men  Skib  og  Mast,  lært  dem  dyrke  baade  Jord  og  Elv  og 
Hav.  Men  samtidigt  sad  trods  Hjemmets  og  Arneildens  ny- 
skabte  Hygge  Vandrelysten  fra  fordum  dem  fremdeles  i 
Blodet.  Aaret  heroppe  ^iste  selv  an.  De  lyse  Sommerdøgns 
Tid  til  Nyfærd  og  Bedrift.  Vintermulm  til  Hvile  og  Gen- 
fortælling af  det  Oplevede, 


Evropa  lik  at  føle,  at  det  nu  havde  faaet  nyt  Husstel. 
Friske  Folkeskj'l  fra  oven  hver  Sommer,  naar  Lys  og  Varme 
gav  Tegnet.  Uvilkaarhgt  delte  Strømmen  sig.  Fra  Halv- 
øens østlige  Skraaning,  Sverig,  gik  de  over  til  Finland  og 
Rusland.  Fra  Halvøens  vesthge  Skraaning,  Norge,  og  fra 
det  lave  Fastland  med  Øer  sydpaa,  Danmark,  gik  man 
mod  Skotland,  England  og  Frankrig. 

Det  var  Skandinaviens  Stortid.  Ikke  blot  fordi  man 
hvert  Aar  høstede  dobbelt,  hjemme  og  ude.  Afgrøde  og 
Bytte.  Heller  ikke  blot,  fordi  Befolkningens  Opvækst  var 
mylrende  tæt  som  nysskaaret  Græs :  Masser  af  Børn ;  Over- 
flod af  Kvinder  til  Hustruer  og  Hjemmerøgt ;  Drengene  Mænd, 
Mændene  hurtigt  afkappede  derude,  naar  Kræfterne  glipped. 
Men  det  var  først  og  fremmest  Stortid,  fordi  ingensinde  før 
eller  siden  var  Befolkningen  stillet  overfor  saa  storladen  en 
Opgave.  Hundreder  af  Aar  i  Rad  hver  Vaar  skulde  Skuden 
ud,  Togt  være  planlagt  og  rustet  udføres.  Det  var  en 
Skole  i  Kraft,  Omsigt  og  Raadsnarhed.  Og  hver  enkelt 
havde  fri  Vækst  op  efter.  Idag  ved  Aaren ;  imorgen  maaske 
Fører;  tilsidst  maaske  Tusinders  Høvding  ved  Themsen, 
Seinen  eller  Volga. 

Derfor  blev  ogsaa  Følgen  for  Europa  af  al  denne  Nord- 
boernes Overskylning  fra  oven  mere  end  blot  Hærværk  og 
Voldsdaad.  Nordboerne  ikke  blot  tog,  men  de  gav.  De 
var  selv  voksede  med  Opgaven.  Da  den  efterhaanden  kræ- 
vede ikke  blot  Sommertogter  men  Vinterophold  tillige  i  de 
undertvungne  Lande,  groede  de  fast  her  og  tilførte  deres 
nye  Hjem  et  rigt  Overskud  af  Kraft  og  Snille.  England, 
Normandiet,  Finland  og  Rusland  skylder  Nordboerne  —  de 
engang  saa  fiygledc  N'iUingcr  og  Vareger  —  Tak  for  Væ'rn  og 
Pleje,  Tak  for  hvad  de  selv  blev.  Ikke  mindst  i  Rusland 
skabte  Svenskerne  blandt  de  bløde  Slaver  et  SlorvaM'k  af 
Rang.  Fødle  Førere,  —  »Rns«  som  de  kaldles  af  de  over- 
vundne —  gav   de   ikke   alene    Landet  Navn  og  overlog  og 


ordnede  dets  Styre,  men  trofast  værgede  de  det  mod  Græ- 
kere, Mongoler  og  Littauere.  Selv  da  Mongolerne  tilsidst 
midertvang  hele  Landet,  var  det  endnu  Efterkommerne  af 
Varegen  Rurik,  der  vovede  at  rejse  Folket  til  Opstand  og 
sluttelig  sejrede.  Ruriks  sidste  Ætling  paa  Tronen  døde  som 
Ruslands  Czar  1598. 


II. 

Nordboerne  hjembragte  Kristendommen,  og  den  tæmmede 
dem  som  Vikinger.  Men  ikke  deres  Trang  til  Redrift.  En 
Stund  skabtes  et  nordisk  Trillingrige  vesterpaa,  Danmark, 
Norge,  England,  der  omspændte  Vesterhavet.  Men  Ringen 
brast,  da  Landsmændene  i  Normandiet  syd  fra  trak  til  og 
rev  England  til  sig.  Forgæves  styrede  siden  Flaader  mod 
vest  for  at  kue  de  nordiske  Udbyggere.  Kolonien  var  rod- 
fæstet bleven  sig  selv,  frihedskær,  ikke  længer  til  at  gen- 
vinde. Det  samme  gentog  sig  700  Aar  efter,  da  England 
selv  havde  grundet  Koloni  videre  vesterpaa  over  Atlanter- 
havet. Frihedstrangen  sprængte  Lydforholdet  mellem  de 
nordiske  Efterkommere  i  Nordamerika  og  deres  britiske 
Hjemland. 

Men  selv  om  Danske  og  Nordmænd  dreves  med  braadne 
Pander  fra  væbnet  Landgang  i  England,  saa  var  Udveen 
dog  derfor  ikke  stænget  inde.  Den  fik  ny  Form  som  Pil- 
grimsfærd. Det  var  en  Langfart  fuld  af  Eventyr  at  sejle 
f.  Eks.  fra  Norge  gennem  Kanalen  —  det  nordiske  Stræde 
med  Frænder  paa  begge  Sider  —  ned  til  Middelhavet.  Det 
fristede  at  gøre  Strandhug  under  Vejs  hos  Maurerne  i  Por- 
tugal og  Spanien,  gæste  Normanner  i  Syditalien  og  efter  at 
have  knælet  ved  Kristi  Grav  at  sejle  op  til  Konstantinopel 
og  hilse  paa  Slægtninge  blandt  Væringerne  i  Miklagaard. 
Sigurd  Jorsalfarer  gjorde  denne  Tur  med  en  hel  Flaade  og 


havde  den  extra  Julefornøjelse  at  deltage  i  Erobringen  af 
Sidon. 

For  Dahske  laa  dobbelt  Vej  til  Jorsal.  Enten  til  Søs 
Gibraltar  rundt,  eller  blot  søværts  til  Rusland  og  saa  til 
Hest  i  Gæstefærd  hos  svenske  Venner  gennem  den  vældige 
Slette  ned  til  Miklagaard.  Erik  Ejegod  og  Dronning  gjorde 
dette  fredelige  Ridt. 

Men  Luren  lød  herhjemme.  Kristendom  blev  Kiv  med 
Kejser,  Korset  Kamp  mod  Hedningfolk.  Hvidt  paa  Rødt, 
Gult  paa  Blaat  malede  Kirken  det.  Danmark  havde  ondt 
ved  at  værge  sig  syd  efter.  Leddet  var  af  Lave,  og  Venderne 
sværmede  til  Søs  og  til  Lands.  Finland  kom  i  Vaande. 
Finske  Stammer  var  trængt  ind  og  truede  de  færre  Sven- 
skere langs  Kysten.  Men  Valdemarerne,  Erik  den  Hellige 
og  Torkild  Knutson  førte  Norden  og  Korset  til  Sejr.  Fin- 
land blev  Sverigs.  Og  Valdemar  Sejr  tegnede  med  blodig 
Sværdsod  Ridset  af  sin  Æts  eventyrlige  Drøm:  Fra  Revals 
Strand,  hvor  Svenskevældet  standsede,  til  Sønderjyllands 
gamle  Grænse  at  kristne  Landet  til  dansk  Eje. 

Under  alt  dette  var  efterhaanden  Trækkene  blevne  ud- 
prægede hos  den  nordiske  Folkestammes  forskelligt  lejrede 
Dele.  Paa  Fjeldets  Østside  kom  Solen  først  og  slog  Smil 
af  Birke  og  blinkende  Søer,  saa  det  glemtes,  at  Jorden  var 
haard  og  Vejen  i  det  pyntelige  Landskab  ofte  lang  fra  Grande 
til  Grande.  Storhident  laa  Landet  afsluttet  for  sig  selv.  Mod 
Vest  Fjeld,  mod  Øst  Hav.  I  Syd  og  Nord  mørke,  dybe, 
uigennemtrængelige  Naaleskove.  Fast  tog  Naturen  fat.  Mellem 
Sommer  og  Vinter  raadte  en  Fastlandsspænding  fra  Ørken- 
hede til  Rundfryse. 

Herved  oj)fostredes  en  flittig,  fattig,  fribaaren  Slægt,  med 
lyst  Blik  og  Glitter  i  Lader  og  Sind  som  de  brede,  blanke, 
glidende  Elve,  som  Miilarn  og  Siljan  i  Sollys.  Men  rundt 
om  denne  klare  Flade  gik  der  stundom  som  et  lyst  Drag 
af  de   dunkle    Grænseskoves    hemmelighedsfulde   Gru.    Og 


dybest  føltes  en  Underbund  som  af  det  haarde  Fjeld,  ubøn- 
hørlig men  med  en  sælsom  Metalklang. 

Med  Hjemmets  Staal  i  Haand  fik  hver  Svensker  i  over 
tusind  Aar  Valget  mellem  to  ulige  Kaar.  Enten  at  bruge 
Staalet  til  at  bryde  Grund  og  pløje  Fure  i  Fædrelandets 
egen  Hjemmemark.  Eller  at  svinge  sig  over  Østersøens  Slots- 
grav  og  bruge  Staalet  som  Klinge  ovre  i  Sverigs  Udmarker 
Finland,  Rusland  og  Polen.  Udbyttet'!  Guld  var  større  her 
end  hist,  men  begge  Steder  avledes  Slægt  efter  Slægt  et  og 
samme  djærve,  ukuelige  Hverdagsmod  og  højtidsstemte  Æres- 
krav. 

Mod  Syd  brød  Blæsten  paa  fra  jydske  Rev  til  Skaanes 
Sandhammer,  og  peb  som  Træk  helt  op  til  Kalmarsund. 
Vindstrakt  og  fladt  laa  Landet,  Halvø  Vest  og  Øst,  med 
opankrede  Øer  imellem.  Alle  fyldte  med  velforplejet  Mand- 
skab. Hvermand  lidt  duknakket  som  for  Blæst ,  forsigtig 
og  dog  letsindig.  Godlidende  men  lunefulde  som  Lysskær  i 
Løvskov  og  Skyggestrøg  over  gyngende  Rugvipper,  letvakte 
og  snakkelystne  som  Bølgeskvalp  i  Sund  og  Belt.  Uden 
Fjeldets  Holdning  men  dog  sejge  og  vedhængende,  truede 
fra  alle  Kanter  og  ofte  som  vejrknækte  af  Vindstød,  kaade 
midt  under  Overhalingen,  rejsende  sig  atter  som  Siv  efter 
Blæst. 

Paa  Fjeldets  Vesterside  laa  Norge,  de  store  Modsætnin- 
gers Land.  Her  kom  Solen  sidst.  En  medfødt  Forurettelse. 
Dybt  skar  Fjorden  sig  ind,  stejlt  stod  Side  mod  Side,  en- 
gang maaske  samhørige,  nu  adskilte,  fjærne.  Sten  og  Myr 
spærrede  Vej,  truende  luded  Graner  paa  Lur,  solgerrig  ruged 
hver  Dal  over  sit.  Trælsomt,  trangt,  tungvindt.  Tilvejrs  kun 
nye  spærrende  Fjeldtinder.  Ved  Kyst  kun  det  vide,  urolige 
Hav  med  den  evige  Brænding,  bidske  Isbjørne,  der  hop- 
pende napped  op  efter  de  fattige  Menneskehjem.  Selv\'inden 
blev  til  Graad,  naar  den  sløred  om  Kysten,  sank  ned  som 
Regntaarer  paa  del  vaade  Fjeld. 

Og  dog  havde  Naturen  signet  dette  Land  som  kun  faa. 
Mildt  strøg  Golfstrømmens  bløde  Haand  gennem  Vandet  og 
lunked  det  lige  til  Nordkap.  Havet  stimed  med  Pisk.  Om 
K^'st  en  Skærgaard  med  smult  Vand  bag  fraadende  Bølger. 
Og  ind  over  Land,  naar  Dagene  længtes  og  Nætterne  blev 
lyse,  en  Vaar  og  Sommer  saa  skær  og  duftende  ren.  Alt 
maatte  opad.  Krydrede  Blomster  i  Liernes  Græs  og  Nyskud 
i  Granmørket,  Kvæg  og  Sætersfolk  til  Fjælds,  op  imod  Vidder 
og  Højfjeld,  hvor  kun  Luften  æterklar  steg  videre,  højt  over 
Sneen  med  Vildrenens  Spor. 

Som  Land  saa  Folk.  Stærke,  stejle  Viljer,  der  ikke  lod 
sig  knække  ved  ydre  Vold,  men,  gennemsivede,  uventet 
kunde  styrte  i  Skred.  Tavst  fostret  Stordaad,  sig  selv  nok, 
og  dog  Trang  til  Glans  og  Storords  Genlyd  mellem  Fjel- 
dene. Hærdede,  rene,  nøjsomme  Sind,  mørke  og  indestængte 
men  selvsikre  og  vidtkrævende,  frosne  men  med  Vaarflom, 
hjemkæne  men  med  en  Udve,  som  selv  Sommerens  Lys- 
døgn ikke  kunde  stille.  Ypperst  som  Søfolk,  der  lige  let 
legle  med  Aaren  i  Godvejr,  og  haandfast,  raadsnart  drev  en 
Baad  gennem  Braadsø. 

En  Erstatning  for  Sverigs  vidtstrakte  Udmarker  mod  Øst 
og  Danmarks  nødtvungne,  stadige  Udkig  til  alle  Sider  fik 
Norge  ved  Udllytning  til  Island.  Frihedstrang  og  Lyst  til 
Færd  paa  Søen  skabte  Værket.  Og  rigl  blev  det  lønnet.  Ikke 
blot  vandtes  Land,  men  ved  denne  Fordobling  vaktes  frugtbar 
Selvforslaaelse.  Mens  Sverig  glemte  Pen  for  Bedrift,  og  i 
Danmark  Saxo  i)ressed  hjemlig  Digt  og  Daad  i  fremmed 
Tungemaal,  udvekslede  Island  og  Norge  Nyt  og  Minder  i 
Modersmaalels  kendte,  kære  Form.  Eddaerne,  de  norske 
Kongesagaer  og  Hjemmesagaerne  fra  Øen  blev  de  første  lo- 
vende Vidnesbyrd  om  de  nordiske  Folks  aandelige  Anlæg. 


III. 

Tre  raske  Drenge,  hver  præget  paa  sin  Vis,  var  den 
nordiske  F'olkestamme  vokset  op  til.  Men  hvor  flinkt  de 
end  tumlede  sig,  ét  havde  de  endnu  ikke  Forstand  paa: 
Handel  og  Pengeomsætning.  For  dem  var  endnu  Guld  kun 
at  vinde  paa  to  Maader,  som  Bytte  i  Krig  eller  ved  Arhejd 
hjemme.  I  Mangel  af  Krig  sled  de  troligt  hjemme  med 
Plov  og  med  Kvægrøgt,  med  Fjælddrift  og  Havdrift.  Endnu 
forstod  de  ikke  at  Bytte  i  Fred  var  en  tredie  Art  Vinding, 
hvor  man  uden  strengt  Arbejde  bytted  og  bytted  Arbejdets 
Frugt,  saa  at  Byttet  selv  blev  til  Guld. 

I  denne  Kunst  —  og  den  derved  vundne  Rigdom  —  blev 
i  hvert  Fald  Stæderne  mod  Syd,  det  mægtige  Hanseforbund, 
de  nordiske  Folk  langt  overlegne.  P'ør  man  i  Norden  ret 
vidste,  hvad  der  var  foregaaet,  følte  man  sig  omspundet  af 
Hansestædernes  usynlige  Net,  bastet  og  bundet  alle  tre. 
Forgæves  sprællede  man  imod.  Maskerne  var  sejge  og  holdt. 

Den  herved  vakte  Følelse  af  Afmagt,  Skam  og  Harme 
fremkaldte  det  første  bevidste  Udslag  af  Enhedstrang.  En- 
keltvis var  man  bleven  overlistet  og  lammet.  Men  Enighed 
gør  stærk.  I  Forening  maatte  man  kunne  sprænge  hvert 
snærende  Baand.    De  tre  blev  til  ét. 

Kalmarunionen  var  en  stor  og  dyb  Tanke,  der  bundede 
i  selve  de  tre  Folks  Natur  og  historiske  Forudsætning.  Den 
hilstes  med  Glæde  af  Tidens  stærkeste  aandelige  Magt,  Kirken. 
Forsaavidt  syntes  den  sikker  paa  Sejr.  Men  den  led  af  en 
indre,  afgørende  Modsigelse,  der  blev  dens  Bane. 

Den  var  nemlig  vel  en  national  Bevægelse,  men  kun  i 
sin  Fødsel,  ikke  i  sin  Gennemførelse.  Uovervindelig,  hvis  den 
havde  været  et  blivende  Udtryk  for  de  tre  Folks  nationale 
Trang,  et  fælles  Maal  for  enige,  lige  stillede  Brødre,  sank 
den  ned  til  at  blive  et  blot  Middel  i  fremmede  Herskeres 
Haand.     Prøvestenen    for,    al    den    svigtede  sit  oprindelige, 

ægte  nationale  Væsen,  blev,  at  den,  da  den  misbrugtes,  frem- 
Ivaldte  en  ny  og  renere  national  Rejsning,  der,  bloddøbt,  i 
Kraft  af  sin  indre  Sandlied  endte  med  Sejr. 

Hvad  Dronning  Margrethe  med  Hjemmets  Haand  havde 
samlet,  kunde  muligt  være  blevet  holdt  sammen  af  Mænd 
med  nordisk  Sind  og  Synsmaade.  Men  det  maatte  nød- 
vendigvis briste  for  indvandrede  tyske  Fyrster,  der  som 
Herskere  i  Danmark  med  Vaabenmagt  søgte  at  erobre  Sverig. 
Det  var  en  national  Usandhed,  naar  de  kæmpede  i  Kal- 
marunionens Navn. 

Kalmarunionen  druknede  i  det  stockholmske  Blodbad. 
For  Sverigs  Vedkommende  var  hermed  Lidelserne  omme. 
Af  Blodet  fremspirede  et  nationalt  Kongedømme  i  et  frigjort 
Land.  For  Danmark  og  Norge  derimod  blev  Følgerne  langt 
værre:  en  gentagen  Erobring  af  Landene  ved  slesvig-hol- 
stenske  Fyrster  og  en  Borgerkrig  blodigere  end  det  stock- 
holmske Blodbad.  Da  den  anden  slesvig-holstenske  Hertug 
havde  bemægtiget  sig  Danmark  og  Norge,  medførte  dette 
for  Danmark  et  indvandret  tysk  Folkeskyl,  som  Danmark 
først  sent  forvandt,  for  Norges  Vedkommende  selve  Tabet 
af  dets  Uafhængighed. 


IV. 

Ved  Reformationen  blev  de  tre  nordiske  Drenge  konfir- 
merede. At  den  nye  Lære  afveg  fra,  hvad  de  tidligere  havde 
lært,  vedkom  ikke  dem,  men  kun  deres  Værger.  Selv  var 
de  endnu  for  uudviklede.  Derfor  ikke  Spor  af  Kætteri  i 
Norden  eller  Martyrdød  for  Troens  Skyld  som  hos  Sla^gt- 
ningcne  ovre  i  England.  Men  her  som  hist  var  man  spændt 
paa  Koiilirnialionsgaverne.  Kongerne  inddrog  Kirkegodset. 
De,  der  stod  paa  de  na'sloversle  Pladser,  ud  for  de  adelige 
Stolestader,  fik  lidl  med.    Resten  nedefter  intet. 

Det  stærke  Røre,  hvoraf  Reformationen  selv  var  et  Ud- 
slag, ytrede  sig  hos  alle  Folk  med  nordisk  Blod  i  Aarerne 
i  en  og  samme  Trang  til  n}^  Bedrift.  Hos  Frænderne  i 
England  fik  denne  Trang  sit  stolteste  Udtryk  i  Sejren  over 
den  spanske  »uovervindelige  Flaade«.  Vunden  med  smaa 
Midler  over  Datidens  største  Sømagt  vakte  den  i  England 
Vikingeaanden  til  Live  igen.  Medens  engelske  Fribyttere 
plyndrede  spanske  og  portugisiske  Skibe  paa  alle  Verdens 
have,  forvandlede  de  lidt  efter  lidt  England  selv  til  en 
Stormagt. 

I  Skandinavien  ytrede  sig  den  stærke,  nyvakte  Drift  i 
to  store  Planer,  der  mindede  om  Fortidens  Dage.  Vel  var 
Efterdønningerne  af  Kalmarunionens  Tvist  endnu  ikke  helt 
omme,  og  man  leverede  endnu  en  Krig  om  Retten  til  tre 
Kroner  i  Vaabnet.  Men  uafhængigt  heraf  udformede  hvert 
Land  sin  Plan  for  Fremtids  Storhed. 

Danmark-Norges  gik  ud  paa  Herredømme  over  de  til- 
grænsende Have.  Østersø,  Vesterhav,  Nordhav  skulde  være 
deres.  Told  erlægges  for  at  sejle  om  Nordkap  eller  gennem 
Sundet.  Hver  fremmed  Orlogsmand  stryge  Topsejl  som 
Tegn  paa  Ærbødighed.  Med  Herredømmet  fulgte  Pligt  til 
at  sikre  Skibsfarten  og  holde  Havet  rent  for  Sørøvere.  Det 
var  denne  stolte  Søplan,  der  udtrykte,  at  man  i  Danmark 
endelig  havde  overvundet  det  fremmede  Element  af  ind- 
vandrede Tyskere.  Opdragelsen  af  Kristian  den  IV  til 
Sømand  blev  dens  Symbol.  Og  det  var  denne  Søplan  — 
som  jo  kun  lod  sig  fuldt  udføre  ved  norske  Sømænd  og 
norsk  Skibstønnner  —  der  lod  Norge  glemme,  at  det  havde 
mistet  sin  Selvstændighed.  I  Udviklingen  af  den  fælles 
Flaade,  begge  Landes  kæreste  Værn,  var  Norge  Danmark 
mere  end  jævnbyrdig.  Derfor  holdt  det  troligt  ved.  Men 
da  et  Par  Hundrede  Aar  efter  hele  den  dansk-norske  Haade 
1807  blev  bortført  eller  tilintetgjort,  da  Havet  ikke  længer 
forbandt  men  skilte  de  to  Lande,    vaagnede  Norge  endelig 

af  sin  Aarhundreder  lange  Fortryllelses  Dvale.  I  de  syv 
Aar  fra  1807  til  1814  slog  Norge  atter  Øjnene  op  og  kræ- 
vede Selvstændighed. 

Den  store  dansk-norske  Søplan  om  Herredømme  paa 
Nabohavene  indeholdt  imidlertid  en  afgørende  Fare  for 
Danmark.  Østersøen  blev  herved  en  dansk  Indsø  med 
Sluseværk  ved  Kronborg-Helsingborg.  Alene  kunde  Sverig 
saa  lidt  som  de  andre  Østersølande  bryde  Lukket.  Først 
da  Holland  hjalp  med,  sprængtes  Bommen  og  Sundprovin- 
serne overlodes  i  svensk  Eje. 

Sverigs  store  Plan,  der  fremmedes  ved  dets  kortvarige 
Forbindelse  med  Polen,  angik  ikke  Vand  men  Land.  Pla- 
nen bestod  i  intet  mindre  end  at  erobre  hele  Østersøens 
Sydkyst,  saa  at  Sverig  sydøst  omkring  blev  landfast  med 
Danmark.  I  over  Hundrede  Aar  kæmpede  Sverig,  ofte  med 
Held,  altid  med  forbavsende  Mod  og  Udholdenhed,  paa  at 
smede  denne  uhyre  Ring.  Ringen  brast  først  i  Slaget  ved 
Pultava  1709. 


V. 

De  nordiske  Folks  to  Kæmpeplaner:  Herredømmet  over 
Nabohavene  og  Herskerringen  om  Østersøen  var  uafhæn- 
gige af  hinanden  og  behøvede,  som  Oldtidens  Vikingetog, 
egentlig  ikke  at  sløde  sannnen.  De  suj^piorede  tvaMtimod 
hinanden,  og  der  var  Mulighed  for,  at  de  ved  al  udføres  i 
Enighed  lettere  niaalle  kunne  lykkes.  En  saadan  Enighed 
kunde  imidlertid  efter  de  nylig  førte  Krige  om  Kalmar- 
unionen næppe  bygges  alene  paa  Broderfolelser.  Der  ud- 
krævedes helst  en  anden  Enhedsfølelse  tillige. 

Denne  lunhed  fandtes  i  den  ta^Ues  religiøse  Tro.  Og 
paa  ny  stilledes  der  de  tre  nordiske  l'olk  den  Mulighed  at 
vokse  sammen,  deime  (lang  ikke  l)l()l  i  Kraft  af  ydre 
Slægtskab  nuMi   tilMge  i   Krnit  af  fa'lles    aaiidelig  Udvikling. 

Som  Lutherdommens  Forkæmpere  mod  Kejser  og  Pave 
vilde  de  tre  have  haft  en  poHtisk  Opgave,  der  med  Nød- 
vendighed vilde  have  knyttet  dem  nøje  til  hverandre.  Mange 
af  de  ydre  Betingelser  var  særlig  gunstige.  Endnu  var  f.  Eks. 
Skriftsproget  ét  og  samme  hos  alle  tre  Folk. 

Det  var  Gustav  Adolf,  der  fattede  Planen  om  et  saadant 
nordisk  Forsvarsforbund  til  Værn  for  Lutherdommen.  Me- 
get vilde  være  blevet  anderledes,  hvis  Christian  IV  havde 
fulgt  hans  Opfordring,  og  de  i  Forening  havde  ført  en  nor- 
disk Hær  mod  Syd.  Men  desværre  afslog  Christian  IV  Til- 
budet, ledet  af  Mistænksomhed.  Og  gensidig  Mistillid  saaede 
da  paany  sin  onde  Sæd  mellem  de  tre  Brødrefolk.  Hvad 
der  skulde  have  været  Fællesopgave,  Fremgang  i  Kampen 
mod  Kejseren,  blev  selv  Kilde  til  Tvedragt.  Og  ganske  som 
i  Kalmarunionens  Dage  vokste  der  af  Fællestanken  Lyst 
til  gensidig  Erobring.  Tyskvant  Sindelag  gik  i  Spidsen.  Lige- 
som ^e  første  Konger  af  det  oldenborgske  Hus,  Christian  I, 
Hans  og  Christian  II  fordum  havde  ligget  som  Fjender 
udenfor  Stockholm,  laa  nu  i  Vinteren  1658 — 59  Carl  Gustav 
af  Zweibrucken  udenfor  København.  Men  i  Danmark  som 
i  sin  Tid  i  Sverig  rejste  sig  en  levende  Nationalfølelse  og 
hindrede  Fuldbringelsen  af  den  Daad,  der,  nordisk  seet, 
vilde  have  været  en  Udaad. 


VI. 

Tiderne  gik.  De  nordiske  Storplaner  brast.  Den  sidste 
Viking  red  blødende  fra  Pultava  sydefter.  De  tre  Folk,  der 
i  tusind  Aar  havde  stormet  ud,  fulde  af  overstrømmende 
Kraft,  holdt  sig  nu  roligt  hjemme.    Efter  Flod  fulgte  Ebbe. 

Ikke  dog  i  aandelig  Henseende.  Indadtil  blev  den  nye 
Tid  en  aandelig  Gennembruds  Tid.  De  tre  Brødrefolk,  der 
som  unge  havde  fortalt  hverandre  Gudesagn  og  Sagaer,  og 


14 

som'  ældre  sunget  vaagnende  Længsler  nd  i  Folkevisernes 
Toner,  de  vaktes  nu  til  Selvforstaaelse,  udtrykte  i  ny  Form 
deres  Livssyn  og  aandelige  Indhold.  I  Videnskab  og  Kunst 
fløj  Navne  ud  fra  Nord,  der  sent  ville  glemmes,  og  alt 
imens  tolkede  Digterne  hjemme  alt  det  meget,  som  ved  at 
faa  Ord  blev  til  Eje.  Under  denne  aandelige  Selvudfoldelse 
udvikledes  hver  enkelt  af  de  Tres  Træk,  og  Forskellen  ud- 
dybedes i  Sprog  som  i  Opfattelse.  Thi  kun  til  en  Tid  delte 
Danmark  og  Norge  Fællesordførere  som  Holberg  og  Wessel. 
Siden  skiltes  ogsaa  norsk  og  dansk.  Tydeligt  stod  saa  hvert 
enkelt  af  de  tre  Folks  Ejendommeligheder.  Stærkt  iøjne- 
og  iørefaldende  for  dem  selv.  For  fremmede  vigende  og 
glemte  over  Familietrækkenes  Lighed. 

Men  medens  Folkene  saaledes  voksede  hjemme,  vokste 
ogsaa  Farerne  ude.  Den  Storm,  der  tidligere  havde  staaet 
fra  Nord  udover  Europa,  vendte  sig  og  stod  nu  sydfra 
nordefter.  Skandinaviens  Skude,  der  fordum  havde  stævnet 
saa  vidt,  befandt  sig  med  ét  i  heftig  Søgang,  hjemme  hvor 
den  laa. 

De  Farer,  der  opstod,  var  af  dobbelt  Art. 

Tidligere  havde  de  tre  nordiske  Folk  og  Riger  vejet  til 
i  det  europæiske  Samfund.  Under  hærdende  Kaar  næredes 
heroppe  af  Hjemmets  egen  Grøde  en  jævnt  talrig  Befolk- 
ning. Men  nu  skiftede  Europas  Befolknings  Forhold.  Hvor 
der  forhen  kun  havde  levet  saa  mange  Mennesker,  som 
Landets  Frugtbarhed  selv  kunde  ernære,  skød  der  nu  et 
nyt  Erhverv,  en  ny  Befolkningskilde  op:  »Industri«.  Og 
denne  Haandgernings -Virksomhed  fik  Fart,  da  man  op- 
fandt Dampmaskinen,  og  Kul  blev  Industriens  daglige  Brød. 
Tværs  igennem  Europa  gaar  der  en  indre  Aare,  fra  Eng- 
land over  Nordfrankrig  og  Belgien,  gennem  Rhinpreussen, 
Sachsen,  Schlesien  og  helt  ind  i  Rusland.  Her  har  for 
Hundred  Tusinder  af  Aar  siden  de  store  Skove  groet,  hvis 
Planterester    Vægt    af   væltet   Fjeld    senere    har    presset   til 

Kul.  Over  denne  Kulstribe  af  fordums  Skove  skød  der  nu 
frem  en  tæt  Befolkningsstribe  af  Mennesker.  Og  talrigere 
snurrede  Hjulene,  tættere  vpkste  Befolkning  og  rygende 
Skorstene,  efterhaanden  som  Fabrikerne  tog  Fart.  Thi  Kap- 
løbet blev  vildere.  Snart  forsynede  denne  Mængde  af  Fa- 
briker ikke  blot  Hjemlandene,  ikke  blot  hele  Europa,  men 
den  samlede  Verden  med  hvad  der  behøvedes  af  Varer. 
Naar  Guld  fra  alle  Verdensdele  flød  til  disse  Egne,  saa  lod 
her  Millioner  af  Munde  sig  mætte,  selv  om  Grønsvær  og 
Hjorde  veg  for  Kulstøv,  Agre  for  uhyre  Slakkebunker. 

Forundrede  stod  de  tre  nordiske  Brødre  og  saa  til.  De 
blev  i  egentligste  Forstand  mindre  og  mindre,  alt  eftersom 
de  andre  tog  til.  Engang  føre  og  kraftige  som  disse,  tog 
Nordboerne  sig  nu  ud  som  gabende  Landsbybørn  ved  Siden 
af  de  voksne  Fremmedes  Automobil. 

Mens  Skandinavien  var  vokset  i  indre  Værd  og  Selv- 
forstaaelse,  var  det  altsaa  samtidigt  gaaet  tilbage  i  ydre 
Betydning. 

I  nær  Forbindelse  med  denne  Forandring  stod  den  an- 
den Fare,  der  truede  Norden.  Den  ændrede  Magtfordeling 
i  Europa,  Tyngdepunktets  Forskydning  til  Mellemeuropa, 
bragte  det  svækkede  Skandinavien  nærmere  til  de  nye 
Magthavere.  Fristelsen  laa  da  nær  for  disse  til  at  vende 
deres  Magt  mod  den  svagere  Nabo.  Tilbageslaget  mod  Vi- 
kingetidens Stormflodsdage  syntes  inde.  Kraftudfoldelsen  i 
England,  Frankrig,  Tyskland,  Rusland  truede  med  at  ville 
overskylle  de  tre  nordiske  Smaariger. 


vn. 

Under  disse  trange  Forhold  fandt  og  forstod  endelig  de 
tre  Brødrefolk  hinanden.  Hvad  Følelsen  af  Slægtskabsfor- 
holdet   alene    ikke    havde    mægtet    under   Kalmarunionen; 

hvad  Følelsen  af  fælles  Tro  ikke  havde  formaaet  under 
Trediveaarskrigen ,  det  virkede  nu  det  sikre  Syn  for  fælles 
Nød  og  fælles  Fare. 

Da  England  under  den  nordamerikanske  Frihedskamp 
kom  i  Krig  med  det  meste  af  Europa,  og  Langfart  paa 
Havet  herved  blev  usikker,  sluttede  de  tre  nordiske  Folk 
sig  for  Alvor  sammen  i  en  »væbnet  Neutralitet«.  Og  siden 
under  den  store  franske  Revolution  og  de  begrundende  Na- 
poleonskrige gentog  det  samme  sig.  Østersø  og  Vesterhav 
saa  dansk-norske  og  svenske  Flaader  enigt  krydsende  sam- 
men, skiftevis  under  Kommando  af  dansk-norsk  og  svensk 
Admiral.  Paa  samme  Tid  plejedes  hjerteligt  Samraad  mel- 
lem Regeringerne  i  Stockholm  og  København. 

Og  det  kunde  vel  gøres  fornødent.  Thi  Faren  voksede. 
Under  stærkt  Pres  fra  den  russiske  Kejsers  Side  indlod  de 
tre  Brødrefolk  sig  Aar  1800  paa  det  vovelige  Spil  trods  Af- 
taler med  England  at  indgaa  et  Slags  væbnet  Forbund  med 
Rusland.    En  Krig  med  England  blev  Følgen. 

Hvorledes  man  end  vil  bedømme  Klogskaben  af  denne 
nordiske  Politik  —  Napoleon  og  Kejser  Paul  var  nys  blevne 
Venner;  Kejser  Paul  truede  Norden  med  Krig,  hvis  det 
ikke  tøjede  ham ;  her  troede  man  at  kunne  gøre  England 
forstaaeligt,  at  Forbundet  var  Norden  paanødt  og  kun  ind- 
gaaet  paa  Skrømt  —  én  Ting  staar  fast:  hvis  det  kom  til 
Krig,  vilde  den  nordiske  Enighed  her  faa  sin  Bloddaab  og 
Sammenholdet  i  Farens  Stund,  Kampen  Side  om  Side, 
kunne  drage  vidtrækkende  Følger  efter  sig. 

Gustav  IV  og  Kroni)rins  Frederik  var  sig  Øjeblikkets 
Betydning  fuldt  bevidst.  Nøjagtige  Aftaler  blev  truhie  om 
det  fælles  Forsvar.  Den  kampklare  Del  af  den  svenske 
Flaade  skulde  fra  Karlskrona  slutle  sig  til  den  dansk-norske, 
der,  dels  fuldt  udrustet  dels  opankret  som  Blokskibe  i  en 
Halvbue  paa  Københavns  Red,  laa  færdig  til  Kampen. 
Slagets  senere  Gang  viste,  hvor  afgørende  denne  Sammen- 

slutning  vilde  have  været.  Den  svenske  Flaade  svarede 
netop  til  den  Overvægt,  der  vilde  have  sikret  Sejren. 

Skammens,  Sorgens  Tavshed  har  siden  da  lagt  sig  om 
Navnet  paa  den  nordiske  Mand,  der  bar  Ansvaret  for,  hvad 
nu  foregik.  Intet  Fald  synes  dybere  end  hans.  For  ti  Aar 
siden  Sejrherren  i  den  største  Søkamp  mod  Russerne.  Syv 
Aar  efter  overgav  han  som  Kommandant  i  Sveaborg  denne 
Nordens  stærkeste  Fæstning  uden  Sværdslag  for  usselt  Guld 
til  Russerne.  Naar  begyndte  hans  Brøde?  Var  han  1801 
købt  til  ikke  at  møde  ved  Kampen,  saa  at  Nelson  uden 
Frygt  for  Angreb  i  Ryggen  kunde  begynde  Slaget  paa  Re- 
den fra  Dragør?  Det  vil  maaske  aldrig  med  Sikkerhed  blive 
afgjort.  Kun  én  Ting  er  vis.  Han  lystrede  ikke  sin  Konges 
Ordre,  men  blev  liggende  med  Flaaden  i  Karlskrona. 

Som  en  Torpedo  under  Nordens  nyskabte  Enighed 
sprængte  denne  uopklarede  Begivenhed  Folkene  med  deres 
Regeringer  fra  hinanden.  De  nærmeste  Følger  var  vel  snart 
overvundne.  Kejser  Pauls  Død  genoprettede  Freden,  førend 
Nelson  naaede  til  Karlskrona.  Men  Virkningen  indefter  af 
det  Skete  blev  des  dybere.  En  sikker  Forvisning  om  gen- 
sidig Troløshed  afløste  Tilliden.  Bitterhed,  Frygt  og  Skade- 
fryd afløste  Samvirken  for  fælles  Interesser.  Herved  for- 
plumredes ikke  blot  indbyrdes  Forstaaelse  men  ogsaa  frem- 
mede Magters  Opfattelse  af  Forholdet.  For  Alvor  tog  Eng- 
land fejl  af  Danmark-Norges  Sympatier  og  mente  at  burde 
afnøde  dem  deres  Flaade,  for  at  den  ikke  skulde  blive 
overladt  Napoleon.  Københavns  Bombardement  og  Flaadens 
Bortførelse  1807  hilstes  med  P'est  i  Helsingborg  af  den  svenske 
Konge.  Før  Aarets  Udgang  var  Krigen  mellem  de  tre  Brødre- 
folk erklæret.  F^inlands  Erobring  af  Russere  laa  nu  i  de  to 
andre  Brødres  Interesse.  Saa  højt  var  Forvirringen  stegen. 
Saa  dyb  var  den  gensidige  Misforstaaelse.  Sindssyg  som 
begge  de  to  Konger,  i  hvis  Hænder  Nordens  Tøjler  var  lagt. 

VIII. 

Hvor  højt  Bølgerne  gik  i  Norden  1807 — 14  og  hvor 
modstridende  de  Følelser  var,  der  var  oppe,  kan  bedst  ses 
af,  at  midt  under  Ufreden  drømte  man  for  Alvor  om  Enig- 
hed og  Enhed.  Aldrig  har  Norden  været  saa  nær  ved 
fredeligt  igen  at  samles  under  ét  Scepter  som  netop  i  disse 
Aar.  Tre  Gange  var  det,  som  om  Frugten  var  fuldmoden. 
Christian  August,  Frederik  VI,  Christian  Frederik  nærede 
skiftevis  hver  især  de  samme  sikre  Forhaabninger. 

Stormen  ude  fra  de  store  Begivenheder  i  Europa  fik 
dog  Overhaand  og  hvirvlede  ind  den  fremmede  Czar-Tanke, 
at  Sverig  i  Norges  Erobring  skulde  faa  Erstatning  for  det 
tabte  Finland.  Ved  Vintertid  kæmpede  paa  Snemarkerne  i 
Holsten  Kosakker  og  Tyskere  mod  den  lille  danske  Hær, 
for  at  fravriste  Frederik  VI  Norge.  Han  afstod  det  i  Fre- 
den i  Kiel  1814. 

Men  ganske  som  i  Sverig  1520  og  i  Danmark  1658 — 59 
vaktes  i  Norge  1814  en  Folkebegejstring  for  Frihed  og  Selv- 
stændighed. Man  nægtede  at  lystre  hvad  der  var  vedtaget 
ved  Freden  i  Kiel.  Det  norske  Folk  gav  sig  selv  den  17. 
Maj  en  fri  Forfatning  paa  Eidsvold.  Man  kaarede  Christian 
Frederik  til  Norges  Konge.  Og  Kampen  begyndte  mod  den 
fremrykkende  svenske  Hær. 

Selv  en  Udlænding  som  Sverigs  Tronfølger,  den  tidligere 
franske  Marskal  Bernadotte,  forstod  Dybden  af  de  Følelser, 
som  her  var  komne  i  Brand.  Da  han  i  sin  Tid  med  Rus- 
lands Czar  havde  aftalt,  at  Norge  skulde  tilfalde  Sverig  i 
Erstatning  for  det  tabte  Finland,  kendte  han  endnu  blot 
Landkortet.  Efter  dette  at  dømme  var  Formen  paa  et  Rige 
som  den  skandinaviske  Halvø,  der  tæt  slutter  sammen  som 
et  langstrakt  Økseblad,  ubetinget  at  foretrække  for  et  tvedelt 
Sverig-Finland,  der  som  to  Tværsække  hang  over  Ryggen 
j)aa   den    botniske  Bugt.     Men   nu    gik  det  op  for  ham,    al 

denne  skandinaviske  Halvø  var  beboet  af  to,  om  end  nær 
beslægtede,  saa  dog  lige  selvstændige  og  frihedselskende 
Folk.  Han  var  klarsynet  nok  til  at  indse,  at  varig  Forening 
imellem  dem  ikke  kunde  skabes  ved  Broderblod  og  Er- 
obring. 

Før  det  var  forsilde  indlod  han  sig  da  i  Forhandlinger 
med  Christian  Frederik.  Denne  var  villig  til  at  ofre  sin 
Stilling  som  Konge  for  at  hidføre  Fred  og  Forsoning  mel- 
lem Folkene.  I  Moss  (14.  August)  enedes  man  da  om  at 
slutte  Vaabenstilstand.  Christian  Frederik  lovede  at  sammen- 
kalde Stortinget ,  overgive  sin  Magt  i  det  norske  Folks 
Hænder  og  derpaa  forlade  Landet.  Som  svensk  Kronprins 
lovede  Bernadotte  paa  Kongen  af  Sverigs  Vegne,  at  denne 
vilde  antage  den  paa  Eidsvold  vedtagne  Grundlov  og  ikke 
foreslaa  andre  Forandringer  foretagne  deri  end  dem ,  som 
var  nødvendige  for  begge  Rigers  Forening. 

Stortinget  sammenkaldtes.  Den  10.  Oktober  kom  en  De- 
putation herfra  efter  Indbydelse  fra  Christian  Frederik  ud 
til  ham  paa  Bygdø  i  Christiania  Fjord  for  at  modtage  »vig- 
tige Meddelelser <\.  Han  overgav  til  denne  Deputation  sin 
Erklæring  om,  at  han  nedlagde  Norges  Krone  i  Folkets 
Hænder  og  løste  det  norske  Folk  fra  dets  Troskabsed. 
Samme  Dag  forlod  Christian  Frederik  Bygdø  og  sejlede  til 
Danmark. 

Stortinget  besluttede,  at  Norge  som  et  selvstændigt  Rige 
under  visse  Betingelser  skulde  forenes  med  Sverig  under 
én  Konge.  Men  tillige  vedtog  det,  at  Kongevalg  ikke  skulde 
foretages,  førend  man  var  bleven  enig  om  de  Forandringer, 
som  Norges  Grundlov  skulde  modtage.  Herved  sikrede  man 
sig  frie  Hænder  i  Forhandlingerne  med  de  svenske  Kom- 
missærer. Disse  gav  efter  i  det  væsentlige,  ifølge  Samraad 
med  Karl  Johan  (Bernadotte).  Den  4.  November  vedtog 
Stortinget  Grundlovsændringerne  og  valgte  derpaa  enstem- 
migt Karl  XIII  til  Norges  Konge. 

2* 

Da  Valgets  Udfald  meddeltes  Karl  Johan,  gav  han  straks 
de  svenske  Tropper  Befaling  til  at  forlade  Landet  og  drog 
selv,  ledsaget  af  norske  Tropper  til  Kristiania.  I  Stortinget 
holdt  han  (d.  10.  Novb.)  en  Tale  paa  Fransk,  antog  Grund- 
loven paa  den  nye  Konges  Vegne  og  forbeholdt  sig  at  fore- 
lægge til  den  svenske  Rigsdags  Godkendelse  de  Artikler, 
hvorved  Forandringer  eller  Lempninger  krævedes  i  den 
svenske  Grundlov.  Dagen  efter  holdt  Karl  Johan  sit  første 
norske  Statsraad  og  anmodede  i  dette  de  tidligere  norske 
Statsraader  om  at  blive  i  deres  Stilling.  Uden  ny  Udnæv- 
nelse gik  saaledes  disse  over  i  den  af  den  nye  Konge  dan- 
nede Regering. 

Karl  Johan  vendte  derpaa  tilbage  til  Stockholm,  hvor 
den  norske  Statsraadsafdeling  traadte  i  Kraft  i  de  første 
Dage  af  1815.  Da  Karl  XIII  var  syg,  bemyndigedes  Karl 
Johan  til  at  føre  Regeringen  saalænge.  Han  blev  altsaa  alle- 
rede fra  nu  af  Norges  virkelige  Konge.  Som  begge  Rigers 
Leder  indrettede  han  Styrelsen  af  de  norske  udenrigske 
Anliggender  paa  den  Maade,  at  den  svenske  Udenrigsminister 
forberedte  og  foredrog  Sagerne  ogsaa  for  Norge.  De  allerede 
ansatte  svenske  Gesandter  i  Udlandet  overtog  ogsaa  Norges 
diplomatiske  Hverv  og  blev  saaledes  norske  Embedsmamd 
tillige.    Det  samme  blev  Tilfældet  med  de  svenske  Konsuler. 

Kun  Et  stod  tilbage  endnu.  Den  svenske  Rigsdag  skulde 
vedtage  de  til  Sverigs  Forening  med  Norge  svarende  For- 
andringer i  den  svenske  Grundlov.  Den  »urtima  riksdag*, 
som  sammenkaldtes  i  Vaaren  1815,  besluttede  dog  ikke  at 
optage  Foreningsvilkaarene  i  Grundloven,  men  istedetfor 
at  affatte  dem  i  en  saM-skill  »riksakt«.  Da  derpaa  ogsaa 
Norges  Slorling  havde  givet  sil  Samlykke  til,  at  Forenings- 
vilkaarene udfærdigedes  i  en  fra  Norges  (irundlov  adskilt 
»Rigsakt«,  saml  vedtaget,  at  denne  skulde  have  samme 
Krafl  som  (irundloven,  var  Forberedelserne  omme.  Den 
6.  August  1815    liU    den    af  Slorling    og   Riksdag   vedtagne 

»Rigsakt«,  affattet  i  begge  Landes  Sprog,  i  sammensat  Stats- 
raadsmøde  kongelig  Bekræftelse  og  Underskrift. 

Hermed  var  de  indviklede  Forhandlinger  endt.  Det 
norske  Folks  nationale  Rejsning  havde,  ligesom  det  svenskes 
1520  og  det  danskes  1658 — 59,  høstet  sin  Løn.  Takket  være 
Bernadottes  Klarsyn  for,  hvad  der  stod  paa  Spil,  —  ogsaa 
for  ham  personlig  overfor  Kongressen  i  Wien,  —  hans 
Snarraadighed  og  Maadehold  var  det  lykkedes  ham  at 
handle  i  nordisk  Aand.  Broderkrigen,  der  tilsigtede  et  af 
de  tre  nordiske  Folks  Undertrykkelse,  var  bleven  afbrudt, 
just  som  den  var  begyndt.  Sverig  og  Norge  var  blevne 
forenede  i  Personalunion. 

Men  just  paa  Grund  af  Hurtigheden,  hvormed  der  var 
blevet  handlet,  havde  Almenheden  i  Sverig  ondt  ved  at 
følge  med.  Det  faldt  den  svært  at  fatte,  at  det  Skete  var 
Opgivelse  af  det  Program,  hvorpaa  Bernadotte  overhovedet 
var  bleven  valgt  til  Tronfølger  i  Sverig:  Bod  for  Tabet  af 
Finland.  Uklart  slog  da  mange  sig  til  Ro  med,  at  Erstat- 
ning var  naaet,  idet  Norge  nu  var  blevet  et  Lydrige  under 
Sverig. 


IX. 

Hurtigt  tabte  sig  i  Norden  Efterdønningerne  af  de  tre 
Folks  Sammenstød  1813 — 14.  Skønt  Kongen  af  Danmark 
ved  Freden  i  Kiel  tvungen  ved  Krig  havde  maattet  afstaa 
Norge  til  Sverig,  og  skønt  Svenske  og  Normænd  derpaa 
havde  baaret  Vaaben  mod  hinanden,  var  den  hjertelige 
Stemning  mellem  Folkene  genoprettet  allerede  efter  en  halv 
Snes  Aars  Forløb.  Venskabelige  Møder  først  mellem  Digtere 
i  Lund  og  i  København,  saa  mellem  Nordens  Naturforskere 
i  Gøteborg,  København  o.  s.  v.  og  endelig  mellem  den  stu- 
derende Ungdom  i  alle  Nordens  Universitetsbyer  beseglede 

og  udviklede  den  gode  Forstaaelse.  Samfølelsen  styrkedes 
ved  den  fælles  Fare. 

Thi  de  Farer,  der  var  begyndt  at  true  Norden,  og  som 
havde  givet  sig  Udslag  i  Englands  Bortførelse  af  den  dansk- 
norske Flaade  og  Ruslands  Erobring  af  Finland,  var  langt 
fra  hermed  til  Ende.  Nu  rejstes  en  ny  Tvist  sydfra  om 
Grænsen  mellem  Danmark  og  Tyskland. 

I  Treaarskrigen  1848 — 50  kæmpede  svenske  og  norske 
Frivillige  Side  om  Side  med  danske  Brødre.  Og  Kampens 
Maal  blev  for  saa  vidt  naaet,  som  det  lykkedes  at  hindre 
Tyskland  i  at  fravriste  den  danske  Konge  nogen  af  hans 
Besiddelser.  Men  Ordningen  af  Forholdet  mellem  det  danske 
Hertugdømme  Sønderjylland  og  de  tyske  Hertugdømmer 
Holsten  og  Lauenborg  blev  desværre  truffen  efter  Stormagten 
Østerrigs  Ønske  og  efter  samme  uheldsvangre  Mønster,  som 
den  Dag  i  Dag  truer  Østerrig  selv  med  Opløsning. 

Faren  var  da  kun  foreløbig  overstaaet  for  Danmark. 
Den  trak  endnu  mere  truende  op,  da  Bismarck  blev  alt- 
formaaende  Førsteminister  i  Preussen.  Hans  Program  var: 
Venskab  mellem  Preussen  og  Rusland;  Østerrigs  Udelukkelse 
af  Tyskland;  og  overfor  Sønderjylland,  Holsten  og  Lauen- 
borg:  »dem  maa  vi  have«. 

En  Opstand  i  Polen  gav  Preussen  forønsket  Lejlighed 
til  at  bringe  Rusland  Hjælp  og  paanøde  det  Preussens 
Venskab.  F'rcderik  VH.s  pludselige  Død  15.  November  1863 
gav  Lejlighed  til  Indblanding  i  Danmarks  Forhold.  I  Fe- 
bruar 1864  lagde  sig  en  overlegen  preussisk-østerrigsk  Hær 
udfor  Dannevirke.  Efter  Dannevirkes,  Dybbøls  og  Ais's 
Erobring  maalle  Danmark  den  lU).  Oktober  ved  Freden  i 
VS'^ien  afstaa  Sønderjylland,  Holsten  og  Lauenborg  til  Fjen- 
derne. 

Det  voldte  Misstenming  i  Danmark,  at  Sverig-Norge  ikke 
hjalp  del  under  Kampen.  Man  vidste,  at  C.arl  XV  og  Fre- 
derik \'1I  indbvrdes  havde  aftalt  el  nordisk  Forsvarsforbund. 

Man  følte  sig  overbevist  om,  at  Hjælp  fra  Sverig-Norge 
vilde  enten  helt  have  kunnet  afværge  Krigen  eller  givet  den 
et  andet  Udfald.  Nu  var  Nordens  gamle  Grænse  brudt, 
Sønderjylland  tabt. 

Det  er  dog  et  Spørgsmaal,  om  ikke  Eftertiden,  naar  en- 
gang dette  Aars  Begivenheder  ligger  fuldt  opklarede,  vil 
dømme  anderledes.  Meget  synes  alt  nu  at  tyde  paa,  at 
Sverig-Norges  Tilbageholdenhed  ikke  blot  var  nødtvungen, 
men  i  det  samlede  Nordens  Interesse.  Bismarck  havde 
næppe  for  intet  bevæget  Rusland  til  roligt  at  se  paa,  at 
dets  hidtidige  Politik  overfor  Danmark  blev  krænket  og 
Preussen  kom  i  Besiddelse  af  Kielerhavn.  Efter  al  Sand- 
synlighed var  det  en  hemmelig  Aftale,  at  hvis  Sverig-Norge 
sluttede  sig  til  Danmark,  skulde  Rusland  angribe  disse  og 
til  Vederlag  bemægtige  sig  den  nordlige  Del  af  begge  Riger 
med  den  for  Rusland  saa  ønskelige  isfri  Havn  ved  Verdens- 
havet. Kun  paa  Grund  af  Sverig-Norges  fuldstændige  Til- 
bageholdenhed blev  dette  undgaaet  og  Tabet  for  Norden 
indskrænket  til  Sønderjylland. 

Vist  er  det,  at  ved  Spillets  endelige  Opgør  stod  af  de 
vindende  to  Makkere  Preussen  med  hele  Gevinsten,  Rus- 
land tomhændet.  Til  Tak  for  som  venskabelig  Nabo  roligt 
at  have  seet  paa,  at  Preussen  1864  besejrede  Danmark, 
1866  Østerrig,  1870—71  Frankrig  og  tilrev  sig  Sønderjyl- 
land, Holsten,  Lauenborg,  Hannover,  Hessen-Kassel,  Elsass 
og  det  halve  Lothringen  opnaaede  Rusland  kun  det  ejen- 
dommelige Resultat  at  vide  Kronstadt,  der  tidligere  var  blot 
vinterspærret  af  Is,  nu  ogsaa  sommerspærret  af  en  nybygt, 
overlegen,  tysk  Flaade. 

Fortrædelig  søgte  Rusland  Erstatning  mod  Syd,  og  i 
Freden  i  St.  Stefano,  Marts  1878,  sikrede  det  sig  betydelige 
Fordele  over  det  slagne  Tyrki.  Ifølge  den  her  trufne  Ord- 
ning laa  fremtidigt  Vejen  aaben  til  Konstantinopel,  udenfor 
hvilken  Russerne   denne  Gang   forsigtigt   havde  gjort  Holdt 

af  Frygt  for  Englands  truende  Rustninger.  Men  ubarm- 
hjertigt berøvede  Bismarck  nogle  Maaneder  efter  paa  Kon- 
gressen i  Berlin  i  Sommeren  1878,  som  »ærlig  Mægler«, 
Rusland  alle  de  vundne  Fordele.  Med  forbavset  Skadefryd 
var  Europa  her  Vidne  til,  at  den  overvundne  Sultans  Lands- 
dele uddeltes  i  Flæng  til  lutter  uvedkommende,  medens 
den  egentlige  Sejrherre  med  stigende  Bitterhed  saa  det  alt 
gaa  fra  sig. 


X. 

Kongressen  i  Berlin  betegner  Højdepunktet  men  ogsaa 
Tilbagegangs-Grunden  i  Bismarcks  Magt.  Reven  hen  af  sin 
ustyrlige  Skinsyge  og  Glubskhed  havde  han  her  hævnet  sig 
paa  Preussens  trofaste  Forbundsfælle  Rusland,  fordi  Czaren 
nogle  Aar  tilforn  havde  hindret  Preussen  i  endnu  en  Gang 
at  slaa  det  altfor  hurtigt  genrejste  Frankrig  til  Jorden.  De 
tre  tydelige  Skranker  for  Jærnkanslerens  Almagt  —  Romer- 
kirken, Socialismen  og  Rusland  —  tirrede  hans  Ubændig- 
hed og  bragte  ham  nu,  da  han  ene  havde  Tøjlerne,  til  at 
køre  vildt.  Fra  nu  af  gik  hans  Politik  overfor  Rusland  ud 
paa  gennem  Udæskning  og  Drillerier  at  tvinge  denne  Preus- 
sens eneste  uovervundne  Nabo  til  Kamp.  Czar  Alexander  II 
myrdedes  kort  efter,  i  1881,  af  Nihilisterne.  Men  hans  Søn 
Alexander  III  lod  sig  ikke  af  Bismarck  drive  til  Krig,  endnu 
mindre  lokke  til  Tillid.  Rusland  indtog  rolig,  med  Gevær- 
ved  Fod,  en  afventende  Holdning,  under  stigende  Forstaaelse 
med  —   Republiken  Frankrig. 

Et  bedre  Bevis  end  at  disse  to  Modsætninger  nødtvun- 
gent mødtes,  kunde  ikke  let  føres  for  det  Urimelige  i  den 
Politik,  som  Bismarcks  uomstridte  Anseelse  paatvang  Preus- 
sen. Kejser  Wilhchn  I  var  for  gannnel  til  at  blive  opmærk- 
som paa,  hvor  denne  Politik  maatle  føre  hen.  Hans  Efter- 
følger, Kejser  Friederich,  regerede  kun  lidt  over  tre  Maane- 

der.  Men  da  efter  dennes  Død  i  Juni  1888  en  ung,  selv- 
følende og  virkelysten  Mand  kom  paa  Tronen  med  Wil- 
helm II,  varede  det  kun  kort,  førend  han  blev  Ulemperne 
ved  Bismarcks  vilde  Kørsel  var  og  selv  greb  Tøjlerne.  Den 
20.  Marts  1890  maatte  den  blussende  Kusk  stige  af  Vognen, 
der  kørte  videre  uden  ham.  Nys  Europas  mest  indflydelses- 
rige Mand,  dømtes  han  til  paa  sit  Friederichsruhe,  som 
paa  et  andet  St.  Helena,  Resten  af  sit  Liv  at  martres  af 
magtløs  Uvirksomhed  og  Forglemmelse. 

Næppe  var  Bismarck  afskediget,  førend  Kejser  Wilhelm  II, 
der  »blev  sin  egen  Kansler«,  gennemførte  en  ny  Form  for 
Politik.  Den  tidligere  preussiske  Brøsighed  afløstes  nu  af 
en  egen  travl  Høflighed  overfor  Rusland  og  hvad  dermed 
stod  i  Forbindelse.  1  Forholdet  til  andre  Magter  —  ydre 
som  hjemlige  —  vistes  en  alt  efter  deres  Styrke  afpasset 
Blanding  af  at  gaa  lige  paa  og  at  fire.  Det  sporedes  lige- 
som i  den  preussiske  Politik,  at  Riget  nu  var  baade  en 
Hærmagt  og  en  Sømagt,  dets  Hersker  ligelig  interesseret 
baade  for  Rytterichok  og  for  som  Sejlsportsmand  at  lempe 
sig  efter  Vinden. 

XI. 

Alle  disse  Begivenheder  fik  den  mest  afgørende  Indfly- 
delse paa  de  nordiske  Rigers  Forhold. 

Hvad  der  var  foregaaet  var  jo  kort  og  godt  dette:  Mod 
Syd  var  Danmarks  tidligere  nogenlunde  trygge  Grænsestil- 
ling bleven  ganske  forrykket.  Tidligere  dannede  de  tyske 
Hertugdømmer  under  dansk  Herredømme,  Holsten  og  Lauen- 
borg.  Overgang  og  Stødpude  mod  en  Række  af  Smaamagter: 
Meklenborg,  Lybæk,  Hannover,  Hamborg,  alle  Dele  af  den 
besværligt  og  langsomt  virkende  Maskine :  det  tyske  For- 
bund. Nu  var  alt  dette  blæst  bort.  Preussen  havde  erobret 
det  hele  og  taget  Sønderjylland  tillige.    Danmark  grænsede 

nu  mod  Syd  til  en  Stormagt,  der  var  det  langt,  langt  over- 
legen baade  til  Lands  og  snart  efter  ogsaa  til  Søs. 

For  Sverig-Norges  Vedkommende  var  det  venskabelige 
Forhold  til  Rusland  ophørt.  Et  saadant  havde  bestaaet 
siden  Bernadottes  Dage,  da  han  opgav  Tilbageerobringen 
af  Finland  og  undslog  sig  for  at  støtte  Napoleons  Tog  1812 
til  Rusland  ved  et  samtidigt  nordfra  udført  Angreb  paa 
St.  Petersborg.  Men  under  Frankrigs  og  Englands  Krig  mod 
Rusland  1854 — 56  havde  den  svensk-norske  Regerings  Sym- 
patier tydeligt  nok  heldet  til  Vestmagterne.  Bismarck  havde 
derpaa,  efter  alt  at  dømme,  givet  Anvisning  paa  den  natur- 
lige Opgave  for  Rusland  at  bemægtige  sig  det  nordlige  Sve- 
rig-Xorge  for  at  vinde  en  bekvem,  isfri  Havn.  Anvisningen 
var  endnu  uindfriet  men  derfor  lige  værdifuld  og  værd  at 
hæve.  Opsættelsen  af  dens  Indfrielse  syntes  højt  regnet 
blot  at  kunne  medføre  Nødvendigheden  af  et  nyt  Salær  til 
Preussen  i  Form  af  Resten  af  Danmark. 

Nordens  Deling  mellem  Rusland  og  Preussen  maalte 
antages  for  forestaaende. 

Hvad  der  krydsede  Udførelsen  af  denne  Plan,  var,  som 
vi  have  seet,  det  uventet  opstaaede  spændte  Forhold  mel- 
lem Bismarck  og  Rusland.  Undte  Jernkansleren  ikke  Rus- 
land, hvad  det  havde  tilkæmpet  sig  paa  Balkanhalvøen, 
vilde  han  endnu  mindre  unde  det  den  generende  Besiddelse 
af  den  skandinaviske  Halvø,  t^ngland  vilde  sikkert  straks 
være  parat,  hvis  han  ogsaa  her  optraadle  som  »ærlig 
Mægler«.  Selv  efter  Bismarcks  Fald  opgav  da  Rusland 
foreløbig  Tanken.  I'2fter  forgæves  at  have  boret  efter  Vand 
mod  Syd,  opsatte  det  indtil  videre  at  bore  mod  nordvest 
for  den  naturligere  eller  dog  mere  lønnende  Opgave  at  bore 
mod  Øst  ligeover  til  Port  Arthur.  —  Aar  1904  borede  det 
sig  imidlertid  tilblods  her  og  har  1905  indtil  videre  nuiattet 
indstille  Forsøget. 

Disse    truende    ydre   Forhold    satte   deres   Præg  paa  de 

nordiske  Rigers  Optræden  baade  ndadtil  og  indadtil.  Da 
Faren  for  Undergang,  om  end  én  og  samme,  trnede  fra 
forskellig  Kant,  virkede  den  Modsætning  i  de  Midler,  man 
udadtil  greb  til.  For  Danmark  blev  Kongehusets  Familje- 
forbindelse  med  Czaren  en  Slags  Livstraad,  der  om  end 
tynd  og  svag  som  Spindelvæv,  dog  fik  Glans  og  Værd  i 
den  tyske  Kejsers  Øjne.  Czarens  gentagne  lange  Ophold 
paa  Fredensborg  syntes  at  bekræfte,  at  Forbindelsen  var 
stærk  nok  til  at  betrygge  Danmarks  politiske  Eksistens. 
Omvendt  søgte  Sverig-Norge  ganske  naturligt  Støtte  i  godt 
Forhold  til  Kejser  Wilhelm.  Han  imødekom  dem  med 
Glæde  og  med  billige  Midler.  Hans  Sommerrejser  til  Norge 
bragte  baade  ham  selv  og  Normændene  øget  Følelse  af 
Velbefindende. 

Ved  Forholdenes  Natur  nødtes  da  hvert  af  de  to  nor- 
diske Kongedømmer  til  at  søge  Læ  hos  den  anden  Parts 
naturlige  Fjende.  Et  gensidigt  irriterende,  men  upaalideligt 
og  usikkert  Værn.  Over  Nordens  truede  Fremtid  var  til 
Sommerbrug  blot  foreløbigt   slaaet   et  kejserligt  Korsbaand. 

Indadtil  virkede  den  ophobede  Fare  paa  en  Maade,  som 
Historien  ogsaa  hos  andre  Folk  ejer  tilsvarende  Eksempler 
paa.  Det  var,  som  om  Livskraften  øgedes.  Danmark,  der 
jo  havde  lidt  mest,  gik  i  Spidsen,  forbedrede  sine  Hja^lpe- 
kilder,  særlig  sit  Landbrug,  saa  at  inden  en  Snes  Aars 
Forløb  baade  Folketal  og  aarlige  Statsindtægter  oversteg 
dem  fra  før  Tabet  af  Hertugdømmerne.  Sverig  og  Norge 
fulgte  livligt  efter.  Ogsaa  paa  alle  Aandsonn-aader  var  der 
frodigt  Liv.  Det  var,  som  om  Folkene  følte,  at  det  gjaldt 
om  at  anspænde  sig.  For  Norges  Vedkommende  fandt  dets 
Digtekunsts  højeste  Blomstring  Sted  netop  i  denne  Tid. 

Kun  paa  ét  Punkt  —  et  afgørende  —  viste  den  indre 
Uro  og  Farens  Højde  sig  i  utilsløret  Form.  Det  var  i  Fol- 
kenes Syn  paa  Midlerne  til  at  bevare  deres  Selvstændighed, 
Ordningen  af  deres  Forsvar.    Her  vekslede  paa  besynderlig 

Maade  Tøven  og  Hast,  Klarblik  og  slørende  Hensyn.  Idet 
hvert  Folk  handlede  for  sig,  og  skiftevis  til  forskellige  Tider 
sj'ntes  underkastet  Tvangsforestillinger,  afgav  de  tilsammen 
kun  et  svagt  Værn  for  det  fælles  Hele.  Det  skyldtes  Nor- 
dens gode  Lykke,  at  ydre  Forhold  gav  Frist  og  den  truende 
Fare  blev  udsat. 


XH. 

I  Danmark  havde  Troen  paa  ved  egen  Kraft  at  kunne 
værge  Landet  ganske  vist  lidt  et  Knæk  ved  Krigens  Udfald 
1864.  Men  dette  havde  langtfra  ført  til  Selvopgivelse.  Endnu 
efter  Østerrigs  Nederlag  1866  var  Magtfordelingen  i  Europa 
heller  ikke  fuldt  klaret.  Man  vedtog  derfor  i  1867  en  Hær- 
ordning, ifølge  hvilken  Hæren  skulde  være  rede  til  at  kunne 
optræde  ogsaa  udenfor  Danmark  som  Støtte  for  en  mæg- 
tigere Forbundsfælle. 

Men  efter  Frankrigs  Nederlag  1870—71  blev  det  klart, 
at  ingen  saadan  Forbundsfælle  fandtes.  Man  maatte  være 
forberedt  paa,  at  Preussen,  den  langt  overmægtige  Nabo,  i 
Tilfælde  af  Krig  straks  vilde  søge  at  bemægtige  sig  Køben- 
havn, hvorved  Krigen  vilde  være  omme  med  det  samme. 
Et  Højreministerium  under  Estrup  foreslog  derfor  Køben- 
havns Befæstning  samt  en  betydelig  Udvidelse  af  Flaaden. 
Da  Folketinget  (Marts  1876)  forkastede  disse  Forslag,  blev 
det  opløst.  Men  ved  de  nye  Valg  opnaaede  Venstre  et  be- 
tydeligt Flertal,  saa  at  det  nu  raadede  over  ^4  af  Folke- 
tingets Pladser.  Som  en  Følge  heraf  mente  P'olketingets 
Flertal,  Venstre,  sig  parlamentarisk  berettiget  til  at  danne 
Regering  og  alløse  Ministeriet  Estrup ,  der  repræsenterede 
Landstingets  Flertal,  Højre.  Ordningen  af  Landets  Forsvar 
tilkom  altsaa  et  \'enstreministeriuin.  Som  sit  Forsvars})ro- 
gram  opstillede  Venstre  et  Tilbud  om  30  Millioner  i  ekstra- 
ordinær Bevilling,  mod  at  disse  Penge  skaffedes  ved  en  Skat 

paa  Formue  og  Indkomst  og  ikke  anvendtes  til  at  befæste 
København. 

Paa  en  usalig  Maade  var  der  saaledes  gaaet  Indrepolitik 
i  Spørgsmaalet  om  Landets  F'orsvar.  Det  maatte  under 
den  voksende  Forfatningsstrid  falde  bestandigt  vanskeligere 
at  holde  Forsvarssagen  hævet  over  Partiernes  Uenighed. 
Ifølge  sin  egen  Natur  burde  Landets  Forsvar  jo,  som  Midlet 
til  Bevarelse  af  Folkets  Selvstændighed,  ligge  alle  Partier 
ligeligt  paa  Hjerte.  Men  ifølge  Forholdenes  Udvikling  var 
Forsvarssagen  netop  bleven  Form  for  den  indrepolitiske 
Strid  om  Magtfordelingen  mellem  Landsting  og  Folketing, 
Højre  og  Venstre.  Det  danske  Folk  har  anvendt  30  Aar 
paa  at  rede  denne  filtrede  Knude  ud  fra  hinanden. 

Forgæves  trængte  Folkets  naturlige,  sunde  Sans  paa, 
parret  med  Frygten  for  den  Fare,  hvori  Landet  øjensynligt 
var  stedt  ved  at  henligge  forsvarsløst  under  de  ydre  uro- 
lige Forhold.  Forsvarsforeninger  stiftedes  Landet  over  af 
Mænd  af  begge  Partier  (1880).  Kvinder  indgav  et  Bønskrift 
til  Kongen  om  at  tage  Sagen  i  sin  Haand  (1882)  og  ind- 
samlede Aaret  efter  en  Sum,  hvorfor  de  skænkede  Landet  det 
første  Batteri  Fæstningskanoner  af  nj^  Konstruktion.  Samme 
Aar  indsendtes  en  Kæmpeadresse  til  Kongen  fra  107,000 
Mænd,  der  bad  ham  virke  for  Sikring  af  Landets  Værn  og 
erklærede  sig  villige  til  at  bære  de  dertil  fornødne  Penge- 
ofre. Aar  1885  gav  den  stærke  Bevægelse  sig  sit  tydeligste 
Udtiyk,  idet  man  til  Bedste  for  Københavns  Befæstning 
frivilligt  paalagde  sig  selv  Skat.  Over  halvanden  Million 
Kroner  indkom  og  det  første  Fort  ved  København,  »Garder- 
højfortet«,  opførtes.  Alt  var  forgæves.  Thi  over  den  hele 
Rejsning  laa  som  et  knugende  Ahllag  det  indrepolitiske 
Tiyk,  der  forvandlede  alt  til  Partisag.  Selv  det  blot  at 
kræve  Forsvarssagens  Løsning  paaskyndet  var  jo  at  tage 
politisk  Parti. 

Under   disse  Omstændigheder   bestemte  Ministeriet,    der 

bar  Ansvaret  for,  at  der  intet  foretoges,  sig  til  det  vovelige 
Forsøg  ved  et  Indsnit  at  udfrie  det  bundne  Forsvarskrav. 
Den  danske  Forfatning  ejer  ikke  som  den  svenske  nogen 
Form,  hvorunder  Rigsdagens  to  Kamre,  hvis  de  vise  sig 
uenige  om  den  aarlige  Finanslov,  kunne  for  en  Stund  for- 
vandles til  et  fælles  Etkammer,  og  Uenigheden  saaledes 
finde  en  klar  Afgørelse.  Naar  efter  dansk  Forfatning  hvert 
af  Tingene  sluttelig  vedtager  sin  Finanslov,  og  Enighed  alt- 
saa  ikke  opnaaes,  er  den  ordinære  Bevillingsmyndighed 
hermed  kørt  fast.  Da  nu  Ministeriet  af  Hens^^n  til  den  ydre 
truende  Fare  optog  i  sit  Finanslovforslag  Bevillinger  til 
Hovedstadens  Dækning,  og  Tingene  i  denne  Anledning  ikke 
kunde  enes  om  fælles  Finanslov,  idet  Landstinget  vedtog 
men  Folketinget  afslog  Befæstningsbevillingerne,  ansaa  Mi- 
nisteriet sig  i  dette  Tilfælde  henvist  til  selv  at  maatte  skaffe 
den  fornødne  Finanslov.  I  Tidsrummet  1885 — 93  udstedtes 
lutter  saadanne  »provisori'Ske«  Finanslove,  eller  rettere  Be- 
villingslove, ifølge  hvilke  Aar  for  Aar  nye  Led  af  Køben- 
havns Befæstning  opførtes. 

Ved  dette  Indsnit  fik  saaledes  det  bundne  Forsvarskrav 
Luft,  men  meget  godt  Blod  gik  herved  til  Spilde.  Venstre 
følte  sin  Retsbevidsthed  saaret  ved  Forfatningsfortolkningen 
og  især  dens  Anvendelse  til,  at  Spørgsmaalet  om  Køben- 
havns Befa^stning  afgjordes  blot  derved,  at  dens  enkelte 
Led  indførtes  paa  og  gennemførtes  i  Kraft  af  de  aarlige 
Finanslove,  istedetfor  at  el  saa  vigtigt  Sporgsmaal  burde 
løses  gennem  særlig  Lov  eller  særlige  Love,  der  atter  na- 
turligvis krævede  sine  nødvendige  Bevillinger  paa  Finans- 
loven. Og  Højre  maatte  indse,  at  Forsvaret  selv  led  ved 
at  nedsættes  til  Partisag.  En  samlet,  af  alle  prøvet  Plan 
maatte  opgives  og  erstattes  af  enkeltvise,  successive  Aars- 
nødvendigheder;  og  Værket  selv  maatte  erklæres  for  fuld- 
endt, saa  snart  den  opbrugte  Reservebeholdning  ikke  læn- 
ger tillod  at  blive  ved. 


31 

Landets  Sikring  udadtil  blev  da  en  Slags  kunstig  Fødsel, 
hvoraf  Folk  og  Foster  fremgik  lige  matte  og  svækkede. 

Aar  1894  sluttede  Partierne  Forlig.  Da  man  ikke  kunde 
enes  om  en  Grundlovsændring,  hvorved  den  opdagede  Man- 
gel paa  direkte,  positiv  Afgørelse  af  det  omtvistede  Forhold 
i  Grundloven  blev  bødet,  saa  at  fremtidig  Uenighed  mellem 
Tingene  om  Finansloven  kunde  finde  en  uomtvistelig  Af- 
gørelse, nøjedes  man  med  et  gensidigt,  mundtligt  Løfte  om, 
at  Striden  i  den  førte  Form  ikke  skulde  gentages.  Det  Skete 
skulde  være  glemt  og  Stridens  Genstand  Forsvarssagen  fore- 
løbig være  henvist  til  Tavshed.  Da  Folketingets  Flertal  1901 
dannede  Regering,  ændredes  Forholdet  ikke  væsentligt. 
Spørgsmaalet  om  Landets  Forsvar  indpakkedes  blot  i  en 
aarelang  Kommission  med  Paaskriften   »Tavshed«. 

Under  denne  ejendommelige  Udvikling  var  det  umuligt 
andet  end,  at  der  maatte  opstaa  sygelige  Dannelser  og 
Tvangsforestillinger  i  den  almindelige  Opfattelse.  Den  Slut- 
ning laa  nær,  at  naar  det  nu  var  gaaet  godt  saa  længe, 
saa  var  dette  det  bedste  Bevis  for,  at  man  overhovedet  ikke 
behøvede  at  gøre  noget  for  Landets  Forsvar.  Krig  er  i  vor 
Tid  ved  at  høre  op.  Et  lille  Land  som  Danmark  bør  i  saa 
Henseende  gaa  i  Spidsen  og  give  Eksempel.  Udbryder  des- 
uagtet Krig,  skal  Danmark  blot  skjule  sig,  forsvinde,  ligge 
todt.  Dog  nej,  dets  Kultur  er  dets  bedste  Værn.  Vover  des- 
uagtet nogen  Stormagt  at  angribe  det  og  trods  dets  gode 
Smør  og  udviklede  Literatur  endog  at  erobre  det,  da  ve 
den  samme  Magt!  Den  skal  faa  at  sande,  hvad  det  vil  sige, 
at  Oppositionen  i  dens  Parlament  bliver  forøget  med  den 
danske  Intelligens. 

Det  danske  Folk  lider  endnu  under  Følgerne  af  den 
overstaaede  Krise.  Det  er  Fremtiden  forbeholdt  at  se  Ytrin- 
gerne genindtræde  af,  at  Sundheden  atter  er  fuldt  tilbage- 
vendt. Det  første  tydelige  Udtiyk  herfor  vil  være  Forstaa- 
elsen   af  den   simple    Sandhed,   der  udgør  det  friske  Blod- 

omløb,  Livsbetingelsen  for  ethvert  stort  som  lille  Folks 
Bevidsthedsliv.  Denne  Sandhed  er  den  selvindlysende,  at 
til  et  Folks  fulde  Tilværelse  kræves  ikke  blot  Frihed  ind- 
adtil men  ogsaa  Viljen  til  udadtil  at  værne  sin  Selvstæn- 
dighed. De  er  ét  og  samme.  Selvstændighed  er  jo  kun 
hævdet  Frihed. 


XIII. 

Baade  i  Norge  og  i  Sverig  gik  Udviklingen  andre  Veje. 
Da  de  ikke  kom  til  at  deltage  i  Kampen  ved  Nordens  Sj'd- 
grænse,  men  maatte  tvinge  sig  til.  at  lukke  Øjet  for,  hvad 
dér  foregik,  blev  de  heller  ikke  klart  vår,  hvor  uforberedte 
de  begge  egentlig  var  til  overhovedet  at  føre  Krig.  Den 
Slappelse  i  nordisk  Samfølelse,  som  Aaret  1864  medførte, 
trængte  til  Afhjælp  i  forøget  Interesse  andetsteds.  Det  viste 
sig  snart  at  være  en  kun  forbigaaende  Tilbøjelighed  til  at 
slutte  blot  de  to  Riger  endnu  nærmere  sammen,  som  af- 
fødtes af  Festerne  i  begge  Lande  for  Unionens  50  aarige 
Bestaaen  den  4.  November  1864.  Hvert  Folk  vendte  sig  derfor 
til  sit  eget  hjemlige  Arbejde,  særligt  paa  Forfatningsvæsenets 
Omraade. 

I  Norge  foregik  den  betydningsfuldeste  Forandring  siden 
1814,  da  Stortinget  1870  gik  over  fra  kun  at  samles  hvert 
tredje  Aar  til  at  være  aarligt.  TA^ngdepunklet  i  det  norske 
Statsliv  flyttedes  herved  fra  Ministeriet  til  Stortinget.  Aar 
1871  blev  Johan  Sverdrup  Stortingspræsident  i  det  første 
aarlige  Storting.  Og  i  en  heftig  Kamp  mod  Regeringen 
sejrede  Venstre  under  hans  Ledelse.  1884  traadte  Johan 
Sverdrup  som  Statsminister  i  Spidsen  for  det  første  Venstre- 
ministerium i  Norge.  I  denne  Fgenskab  gennemførte  han 
1885  en  Lov  om  almindelig  Værnepligt  og  1887  en  Hær- 
organisation. 

Endnu    var    h'olket   dog   fremdeles  delt  i  forskelligt  Syn 

paa  Betydningen  af  Forsvar.  I  Norge  fuldt  saa  stærkt  som 
senere  i  Danmark  lød  advarende  Røster  mod  i  det  hele  at 
forberede  sig  til  Krig.  Fred,  den  store  Fællesfred,  var  Frem- 
tidens Løsen,  og  det  var  her  de  smaa  Nationers,  altsaa 
ogsaa  Norges,  Pligt  at  gaa  i  Spidsen.  Hvor  rodløs  dog  denne 
Tankegang  var,  naar  det  kom  til  Stykket,  viste  sig  snart 
efter.  Næppe  mente  Folket  sin  Ære  traadt  for  nær  i  For- 
handlingerne med  Sverig  om  Konsuler  og  Udenrigsstyre, 
førend  Stortinget  straks  var  villigt  til  at  øge  Ordenes  Vægt 
ved  at  støbe  Staal  i  de  af  Sverdrup  skabte  Militsrammer. 
Medens  man  i  Danmark  i  sin  Tid  (1876j  mente  at  have 
taget  Munden  fuld  ved  et  Tilbud  om  en  ekstraordinær 
Forsvarsbevilling  paa  30  Millioner  Kroner,  bevilgede  Stor- 
tinget nu  i  Løbet  af  nogle  faa  Aar  47^/2  Million  ekstra- 
ordinært til  Styrkelse  af  Landets  Værn.  Denne  Sum  for- 
deltes med  22  Vi  Mill.  til  Landforsvaret  og  25  Vi  til  Søfor- 
svaret. Følgen  blev,  at  Norge  i  Øjeblikket  besidder  en  godt 
bevæbnet,  kampberedt  Hær  og  Flaade. 

I  Sverig  var  man  1864,  hvad  Ordning  af  Værnepligt 
angik,  endnu  ikke  naaet  ud  over  de  gamle  Forhold,  der 
skrev  sig  fra,  da  Karl  XI  1683  havde  ordnet  det  herhen 
hørende.  Da  imidlertid  Sverigs  frie  Forfatning  1866  var 
bleven  omdannet  i  moderne  Form,  stod  en  Omordning  af 
Forsvarsvæsenet  som  noget  af  det,  der  først  paakrævedes. 
Aar  1872  indførtes  den  saa  kaldte  »Bevaring«,  hvorved  den 
almindelige  Værnepligt  fastsattes.  Flertallet  af  Hærens  værne- 
pligtige indøvedes  efter  denne  Ordning  dog  kun  i  en  Maaned, 
saa  at  det  herved  skabte  Værn  maatte  ansees  for  meget 
ufuldkomment. 

Der  hørte  en  ydre  Begivenhed  af  den  mest  truende  Art 
lil  for  helt  at  vække  det  svenske  Folk  og  vise  det  Farerne 
ved  ikke  at  have  Forsvaret  rede.  I  Finland,  der  siden 
dets  Adskillelse  fra  Sverig  1809  var  blevet  styret  mildt  under 
russisk  Scepter,   var  der  allerede   under  Alexander  HI  op- 

staaet  visse  Rivninger,  der  kunde  tyde  paa,  at  man  i  Set. 
Petersborg  stræbte  efter  at  berøve  det  sin  Særstilling  som 
frit  Storfyrstendømme.  Striden  døde  dog  atter  hen,  og  den 
nye  Czar  Nikolai  II  underskrev  ved  sin  Tronbestigelse  1894 
ufortøvet  en  Forsikring  om  at  ville  holde  Finlands  Grundlove. 

Men  i  August  1898  blev  General  Bobrikof  ansat  som 
Generalguvernør  i  Finland,  og  i  hans  Udnævnelsesbrev  ud- 
taltes det  udtrykkeligt,  at  han  skulde  gennemføre  Finlands 
nøjere  P'orening  med  den  øvrige  Del  af  Czarriget.  Den  15. 
Februar  1899  udstedtes  et  kejserligt  Manifest,  hvorved  Fin- 
lands Selvstændighed  ophævedes.  En  Ansøgning  fra  det 
finske  Folk  om  at  maatte  bevare  Forfatningen  ubeskaaret, 
blev  afvist  af  Kejseren.  Siden  da  gik  Finlands  Russificering 
frem  med  Kæmpeskridt.  Den  finske  Hær  blev  opløst  og 
fordelt  i  den  russiske,  det  russiske  Sprog  indført  som  det 
officielle,  Ytringsfrihed  kvalt  ved  Censur.  En  Masseudvan- 
dring blev  Følgen.  Men  samtidigt  viste  der  sig  i  det  nord- 
vestlige Finland  mistænkelige  Tegn.  Jærnbaneanlæg  af  stra- 
tegisk Betydning  for  Indfald  i  Sverig  blev  paaskyndede.  Og 
derhos  opførtes  der  i  disse  fjerne  Egne  Kaserner  og  Depot- 
bygninger i  Antal  og  af  en  Størrelse,  der  langt  overgik,  hvad 
almindelige  Forhold  krævede.     Selv  Stenene  syntes  at  tale. 

Disse  Forhold  vakte  det  svenske  Folk  af  dets  lange, 
trygge  Ro.  Man  var  med  Et  klar  over  Faren  og  enig  om 
at  imødegaa  den.  Allerede  1897  var  man  kortvarigt  bleven 
opskrænnnet  og  havde  bevilget  næsten  fordoblede  Forsvars- 
udgifter. Den  14.  Juni  1901'  vedtog  Rigsdagen  en  ny  Lov 
om  Hærens  Uddannelse.  Og  Ira  nu  af  stilledes  aarligt  de 
rigeligste  Midler  til  Forsvarets  Raadighed.  I  Norrbotten  be- 
gyndte man  Anlæget  af  den  st;crke  Fa\slning  »Boden« 
ved  Luleå  til  SpaMring  mod  enhver  I\jende,  der  fra  Torneå 
i  Finland  maatte  ville  søge  at  trænge  ind  i  Sverig.  Til 
Fæstningsanlægene  ved  Boden  ere  allerede  over  10  Millioner 
anvendte.    Paa  samme  IMd  befa'sledes  andre  udsatte  Punkter 

af  Landet,  Hæren  forsynedes  med  nye  Vaaben  og  særlig 
Flaaden  udvidedes  i  en  overordentlig  Grad.  Den  Redebon- 
hed, hvormed  man  søgte  at  styrke  Landets  Værn,  vil  frem- 
gaae  af  følgende  Tal :  Forsvarsudgifterne  ere  stegne  fra  23^/2 
Million  1883  til  66  Millioner  i  Aaret  1902,  69  Millioner  1903, 
75V2  Million  i  hvert  af  Aarene  1904  og  1905.  For  Aaret 
1906  er  foreslaaet  en  Udgift  paa  78^/2  Million.  —  Fra  Aar 
1908,  da  Virkningerne  af  Loven  af  1901  fuldt  ville  være 
indtraadte,  vil  Sverigs  Hær  ubetinget  være  stærkere  end 
Danmarks  og  Norges  tilsammen.  Dette  gælder  allerede  nu 
om  dets  Flaade.  Et  Værn  saa  kraftigt,  som  Sverig  formaaer 
at  bygge,   er   hermed  rejst  mod  den  truende  Fare  fra  Øst. 


XIV. 

Der  havde  lige  siden  1814  og  1815  hvilet  nogen  Uklar- 
hed over  Sverigs  og  Norges  indbyrdes  Forhold.  Den  Lige- 
stilling indenfor  den  fælles  Union,  som  Rigsakten  af  6.  Au- 
gust 1815  anviste,  var  ikke  fuldt  tilstede.  Baade  Unionens 
historiske  Oprindelse,  —  som  en  senere  Indrømmelse  til 
Norge,  der  jo  først  var  afstaaet  uden  denne,  —  og  den  bli- 
vende Forskel  mellem  de  to  Landes  Størrelse  tegnede  el 
Billed  paa  Skraa  af  de  lovdragne  Linier.  Her  som  ved 
Kompasset  var  selve  Misvisningen  et  Virkelighedsforhold, 
hvormed  der  maatte  regnes. 

Følgen  heraf  blev  en  indre  Modsætning,  en  skæv  Stilling 
mellem  de  Ledende  i  begge  Riger.  Selv  om  de  hver  især 
trak  lige  fremad,  trak  de  dog  i  forskellig  Retning.  Herved 
gik  i  de  90  Aar,  Unionen  bestod,  nogle  af  begge  Folks  bedste 
Kræfter  til  Spilde. 

Fra  svensk  Synspunkt  seet  maatte  det  naturligt  stille 
sig  saa,  at  Summen  af  begge  Landes  samlede  Kræfter  vilde 
afgive  det  størst  mulige  Udbytte   ved  at  forenes  til  Enhed. 

3* 

Derfor  laa  der  én  og  samme  Synsmaade  ti!  Grund,  hvad 
enten  Sverig  tilbød  at  betale,  hvad  Norge  efter  Skilsmissen 
fra  Danmark  blev  dette  Land  skyldig,  eller  man  fastholdt 
at  have  en  »Statholder«  i  Norge,  eller  der  foresloges  en 
Ændring  af  Rigsakten  til  Gunst  for  en  inderligere  Forbin- 
delse mellem  de  to  Lande.  Omvendt  maatte  hvert  Forsøg 
paa  at  skabe  nye  Udtryk  for  Norges  Selvstændighed,  paa 
at  uddybe  Afstanden  mellem  Landene,  stille  sig  for  svensk 
Opfattelse  som  baade  uberettigede  og  ukloge  Udslag  af  norsk 
altfor  vidt  dreven  Ømtaalighed  eller  rent  uforklarlig  Utrive- 
lighed. 

F'ra  norsk  Synspunkt  seet  tog  alt  sig  anderledes  ud. 
Unionsforbindelsen  med  Sverig  var  et  historisk  Uheld,  der 
havde  ramt  Norge  under  dets  Frihedsvækst  og  nu  truede 
med  at  bringe  denne  i  Skygge,  idet  den  store  Nabo  tog 
Lys  og  Sol  fra  den.  Frihedsvækslen  var  begj^ndt  forlængst, 
allerede  under  Forbindelsen  med  Danmark.  Den  havde 
dengang  kastet  sit  Genskin  ned  paa  de  danske  Sletter,  hvor 
den  norske  Bondes  Frihed  og  Odelsrel  havde  ægget  til  at 
sprænge  Stavnsbaand  og  Hoveriets  Lænker.  Sit  herligste 
Udtryk  havde  den  faaet  i  Grundloven  paa  Eidsvold  17.  Maj 
1814.  Nu,  da  Unionens  trange  Tid  var  kommen,  gjaldt  det 
om  at  VciMue  denne  F'rihed,  Norges  ypperste  Fje.  Hver  Plet 
derpaa,  selv  den  mindste,  var  Tab.  Hvert  nyvundet  Udtryk 
og  Pant  derfor  var  Fremgang  i  Eje. 

Sammenligner  man  Styrken  af  disse  to  Synsmaader,  den 
svenske  og  den  norske,  saa  var  der  en  Forskel.  Den  sven- 
ske tog  væsentlig  Sigte  ])aa  det  Hensiglsmæ^ssige,  det  Rime- 
lige, det  sundt  r\)rnuftige.  Bagved  daMurede  dog  Minderne 
om  en  svunden  Stortid.  Forbindelsen  med  Norge  var  lige- 
som en  JMindringsmedalje  om  fordums  Bedrift.  Man  agtede 
ikke  at  misbruge  denne  Forbindelse  til  ny  Frobring,  end- 
sige Undertrykkelse.  Men  i  selve  I^\)rbin(lelsen  laa  der  Glans. 
MedaljtMi    lia\(lc  X'a'rd   hnigl   \n]  over  dens  Melalva*rdi. 

Midtpunktet  i  den  norske  Synsmaade  derimod  var  ikke 
Fortiden  men  Fremtiden.  Alle  Goder  og  Fordele  ved  For- 
eningen indrømmet,  ja  om  saa  Sverig  var  en  Engel,  der 
kun  gik  ud  paa  at  føje  Norge,  saa  snærede  dog  Forbin- 
delsen. Den  hemmede  noget  Indre,  noget  Nyt,  der  vilde 
frem ,  Rodskuddet  i  det  norske  Folk.  Det  var  blevet  sig 
bevidst  som  frit.  Men  det  vilde  videre.  Det  vilde  fuldt  ud- 
folde sig.  Ikke  være  en  mindre  Broder  til  en  større,  men 
være  helt  sig  selv.  Heller  Enspænder  for  en  Kærre  end  i 
Tospand  for  en  Wienervogn. 

Ifølge  al  Udviklings  Lov  maatte  den  norske  Synsmaade 
vise  sig  at  være  den  stærkeste.  Den  besad  Vaarens  Evne 
til  at  drage  alle  spirende  Kræfter  til  Topskudet.  Norges 
samtidige  Foregang  i  Skønliteraturen ,  Bondebevægelsen  i 
Landet,  Venstres  Magtkamp,  Forsvarssagen,  alt  droges  ind 
med  og  brød  ustyrligt,  ustandseligt  paa  mod  Jordskorpens 
Tryk  og  Knopkapslers  Hindring.  Herimod  ejede  den  sven- 
ske Synsmaade  ikke  andet  end  Høstens  rolige  Ret  og  kø- 
lige Klarhed.  Paa  en  smuk  Høsttids  Vis  anvendtes  fra  svensk 
Side  Forbindelsens  sidste  Tid  ikke  til  blot  vigende  at  snærpe 
og  bitre  Frugten.  Den  fik  ogsaa  Lys  og  Sol  til  at  modnes. 
Sverig  havde  Overlegenhed  nok  til  under  Udviklingens  sidste 
Tid  fortrinsvis  at  tænke  paa  Stormen  fra  Øst  og  udvikle 
Værnet  for  begge  herimod.  Sit  reneste  Udtryk  fik  Forhol- 
det mellem  Sverig  og  Norge  i  Fælleskongens  Færd  under 
selve  Adskillelsen. 


XV. 

Anledningen  til  Unionens  Sprængning  blev  Spørgsmaalet 
om  Udenrigsstyre  og  Konsuler  i  Udlandet.  Som  vi  have 
seet,  var  denne  Sag  1815  bleven  ordnet  saaledes,  at  den 
svenske  Udenrigsminister  skulde  forberede  og  i  Statsraadet 
foredrage   ogsaa    Sagerne    for   Norge.      De    allerede    ansatte 

svenske  Gesandter  i  Udlandet  overtog  tillige  Norges  diplo- 
matiske Hverv  og  blev  saaledes  ogsaa  norske  Embedsmænd. 
Det  samme  blev  Tilfældet  med  de  svenske  Konsuler. 

Det  var  en  Selvfølge,  at  Norge  ikke  i  Længden  vilde 
føle  sig  fuldt  tilfreds  med  denne  Ordning.  Ulemperne  i 
Praksis  kunde  vel  afhjælpes  og  blev  ogsaa  efterhaanden 
for  en  Del  afhjulpne  ved  Ansættelse  af  ogsaa  norske  Mænd 
i  de  fælles  udenrigske  Gesandt-  og  Konsulatposter.  Men 
Spørgsmaalet  om  Udenrigsminister  stod  tilbage  og  syntes 
—  i  hvert  Fald  i  formel  Henseende  —  at  indeholde  en 
uløselig  Vanskelighed.  Thi  at  lade  den  fælles  Udenrigs- 
minister bestandig  være  en  Svensker  indeholdt  en  Tilside- 
sættelse af  Norge.  At  lade  Udenrigsministeren  vekselvis 
være  en  Svensker  og  en  Normand  lod  sig  vanskeligt  passe 
ind  i  skiftende  Ministerier  og  indeholdt  desuden  en  Ubil- 
lighed mod  det  største  af  de  to  forenede  Uolk,  Sverig.  En- 
delig at  hugge  Knuden  over  ved  til  Stadighed  at  have  to 
Udenrigsministre,  en  svensk  og  en  norsk,  vilde  føre  til  en 
Dobbelthed  i  Styrelsen  i  Strid  med  selve  Forudsætningen 
for  den  hele  Ordning,  Rigernes  Union. 

Spørgsmaalet  kom  frem  i  begge  Lande  1885,  men  søgtes 
forgæves  løst.  Det  var  lige  vanskeligt  al  klare,  hvad  enten 
man  fastholdt  det  enkelt  eller  tilslørede  det  i  Krav  om  sær- 
skilt norsk  Konsulatvæsen,  thi  dette  henhørte  jo  under 
Udenrigsministeren.  Aar  1892  vedtog  Stortinget  Oprettelse 
af  eget  norsk  Konsulatvæsen.  Da  Kongen  imidlertid  ikke 
vilde  godkende  nogen  Beslutning  herom,  nedsattes  endelig 
et  Unionsudvalg  af  syv  Mand  fra  hvert  Hige  for  at  linde 
en  Ordning.  Disse  kunde  imidlertid  hverken  indbyrdes. 
Folk  med  Folk,  eller  hver  for  sig  enes  om  noget  Fælles- 
forslag.  Venstrellcrtallet  i  Stortinget  kom  da  1898  atter  til  al 
danne  Regeringen.  Efter  nogen  Hvile  bragtes  Spørgsmaalet 
frem  paa  ny,  idet  Kongen  Januar  1902  paa  Foranledning  af 
Udenrigsminister  Lagerbeim    overdrog   et    nyt   Fa^llesudvalg 

af  svenske  og  norske  Mænd  at  undersøge  Muligheden  for 
et  særligt  norsk  Konsulatvæsen.  Allerede  et  halvt  Aar  efter 
afgav  dette  Fællesudvalg  en,  mærkelig  nok,  enstemmig  Be- 
tænkning. Denne  førte  til  Nedsættelsen  af  et  F'ællesudvalg 
af  begge  Landes  Ministerier,  som  derpaa  kom  overens  om 
et  Grundlag  for  videre  Forhandling  mellem  Regeringerne 
(Kommunikéet  af  24.  Marts  1903). 

Det  syntes  altsaa  virkelig,  som  om  det  vanskelige 
Spørgsmaal  nu  skulde  være  sin  Løsning  nær.  Men  da 
det  kom  til  Stykket,  viste  det  sig,  at  Enigheden  var  en 
Fernis,  der  kun  dækkede  Konsulatvæsenet,  knap  naaede 
til  Gesandtskaberne  og  fuldstændig  forsvandt  ved  Spørgs- 
maalet  om  Udenrigsminister.  Med  andre  Ord :  det  fremgik 
tydeligt  paany,  at  Konsulatvæsenet  ikke  lod  sig  ordne  uden 
i  Forbindelse  med  Spørgsmaalet  om  Udenrigsminister.  Selv 
ved  det  hensynsfuldeste  Forsøg  paa  varig  Tillukning  af  det 
mere  overfladiske  Stridsspørgsmaal  om  Konsuler  i  Udlandet 
blottedes  Nerven  til  Grundspørgsmaalet  om  Udenrigsmini- 
steren. L^overensstemmelserne  angaaende  dette  Punkt  var 
saa  store,  at  man  P'ebruar  1905  erklærede  videre  Forhand- 
ling herom  for  unyttig. 

Denne  Udgang  vakte  overordentlig  Misstemning  i  Norge. 
Det,  man  ved  Forhandlingernes  Afbrydelse  faldt  tilbage 
paa,  var  jo  netop  den  Ordning,  som  Norge  ansaa  for 
uudholdelig.  To  Gange  i  Løbet  af  en  halv  Snes  Aar  havde 
nu  alle  norske  Partier  sluttet  sig  afventende  og  enigt  sam- 
men i  Haab  om  en  Løsning.  Da  den  ogsaa  denne  Gang 
udeblev,  søgle  man  Grunden  ikke  i  Sagens  egen  Natur  men 
i  Svenskernes  Utilbøjelighed  til  overhovedet  at  ville  enes 
med  Normændene  om  en  Løsning.  Den  bestaaende  Ord- 
ning medførte  jo  lutter  Fordele  for  Sverig.  Norge  besluttede 
sig  da  til  at  afgøre  Sagen  uden  Sverigs  Medvirken.  I  Maj 
1905  vedtog  Stortinget  enstemmigt  en  Lov,  der  satte  den 
1.  April  1906  som  Termin  for  Oprettelsen  af  et  særligt  norsk 

Konsulatvæsen.  V^ed  denne  Beslutning  var  Unionens  Fælles- 
skude  rendt  op  paa  et  Skær,  hvor  den  sad  fast  og  truede 
med  at  knække  over.  Skæret  var  ikke  et  tilfældigt,  som 
man  pludseligt  og  uventet  var  stødt  paa.  Det  var  det  logisk 
korrekte  Skæringspunkt  for  begge  Landes  Selvstændigheds- 
krav. Det  var  den  Krog,  hvorpaa  Forbindelsen  oprindelig 
var  bleven  ophængt,  men  hvor  ogsaa,  just  fordi  begge  Halv- 
dele i  Mellemtiden  var  tiltagne  i  Velvære  og  Magt,  Tyngden 
maatte  hvile,  Bruddet  ske. 


XVI. 

Spørgsmaalet  blev  nu,  hvorledes  Kongen  vilde  stille  sig 
til  den  i  Stortinget  enstemmigt  vedtagne  Lov.  Som  tillige 
Konge  i  Sverig  kunde  han  ikke  godkende  den.  Men  som 
enstemmigt  vedtagen  i  Stortinget  syntes  den  Norges  sidste 
Ord.  —  Kong  Oscar  nægtede  at  stadfæste  Loven.  Det  norske 
Statsraad  indgav  da  Begæring  om  Afsked.  Denne  nægtede 
Kongen  at  modtage,  idet  han  dog  samtidig  indrømmede,  at 
han  for  Tiden  ikke  vilde  kunne  faa  andre  norske  Mænd 
til  Ministre. 

Man  var  her  naaet  til  et  Punkt,  kørl  fast  i  et  Tilfælde, 
hvorom  hverken  Rigsakt  eller  Eidsvold-(irundloven  gav 
nogen  Oplysning,  da  det  ikke  var  forudsal  at  kunne  ind- 
træde. Kongen  havde  uomtvistelig  \' etoret.  Ret  til  at  næ^gte 
Lovens  Stadfæstelse.  Og  det  var  Statsraadernes  Pligt  at 
forblive,  indtil  Kongen  havde  valgt  andre  MaMid  til  at  føre 
Regeringen.  Disse  nye  Statsraaders  l"ør.ste  Skridt  vilde  saa 
blive  at  kontrasignere  Kongens  Veto  og  herved  paatage  sig 
Ansvaret  for  den  nye  Kurs.  Men  naar  nu  saadanne  nye  Stats- 
raader  efter  Kongens  egen  Erklæring  ikke  var  at  linde,  hvor 
vidt  strakte  sig  da  de  gamle  Statsraaders  Pligt,  og  hvor  langt 
galdt  Kongens  Ret?  Var  de  gamle  Statsrnader  —  imod 
parlamentarisk  Skik  —  forpligtede   til   at    kontrasignere  en 

kongelig  Beslutning  og  regere  videre  i  aabenlys  Strid  med  den 
Opfattelse,  de  selv  repræsenterede?  Eller  var  Kongens  Veto- 
ret udtømt  med  det  samme,  naar  hans  Vetoevne  svigtede, 
idet  han  overfor  et  enigt  Folk  var  ude  af  Stand  til  af  dets 
Midte  at  skaffe  sig  nogen  Minister  til  at  tage  Ansvaret  for 
hans  Veto?  —  Forfatningen  gav  intet  Svar. 

Da  hverken  Kongen  eller  Statsraaderne  vilde  eller  kunde 
give  efter,  afgjorde  Stortinget  Spørgsmaalet.  Det  huggede 
Knuden  over.  Den  7.  Juni  1905  vedtog  det  enstemmigt  en 
Beslutning,  der  lød  saaledes:  »Da  Statsraadets  samtlige  Med- 
lemmer har  nedlagt  sine  Embeder,  —  da  Hs.  M.  Kongen 
har  erklæret  sig  ude  af  Stand  til  at  skaffe  Landet  en  ny 
Regering  —  og  da  den  konstitutionelle  Kongemagt 
saaledes  er  traadt  ud  af  Virksomhed,  bemyndiger 
Stortinget  Medlemmerne  af  det  idag  aftraadte  Statsraad  til 
indtil  videre  som  den  norske  Regering  at  udøve  den  Kon- 
gen tillagte  Myndighed  i  Overensstemmelse  med  Norges 
Riges  Grundlov  og  gældende  Love,  med  de  Ændringer,  som 
nødvendiggøres  derved,  at  Foreningen  med  S  ver  i  g  un- 
der én  Konge  er  opløst  som  Følge  af,  at  Kongen 
har  ophørt  at  fungere  som  norsk  Konge.«  Samtidig 
med  at  vedtage  denne  Beslutning  bad  Stortinget  Kong  Oscar 
om  at  tillade,  at  en  af  hans  Sønner  eller  Sønnesønner  besteg 
Norges  nu  ledige  Trone. 

Imod  denne  Stortingets  Beslutning  nedlagde  Kong  Oscar 
en  bestemt  Protest,  idet  han  henviste  til,  at  hvad  der  fore- 
laa  ikke  var  andet,  end  at  han  fuldstændig  lovligt  havde 
benyttet  den  ham  tilkommende  Vetoret. 

Ved  dette  Brud  mellem  Konge  og  Storting  var  Sagen 
afsluttet  som  blot  norsk.  Men  Norge  var  selvfølgelig  ikke 
berettiget  til  paa  egen  Haand  at  ophæve  Unionen.  Den 
var  en  Kontrakt  mellem  tvende  Parter  og  kunde  kun  hæves 
efter  Overenskomst  i  Fællesskab  af  begge.  Som  Sverigs 
Konge  sammenkaldte  derfor  Kong  Oscar  en  urtima  riksdag 

for  at  overveje,  hvad  der  under  de  givne  Forhold  fra  svensk 
Side  var  at  foretage. 

Urtima  riksdagen  traadte  sammen  allerede  den  21.. Juni. 
Den  daværende  svenske  Regering  fremlagde  Forslag,  som 
samtykkede  i  Unionens  Opløsning  paa  milde  Vilkaar.  Uviljen 
paa  riksdagen  imod  Stortingets  egenmægtige  Afgørelse  var 
imidlertid  baade  almindelig  og  hos  mange  meget  stærk. 
Regeringens  Forslag  blev  derfor  væsentlig  skærpet  under 
riksdagens  Udvalgsbehandling,  og  som  en  Følge  heraf  fandt 
der  et  Regeringsskifte  Sted.  De  store,  politiske  Partier  blev 
alle  ved  deres  Førere  repræsenterede  i  det  nye  Ministerium, 
der  i  Overensstemmelse  med  riksdagens  enstemmige  Be- 
slutning foreskrev  helt  nye  og  paa  enkelte  Punkter  strenge 
Vilkaar  for  Sverigs  Samtykke  til  Unionsforholdets  Opløs- 
ning. Der  rejstes  først  Tvivl  om,  hvorvidt  Stortinget  havde 
været  et  Udtryk  for  hele  det  norske  Folks  Vilje,  da  det 
uden  Mandat  i  dette  særlige  Øjemed  havde  fattet  Beslut- 
ningen af  7.  .luni.  Dernæst  blev  det  fra  svensk  Side  op- 
stillet som  en  ufravigelig  Fordring,  at  Norge  skulde  sløjfe 
de  Fæstninger,  som  det  i  Løbet  af  den  sidste  halve  Snes 
Aar  havde  anlagt  langs  sin  (inense  op  til  Sverig. 

Mod  den  udtalte  Tvivl,  om  Stortinget  var  Udtryk  for 
Flertallet  i  Norge,  tog  den  norske  Regering  hurtigt  Stilling 
ved  al  foranstalte  en  almindelig  Folkeafstemning  i  Norge 
allerede  den  l.'i.  August.  Denne  udviste  et  aldeles  over- 
vældende Flertal  for  Stortingsbeslutningen  om  Unionens 
0[)iøsning.  l^dsendinge  fra  begge  Regeringer  modtes  der- 
paa  i  Karlstad  for  at  komme  overens  om  de  af  urtima 
riksdagen  besluttede  Vilkaar.  Kun  det  ene,  om  de  norske 
Grænsefæstningers  Sløjfning,  vakte  væsentlig  Strid.  Den 
hidtil  fredelige  Alvikling  truede  med  at  udarte  til  Brud, 
der  maatte  medføre  Afgørelse  ved  Vaabenmagt.  I  sidste 
Øjeblik  gav  man  dog  fra  norsk  Side  efter  mod  en  ringe 
Ændring  af  Vilkaaret. 

Den  herved  rejste,  almindelige  Misstemning  i  Norge  ude- 
lukkede Muligheden  af  den  naturlige  og  for  Sverig  bedste 
Løsning  af  Tronfølgerspørgsmaalet:  at  urtima  riksdagen 
havde  føjet  sin  Bøn  til  Stortingets  om,  at  Kong  Oscar  vilde 
tillade  en  af  sine  Sønner  eller  Sønnesønner  at  bestige  Nor- 
ges Trone.  Meddelelsen  om,  at  Unionen  nu  var  lovformeligt 
hævet,  fulgtes  derfor  kort  efter  af  et  Afslag  fra  Kong  Oscar 
paa  Stortingets  oprindeligt  udtalte  Ønske.  1  en  smuk  og 
værdig  Skrivelse  sendte  derhos  Kongen  sin  Afskedshilsen 
til  det  norske  Folk. 

Under  alle  disse  Begivenheder  havde  der  fra  den  danske 
Regerings  Side  været  Føling  med  begge  Parter  og  en  varm 
Bestræbelse  gjort  sig  gældende  hos  denne  for  at  kunne  bi- 
drage til  Opnaaelsen  af  det  for  Norden  bedste  Resultat. 
Beredvilligt  holdt  man  fra  dansk  Side  begge  Parler  i  Kund- 
skab om,  hvad  der  kunde  have  Betydning  for  Spørgsmaalets 
fredelige  Løsning,  men  afslog  bestemt  at  træffe  nogen  Slags 
Aftaler  méd  Norge  om  Kongevalg,  saalænge  Unionen  endnu 
ikke  var  lovligt  hævet  og  Kong  Oscars  endelige  Svar  paa 
den  norske  Henvendelse  endnu  ikke  var  givet.  Med  Rette 
udtalte  det  svenske  Kongehus  og  den  svenske  Regering  sin 
levende  Paaskønnelse  af  det  danske  Kongehus'  og  den 
danske  Regerings  fuldt  ud  loyale  Optræden. 

Da  Unionen  var  hævet  og  Kong  Oscars  Afslag  sikkert, 
henvendte  den  norske  Regering  sig  atter  til  Danmark  om 
et  Kongsemne  herfra.  Efter  at  Samraad  var  plejet  mellem 
den  danske  og  den  svenske  Regering  samt  mellem  begge 
Landes  Kongehuse,  svaredes  der  fra  dansk  Side  imøde- 
kommende paa  den  norske  Forespørgsel.  Prins  Carl  af 
Danmark  krævede  dog,  førend  endeligt  Tilsagn  gaves,  at 
der  ved  en  Folkeafstemning  i  Norge  skulde  skatTes  Vished 
for,  at  det  norske  Folk  ønskede  ham  til  Konge.  Den  norske 
Regering  og  Stortinget  gik  ind  herpaa.  Afstenmingen  fore- 
toges,  og  Udfaldet  blev  79  Procent  af  de  afgivne  Stemmer 

for,  og  21  Procent  imod  at  faa  Prins  Carl  til  Konge.  Med 
Kong  Christian  IX's  Billigelse  modtog  derpaa  Prins  Carl 
det  paa  ham  faldne  Valg.  Den  27.  November  1905  aflagde 
han  som  Haakon  VII  i  Kristiania  Ed  paa  Norges  Forfat- 
ning og  overtog  Landets  Styrelse. 


XVII. 

Begivenheder  som  de,  der  ere  foregaaede  i  Norden  1905, 
afføde  med  Nødvendighed  i  Øjeblikket  en  talløs  Sum  af 
skiftende  Stemninger,  der  som  Overflade- Krusninger  løbe 
hen  over  de  Samtidiges  Sind.  Hvor  naturligt  end  dette  er, 
vanskeliggør  det  dog  at  blive  Begivenhedernes  rette  Betyd- 
ning vår.  Smaat  og  Stort  holdes  ligesom  for  tæt  for  Øjet 
og  syner  derfor  ens.  Først  ved  med  Flid  at  tage  Afstand 
og  indføje  det  Skete  i  en  større  Udviklings  Rækkefølge 
bliver  det  muligt  for  Samtidige  at  klare  sig  hvad  det  er, 
de  har  oplevet. 

Hvad  er  der  da  skeetV 

1  den  fremadrullende  Begivenhedernes  Strøm,  som  vi 
kalde  Historie,  er  for  første  Gang  efter  over  500  Aars  For- 
løb de  tre  nordiske  Brødrefolk  paa  ny  komne  i  samme 
Stilling  til  hinanden.  Hvert  af  dem  er  atter  selvstændigt 
og  frit.  Som  da  Haakon  VI  herskede  i  Norge,  hans  Fader 
Magnus  i  Sverig  og  Valdemar  Atterdag  i  Danmark,  saa 
hersker  nu  Haakon  VII  i  Norge,  hans  Fader  Frederik  VIII 
i  Danmark  og  Oscar  11  i  Sverig.  1  sin  Spiralgang  fremefter 
staaer  Udviklingen  paa  ny  over  samme  Punkt  som  for  et 
halvt  Aarlusinde  siden ,  pegende  paa  samme  Forhold  og 
rettende  samme  Spørgsmaal  til  de  tre  Brødre. 

De  Forhold,  som  dengang  krævede  Svar,  var  de  uvante, 
at  Medbør  ikke  som  i  Vikingetiden  bar  sydpaa.  Strømmen 
havde  vendt  sig.    Gengældelsens  Tid  synles  inde.    Fn  over- 

mægtig  Fjende  sydfra,  Hansestæder  og  tyske  Fyrster,  truede 
nu  med  at  erobre  hvert  af  de  tre  nordiske  Riger.  Men  i 
Nødens  Stund  vaagnede  Enhedsfølelsen  mellem  Brødrene. 
Samlede  agtede  de  at  drive  Fjenden  tilbage,  i  Forening 
værne  den  Fædrenearv,  som  de  enkeltvis  ikke  havde  kun- 
net bevare:  Nordens  Selvstændighed. 

Det  var  Folkungeætten,  der  syntes  kaldet  til  at  løse  den 
store  Opgave.  Magnus  var  jo  Konge  i  Sverig,  hans  Søn 
Haakon  VI  Konge  i  Norge.  Og  i  sit  Giftermaal  med  Valde- 
mar Atterdags  Datter  Margrete  fik  Haakon  Sønnen  Olav. 
Over  Olavs  Tinding  lyste  da  fra  Vuggen  Glans  af  fælles 
Ret  til  trende  Kroner.  Men  Mulm  kvalte  Lysning.  Olav 
døde  pludsehg  1387,  kun  17  Aar  gammel,  som  den  sidste 
mandlige  Ætling  af  de  nordiske  Kongeslægter.  Ikke  desto 
mindre  greb  hans  Moder  den  store  Tanke  og  førte  den  til 
Sejr.     Norden  blev  ét. 

Men  Enhedstanken  var  nu,  som  Margrete  selv,  barnløs. 
Den  kunde  kun  hævdes  af  En,  der  odelsbaaren  dertil  med 
Folkene  forstod,  at  Et  var  dem  helligt  og  dyrebart  fremfor 
aU:  Uafhængighed.  Enheden  kunde  kun  flettes  af  trestrenget 
Enighed,  aldrig  vindes  ved  Vold  og  Erobring.  Fremmed- 
fødte  Konger  i  de  enkelte  Lande  har  siden  da  forsøgt  her- 
paa.  Men  hvert  Folk  har  i  de  forløbne  femhundrede  Aar 
med  sit  Blod  givet  Svar.  Det  svenske  Folk  1523,  det  danske 
Folk  1659  og  det  norske  Folk  1814.  Hvad  der  er  foregaaet 
1905  er  da  kun,  med  Historiens  sindige  Forretningsgang, 
Seglet  sat  i  det  røde  Lak,  som  hvert  af  Brødrefolkene  har 
farvet  med  sit  Blod.  Seglet  paa  det  fælles  Frihedsbrev:  alle 
tre  er  lige. 

Men  de  forløbne  femhundrede  Aar  har  fremdeles  æsket 
Svar  af  de  tre  Brødre  ogsaa  paa  dette  andet  Spørgsmaal:  Naar 
er  I  i  Stand  til  med  heldigt  Udfald  at  værge  Eder  mod  den 
bestandigt  voksende  Fare  udefra?  Er  det,  naar  I,  skønt  i 
Hjertet  enige,  møde  hinanden  med  Mistillid  og  skjult  Avind, 

som  da  I  adskilte  kæmpede  for  Eders  fælles  Tro  under 
Trediveaarskrigen,  og  den  ene  snigløb  den  anden?  Eller  er 
det,  naar  I  enige  indadtil  og  udadtil  staa  broderligt  sammen, 
som  da  Eders  forenede  Flaader  skaffede  Eder  Fred,  medens 
hele  Europa  laa  i  Krig? 

Svaret  er  ikke  vanskeligt  at  give. 


XVIII. 

Begivenhederne  i  Aaret  1905,  der  har  stillet  de  tre  nor- 
diske Brødrefolk  paa  nj'  som  for  500  Aar  siden,  retter  og- 
saa  paany  —  maaske  for  sidste  Gang  —  det  gamle  Spørgs- 
maal  til  dem :  Hvorledes  vil  I  nu  indrette  Eders  Samliv  og 
hvad  vil  I  nu  gøre  for  at  bevare  Eders  Selvstændighed  mod 
ydre  Fjender?  Med  andre  Ord:  Hvad  har  Erfaringen  lært 
Eder? 

For  enhver  Nordbo,  som  med  Hjemmets  Forstaaelse  be- 
tragter Nordens  Historie  i  de  forløbne  500  Aar,  synes  der 
ikke  at  kunne  være  nogen  Tvivl  om,  hvilken  Form  for 
Samliv  der  er  ønskelig.  Erfaringen  har  tilfulde  godtgjort, 
at  de  tre  Brødrefolk  har  et  og  samme  fælles  Særpræg, 
der  overskygger  enhver  anden  Slægtlighed.  De  har  alle 
tre  samme  Trang  til  Frihed  og  Uafhængighed.  Hvor  højt 
end  Blodels  Bøst  taler,  hvor  stærkt  end  fælles  lusindaarige 
Minder  banker,  saa  glemmes  alt,  Brødre  blive  til  Fjender, 
naar  denne  Frihedstrang  krænkes.  Og  de  ere  ømtaalige  i 
saa  Henseende.  Kald  dem  rethaveriske,  om  Du  saa  vil. 
Men  fra  Oldtiden  af  har  hver  Bonde  krævet  at  sidde  i  Ære 
og  Fred  paa  sin  Gaard,  kendt  sin  Bet,  hævdet  den  paa 
Tinge  og  med  VæMge.  Som  Bønderne,  saa  de  Folk,  de 
udgjorde.  Og  de  500  Aar,  som  de  tre  Brødre  siden  sidst 
er  blevel  ældre,  har  ikke  svækket  men  blot  hærdet  denne 
Trang  til   Uafhængighed. 

Del  synes  da  misligt  med  Dronning  Margrete  at  ville 
forsøge  at  bringe  disse  tre  Folk  under  ét  Styre.  Kun  et 
ganske  enkelt,  heldigt  Tilfælde,  hvor  hvert  Folks  Ret  gen- 
nem Arvegang  gjorde  Enheden  til  Fælleseje,  kunde  mulig- 
gøre sligt.  Og  et  saadant  har  endda  ikke  staaet  sin  Prøve. 
Det  vides  kun,  at  hvert  Forsøg  paa  at  lydlægge  en  af  de 
tre  under  fælles  Herredømme  stadigt  er  bristet.  Nordens 
politiske  Enhed  under  én  Hersker  synes  da  kun 
et  Drømme  bil  led.  Muligt  kan  det  engang  blive  til 
Virkelighed.  De  500  Aar  siden  Dronning  Margretes  Død 
har  dog  hverken  klaret  det  eller  bragt  det  paaviseligt 
nærmere. 

Men  lige  saa  sikkert  er  det,  at  Fred  og  venligt  Nabo- 
skab er  Grundbetingelsen  for  lykkeligt  Samliv  mellem  de 
tre  Brødrefolk.  Lige  frihedskære,  af  fælles  Rod,  med  fælles 
Minder,  hinanden  jævnbyrdige  i  Tænkesæt  og  Evner  ere 
de  af  Naturen  henviste  til  som  Brødre  at  holde  sammen. 
Det  Løsen,  der  skaber  deres  Samlivs  Lykke,  er  ikke  Enhed 
men  Enighed.  De  nordiske  Folks  Forening  bestaaer 
i  enig  Sam  virke  n  mellem  tre  frie,  af  hinanden  uaf- 
hængige Folk,  der  stræbe  mod  samme  Maal. 

Hertil  synes  de  at  have  gunstige  Betingelser.  Thi  for- 
uden det  dybest  afgørende:  Slægtskabsforholdet  og  fælles 
Udvikling  har  de  hver  især  visse,  vennesæle  Smaaejen- 
dommeligheder,  der  gør  indbyrdes  Omgang  og  Forstaaelse 
mellem  dem  let.  Som  en  Slags  Erstatning  for  den  fælles 
Staaen  paa  sin  Ret  —  haard  hos  Svenske,  voldsom  hos 
Normænd,  stædig-sejg  hos  Danske  —  har  Naturen  udrustet 
dem  med  et  eget  blødt  Sindedrag  bag  ved  dette  Rettens 
stive  Læbælte.  Ingen  Ven  er  saa  fintfølende  og  hensyns- 
fuld som  en  Svensker,  saa  trofast  som  en  Normand,  saa 
jævn  og  bøjelig  som  en  Dansk.  Er  de  tre  Brødre  først 
gennem  Samliv  naaet  saa  vidt  i  Forstaaelse,  at  de  er 
blevne  Venner,    slippes  Taget   ikke   mere.      De   holde   ind- 

byrdes  sammen.     De  ere  skikkede  til  Fællesarbejde  i  Nor- 
dens store  Andels- Virke. 


XIX. 

Hvori  skal  dette  fælles  nordiske  Andels-Virke  bestaa? 
Skal  det  ligesom  i  Oldtidens  Vikingedage  drives  som  et 
krigerisk  Fællesbrus  fra  Norden  ud  over  Europa? 

Den  Tid  er  forlængst  forbi,  da  de  tre  Brødre  som 
raske  Drenge  legede  Røvere.  Nu  er  de  blevne  voksne  og 
fornuftige.  Tidens  faste  Haand  har  optugtet  dem  og  lært 
dem :  (iør  ikke  mod  andre,  hvad  du  ikke  vil,  at  andre  skal 
gøre  mod  dig  selv.  De  ønske  kun  Fred  udadtil.  Om  end 
Øjet  dugges,  naar  de  se,  hvorledes  Stormflod  siden  hin  Tid 
har  brudt  paa,  overskyllet  og  sænket  nordisk  Grund  baade 
i  Finland  og  Sønderjylland;  om  end  Hjertet  bløder  ved 
Tanken  om  de  kække  derude,  der  endnu  under  Havet  tro- 
fast som  Forstrandsrevle  værne  den  fælles  Grund  —  de 
tre  Brødre  agte  ikke  ved  Vaabenmagt  at  søge  at  vinde  den 
tilbage.  Men  de  haabe,  at  Retfærd  og  Klogskab  engang 
maa  blive  de  raadende,  maa  højne  Grunden,  saa  at  det 
tabte  atter  bliver  landfast. 

Fred  er  Nordens  Maal.  De  tre  Brødrefolk  ønske 
at  forblive  neutrale. 

Der  er  jo  nok  af  Fredens  Gerning  at  tage  vare  hjemme. 
Endnu  frisker  Nordens  kølige  Luft  Arbejdstrang  i  Arm  og 
Sind.  Endnu  myldrer  det  frem  paa  Li,  i  Dal  og  paa 
Slette.  Sol  khekker  ud.  Mod  lager  fat,  og  Snille  fører 
fremad.  Lønnet  Flid  smiler  jo  alt  som  bølgende  Sæd, 
hvor  Liv  laa  i  Dvale,  paa  Jæderens  Myr,  i  Hallands  Sten 
og  paa  Jyllands  Hede.  Og  nye  Opgaver  banker  paa  og 
vil  løses.  De  blinker  i  Fossernes  Fald,  der  vil  udfries  og 
spredes  som  Drivkraft,  som  Lys  og  som  Varme.  De  j)ibler 
i  Lyngen  som  Drøm  om  Birk  og  Fyr  paa    Islands  Vidder. 

De  suser  i  Norrlands  Skove,  de  kalder  under  Jorden  med 
Malmklang  ved  Gellivare.  Og  ud  vinker  de  paa  Havet  til 
øget  Fiskedræt  og  nye  Former  for  Langfart  i  det  voksende 
Verdensstævne. 

Her  er  nok  at  tage  fat  i,  hvor  tre  mægter  mere  end  én, 
og  Sammenhold  giver  Kræfter.  Naar  Tiden  dertil  er  inde, 
vil  en  fælles  Toldgrænse  betydeligt  fremme  baade  Sam- 
følelsen og  Evnen  til  gensidig  Støtte.  I  Forening  besidde 
jo  de  tre  Folk  alt,  hvad  der  kræves  til  at  leve.  Samlede 
bag  en  fælles  Toldgrænse  turde  hvert  af  dem  frit  give  sig 
hen  til  den  Sær  virksom  hed,  der  hakkes  det  bedst. 

Men  baade  før  og  efter  vil  alt,  hvad  der  bidrager  til  at 
bringe  de  tre  Brødrefolk  indbyrdes  nærmere,  øge  ikke  blot 
deres  Sammenhold  men  deres  Styrke.  Fællesskab  i  Lov- 
givning, Samfundsliv  og  Aandsliv  betyder  ikke  alene  Frem- 
gang i  gensidig  Bekvemmelighed  men  Vækst  i  Selvfølelse, 
Vækst  i  Kraft.  Thi  det  er  nu  engang  saa,  at  Materielt  og 
Aandeligt  dele  samme  Kaar.  Den  Tilvirkning,  som  maa 
sygne  hen,  fordi  den  ikke  lønner  sig  med  et  enkelt  Land 
til  Opland,  blomstrer  rigt,  naar  den  faaer  Afsætning  i  alle 
tre.  Det  Snille,  der  vantrives  ved  altid  i  smaa  Forhold  at 
føle  sig  lille,  lærer  Flugt  og  faaer  Vingefang,  naar  Forhol- 
dene blive  store.  Sverig,  Norge,  Danmark,  vil  hver  især  blive 
noget  andet  og  mere  ved  at  plantes  ud  i  Nordens  Friland. 


XX. 

Det  lyder  smukt,  at  de  tre  nordiske  Brødrefolk  vil  efter 
1905  dyrke  Enighed,  leve  i  Fred  ikke  blot  indbyrdes  men 
med  hele  Verden  og  derfor  bevare  fuldstændig  Neutralitet 
under  Fremtidens  Krige.  At  dette  er  en  ønskelig  Tilstand, 
er  sikkert  nok.  At  den  kan  oppyntes  med  allehaande 
Fremtidshaab,  er  lige  saa  sikkert.    Men  er  den  tillige  mulig? 

4 

Verden  er  nu  engang  ikke  saa  god,  som  den  burde  være. 
At  Norden  vil  holde  Fred  med  hele  Verden  er  godt  nok. 
Men  sæt,  at  Verden  ikke  vil  holde  Fred  med  Norden. 
Hvad  saa? 

Vi  staa  her  ved  et  af  Nutidens  mest  brændende  Spørgs- 
maal.  Længslen  efter  Verdensfreden  er  vakt  og  lysner 
som  Haab,  som  Krav  i  manges  Sind.  Den  er  bleven  et 
Evangelium,  der  har  samlet  Troende  i  Mængde  og  for- 
kyndes som  Fremtidens  Religion.  Men  samtidigt  dyrkes 
Krigen  saa  ivrigt  og  storartet  som  ingensinde  tilforn.  Den 
er  vokset  fra  at  være  Krig  blot  mellem  Naboer  i  Europa 
til  at  blive  Verdenskrig,  hvor  Verdensmagter  føre  Flaader 
over  Verdenshave,  og  Menneskeliv,  Menneskevelfærd  og 
Penge  ofres  i  et  Omfang,  som  ingensinde  før.  Og  hos  den 
slagne  vækker  Krigens  Udfald  ny,  haabløs ,  indre  Krig  og 
frister  Nabo  til  Angreb  paa  forbundsløs  Nabo  (Tyskland 
og  Frankrig).  Krig  synes  vokset  i  samme  Grad,  som  Af- 
stande ved  Fredens  Midler  ere  blevne  overvundne. 

Der  er  altsaa  Rimelighed  for,  at  de  tre  Brødres  Beslut- 
ning om  at  holde  Fred  og  forblive  neutrale  ikke  vil  blive 
respekteret  af  erobringslystne  Naboer.  Ingen  har  jo  over- 
hovedet Fred  læ^igere,  end  hans  Nabo  vil.  Hvad  vil  da 
under  saadanne  Forhold  være  Brødrefolkenes  Pligt? 

Idealister  i  alle  tre  Lande  har  allerede  tidligere  for- 
kyndt, at  det  var  de  smaa  Landes  Pligt  at  gaa  i  Spidsen 
for  Fredssagen  og  afvæbne.  De  vil  vel  næppe  skifte 
Mening,  fordi  et  enigt  Norden  er  et  større  Land  end  de 
tre  enkelte  hvert  for  sig.  Og  de  har  for  saa  vidt  Ret, 
som  selv  el  enigt  Norden  stadigt  dog  er  langt  svagere  end 
hver  af  dets  to  Naboer,  Rusland  og  Preussen.  Fredsvenner 
vil  altsaa  kræve  en  nordisk  ubevæbnet  Neutralitet. 

Deres  Grund  er  følgende:  Det  at  føre  Krig  er  at  begaa 
Synd.  Al  bevare  Freden  er  at  handle  ret.  Ethvert  Folk 
bør  handle  ret   og  ved   sit   gode    Eksempel    bidrage  sit    til, 

at  denne  højere  Moralitet  bliver  almindelig.  At  afvæbne 
og  bevare  Fred  er  altsaa  paa  engang  Maal  og  tillige  Midlet 
til  at  udrydde  Krig,  forbedre  Verden. 

Hertil  er  at  svare,  at  om  Fred  som  Menneskehedens 
store  Maal  hersker  der  ikke  synderlig  Uenighed.  Denne 
opstaar  først,  naar  Talen  er  om  Midlerne  til  at  opnaa 
den.  Og  hvad  det  her  foreslaaede  Middel  angaar,  saa  er 
der  overvejende  Sandsynlighed  for,  at  det  vil  virke  modsat 
af  paatænkt.  Thi  Sverigs  og  Norges  Afvæbning  vilde  inde- 
holde en  overordenlig  stor  Fristelse  for  Rusland  til  nemt 
at  erobre  de  saa  bekvemt  liggende  Landsdele,  der  ligesom 
selv  tilbød  sig  ved  at  lægge  sig  blot.  Og  ganske  det  samme 
gælder  Danmark  overfor  Preussen.  Men  i  saa  Fald  vilde 
jo  Nordens  Arbejde  for  Fred  have  fremmet  Krigen. 

Og  det  blev  selvfølgelig  ikke  derved.  Rusland  og  Preussen 
vilde  udskrive  baade  Mandskab  og  Skatter  i  Norden  til  For- 
øgelse af  deres  Hære  og  Flaader.  At  gøre  Indsigelse  heri- 
mod vilde  for  Nordens  Befolkning  være  baade  for  silde  og 
egentlig  uberettiget.  Den  blev  jo  ikke  behandlet  anderledes 
end  Befolkningen  i  Rusland  og  Preussen  selv.  Og  forsøgtes 
i  Norden  paa  dette  Tidspunkt  Modstand  herimod,  vilde  denne 
let  kunne  knækkes.  Det  værnepligtige  Mandskab  havde  kun 
Valget  imellem  enten  ved  Udvandring  at  forlade  sit  Fædre- 
land eller  at  tjene  under  fremmede  Faner  i  Krig  mod  dem 
uvedkommende  Fjender. 

Følgen  af  de  nordiske  Fredsvenners  Middel  til  at  fremme 
Freden  vilde  da  have  været  en  dobbelt,  dels  at  fremkalde 
Krig,  hvorved  Norden  erobredes,  dels  at  Nordens  Beboere 
med  Vold  blev  tvungne  til  herefterdags  at  deltage  i  dem 
ganske  uvedkommende  Krige. 

En  højere  Moralitet,  der  medfører  saadanne  Følger, 
vækker  med  Grund  den  dybeste  Tvivl  om  sig  selv,  ikke 
blot  om  dens  Adkomst  til  at  kaldes  højere,  men  om  dens 
Ret    til    overhovedet   at    gælde    for  Moralitet.     Overfor  den 

staaer  den  simple  Sandhed,  som  Virkeligheden  lærer:  For 
et  lille  Folk  med  større  Naboer  er,  under  Forholdene 
nutildags.  Afvæbning  Selvmord.  At  opgive  Selvforsvar  er 
Selvopgivelse.  At  kaste  sig  i  Havet  af  Frygt  for  at  drukne 
eller  i  Tillid  til,  at  dér  kan  man  ikke  drukne,  er  lige 
urimeligt,  hvad  enten  det  foretages  af  en  enkelt  eller  af  et 
helt  Folk. 

For  Flertallet  af  Nordens  Befolkning  vil  Tanken  om 
Selvopgivelse  sikkert  ogsaa  ligge  fjern,  i  Strid  som  den  er 
med  tusindaarigt  Livssyn  og  Vaner.  Flertallet  vil  mødes 
i  Ønsket  om  at  bevare  de  tre  Landes  Selvstændighed,  alt- 
saa  at  værne  den,  hvis  den  skulde  blive  truet.  Nordens 
Fred  bevares  kun  ved  væbnet  Neutralitet. 

Det  har  sin  Interesse  at  se,  hvorledes  Nordboernes 
yngste  Frænder  paa  den  anden  Side  Verdenshavet,  Nord- 
amerikanerne, med  deres  stærkt  udviklede,  praktiske,  sunde 
Sans  tænke  om  samme  Sag,  Nutidens  store  Spørgsmaal 
om  Fred  og  Moral.  Det  er  som  møntet  paa  Nordens  For- 
hold, naar  Amerikas  bekendteste  Fredsven,  Præsident  Roose- 
velt, i  sit  Budskab  af  November  1905  til  det  nordamerikanske 
Folk  udtaler:  »Som  Forholdene  i  Verden  nu  for  Tiden 
ere,  er  kun  det  Folk  rustet  til  Fred,  der  forstaaer  at  kæmpe, 
og  som  ikke  gyser  tilbage  for  Kamp,  hvis  den  Time 
kommer,  hvor  Krigen  kræves  i  den  højeste  Morals 
Navn«. 


XXL 

De  tre  nordiske  Brødrefolk  vil  leve  enigt  sammen  i 
Fred  og  søge  udadtil  at  bevare  Freden  ved  en  væbnet  Neu- 
tralitet.   Krig  i  Norden  skal  kun  ga'lde  Selvforsvar. 

Herved  rejses  naturligt  det  Spørgsmaal:  hvorledes  er 
Norden  i  saa  Henseende  stillet? 

Hvormeget  end  Begivenhederne  i  1905  hjemligt  har  haft 

Betydning  for  de  tre  Brødrefolk,  ud  ad  til  har  de  ikke 
ændret  deres  Stilling.  Norden  befinder  sig  fremdeles  udsat 
for  den  Strøm,  der,  som  vi  ovenfor  saa,  begyndte  at  tage 
Fart  ved  Midten  af  det  sidst  forløbne  Aarhundrede. 

Dens  væsentligste  to  Kendemærker  er,  at  Norden  ikke 
som  tidligere  har  Smaastater  til  Naboer  eller  dog  en  Stød- 
pude mellem  sig  og  den  store.  Sverig  og  Norge  grænse 
umiddelbart  til  Rusland,  der  militært  har  opslugt  Finland, 
Og  Danmark  har  faaet  til  eneste  Nabo  Preussen,  der  efter 
at  have  erobret  Sønderjylland  har  opslugt  hele  Nordtysk- 
land tillige.  Og  begge  disse  to  Stormagter  ere  desforuden 
blevne  ivrige  Sømagter.  Afskaaren  1879  fra  Luft  mod 
Syd  ved  Udelukkelsen  fra  Konstantinopel,  og  afskaaren 
1905  fra  Besiddelsen  af  Port  Arthur  eller  en  anden  lige- 
stillet Udfaldsport  ved  Stillehavet,  drives  Rusland  nu  mod 
en  isfri  Havn  ved  Atlanterhavet.  Og  efter  at  have  opnaaet 
at  faa  Kielerhavn  og  ved  Kielerkanalen  forbundet  den  med 
Krigshavnen  Wilhelmshafen  mener  Preussen  sig  nu  ved  sin 
stærkt  udviklede  Flaade  i  Stand  til  at  kunne  trække  Vod- 
det op  i  de  danske  Farvande  og  under  en  kommende  Krig 
i  Bælt  og  Sund  at  kunne  spjierre  Østersøen. 

Med  andre  Ord:  Stillingen  for  de  tre  Brødrefolk  har 
tydeligt  forværret  sig.  De  har  hver  især  faaet  en  Stor- 
magt til  Nabo,  der  af  Hensyn  til  Søen  attraaerdem.  Brødre- 
folkenes Politik  kan  være  saa  forsigtig  og  fredsommelig, 
som  den  vil.  Selve  deres  Landes  Beliggenhed  indeholder  en 
Opfordring  til  deres  to  Naboer  til  at  bemægtige  sig  dem. 

Man  kunde  maaske  lænke  sig,  at  denne  Fare  lod  sig 
afvende  ved  smaa  Midler  og  hdt  Eftergivenhed.  Enkelte 
have  saaledes  ment,  at  de  tre  Rigers  Fred  er  sikret,  naar 
Danmark  blot  vil  lukke  Øjnene  og  under  en  Krig  lade 
en  tysk  Flaade  spærre  Storebælt;  og  naar  Sverig  og  Norge 
vil  afstaa  til  Rusland  deres  nordlige  Egne  over  til  den 
ypperlige    Havn  ved  Ofotfjord,    Narvik.    —    Det  turde  dog 


54 

vistnok  vise  sig,  at  her  som  saa  ofte  vil  hver  enlcelt  op- 
naaet  Indrømmelse  med  Nødvendighed  drage  Kravet  om 
en  næste  efter  sig. 

Thi  selv  om  Danmark  i  tavs  Passivitet  fandt  sig  i,  at 
en  tysk  Flaade  besatte  Sprogø  og  minespærrede  Bæltet 
fra  Halskov  til  Knudshoved,  saa  er  Sagen  ikke  hermed 
omme.  I  det  Øjeblik .  man  fra  dansk  Side  udfører  den 
paatænkte  Uddybning  af  Drogden,  gaar  Hovedvejen  til 
Østersøen  for  Fremtiden  atter  gennem  Øresund.  Men  saa 
bliver  Besiddelsen  af  København  ubetinget  afgørende  for 
den,  der  vil  spærre  denne  Hovedvej.  Fra  Forter  paa  Salt- 
holm og  Amager  vil  den  kunne  beherskes.  Hovedstaden 
vil  afgive  et  betydningsfuldt  Støttepunkt  for  den  Flaade, 
der  hjælper  at  spærre  Sundet.  Men  skulle  alle  heraf  føl- 
gende Ønsker  om  Hovedstadens  Afstaaelse  osv.  efterkommes 
overfor  Tyskland,  saa  betyder  det  Danmarks  Underkastelse. 
Og  fra  et  tysk  Flaadekravs  Side  er  Sagen  end  ikke  hermed 
omme.  Den  varige  Besiddelse  af  hele  Danmark  maa  staa 
som  det  ønskelige.  Thi  herved  vil  Tyskland  blive  sat  i 
Stand  til  ikke  blot  at  lade  Flaaden  yderligere  vokse,  men 
tillige  at  kunne  forsyne  den  med  talrigt,  søvant  Mandskab. 
Besiddelsen  af  Danmark  lietyder  for  Tyskland  en  afgørende 
Forøgelse  og  Forbedring  af  Flaaden  samt  det  sikrede  Herre- 
dønnne  over  Østersøen.  Kun  et  sidste  Fremskridt  vilde 
mangle  endnu,  men  dette  vilde  sagtens  heller  ikke,  naar 
det  øvrige  var  opnaaet,  forblive  et  blot  tomt  Ønske:  Be- 
siddelsen af  Skaane.  Herved  vilde  ikke  alene  Flaadebudget 
og  Mandskab  kunne  forøges,  men  del  vigtigste;  Tyskland 
vilde  være  i  Stand  til  at  gaa  »rationelt«  frem  og  spærre  Sun- 
det hvor  det  er  smallest,  mellem  Helsingborg  og  Helsingør. 

Paa  lignende  Vis  er  Rusland  stillet  overfor  Sverig  og 
Norge.  Selv  om  Sverig  kunde  tænkes  at  ville  afstaa  det 
metalrige  Landskab  Norrbotten  og  Norge  hele  Landet  ned 
til    Salten    Fjord,   saa   al    denne    og   Pileelv    i  Sverig    blev 

fremtidig  Nordgrænse  —  det  mindste  som  Rusland  maatte 
kræve  for  at  have  uhindret  Forbindelse  med  Havnebj'en 
Narvik  og  fri  Sejlads  ud  derfra  gennem  Vestfjorden  — 
saa  vilde  dette  dog  kun  ganske  foreløbigt  kunne  mætte  dets 
Trang.  En  Havn  længer  syd  paa  er  selvfølgelig  at  fore- 
trække. Trondhjem,  Bergen,  Stavanger,  Kristianssand  ligge 
bestandigt  bedre  som  Krigshavne  ved  Atlanterhavet.  Og 
idet  saaledes  Flaadens  Krav  og  Ruslands  Trang  som 
Dn  pstensdannelser  vil  skride  sydefter,  indtil  hele  Norge  er 
inddraget,  maa  Sverig  med  Nødvendighed  følge  med.  Thi 
det  ligger  i  Sagens  Natur,  at  Rusland  ikke  vilde  kunne 
finde  sig  i  at  have  et  uafhængigt  »Hinterland«  mellem  sig 
og  sin  Flaade,  hvorved  denne  jo  under  en  Krig  kunde 
tænkes  at  blive  afskaaren  fra  Landforbindelse  med  Set. 
Petersborg.  Men  i  Besiddelse  af  Norge  og  Sverig  vilde 
Rusland  have  virkeliggjort  sin  stolteste  Sømagtsdrøm.  Thi 
disse  to  Lande  vilde  delvis  kunne  betale  og  i  hvert  F'ald 
helt  og  holdent  kunne  fortrinligt  bemande  den  ypperste 
Stormagtsflaade. 

Danmarks  og  Norges  og  Sverigs  Stilling  er  da  én  og 
samme  fra  den  Stund,  da  Herredømme  paa  Havet  blev 
Genstand  for  Stormagternes  Kapløb.  Naturen  har  tegnet 
de  tre  nordiske  Lande  som  en  mindre  og  en  større  Klo  ud- 
strakte i  Havet.  To  Landstormagter,  der  har  faaet  Smag 
for  Søen,  søge,  den  ene  fra  Syd,  den  anden  fra  Øst,  at 
bemægtige  sig  hver  sin  af  de  to.  Det  er  kun  en  ringe  Trøst 
for  de  truede  Folk,  at  hvis  de  tvende  Stormagter  engang 
virkelig  skulde  faa  fuldt  opnaaet,  hvad  de  attraa,  vilde  de 
ifølge  Forholdenes  Natur  straks  nødes  videre  til  indbyrdes 
Kamp  mod  hinanden. 

XXII. 

De  tre  nordiske  Brødrefolks  Stilling  vilde  i  Længden 
være  haabløs,  hvis  de  var  alene  med  deres  to  mægtige 
Naboer.  Intet  vilde  jo  i  saa  Fald  kunne  hindre  disse  i 
under  en  foreløbig  Enighed  at  dele  dem,  saa  at  Rusland 
tog  Sverig  og  Norge,  Preussen  Danmark.  Først  bag  efter 
vilde  der  naturligt  opstaa  Krig  mellem  Erobrerne  om  den 
ene  Fløj  af  Dobbeltdøren  til  Sundet,  Skaane,  og  om  Herre- 
dømmet paa  Havet. 

Men  til  Held  for  Norden  har  det  endnu  en  Nabo  eller 
Genbo,  søværts,  der  baade  er  Stormagt  og  har  Livsinter- 
esser  at  hævde  i  nordiske  Forhold.  For  England  er,  efter 
at  det  er  kommet  paa  en  venskabelig  Fod  med  dets  nær- 
meste Genbo  Frankrig,  intet  europæisk  Magtforhold  saa 
betydningsfuldt  som  Bevarelsen  af  et  uafhængigt  og  stærkt 
Skandinavien. 

Og  dette  er  let  forstaaeligt.  Thi  intet  af  de  tre  nor- 
diske Riger  har  nogen  Interesse,  som  er  i  Strid  med  Eng- 
lands velforstaaede  egne.  De  tre  danne  tvertimod,  saa 
længe  de  forblrve  selvstændige,  en  Slags  Læbælte  for  det 
og  tjene  samtidigt  paa  engang  som  Forraadskamre  og  Af- 
sætningsomraader.  Men  omvendt:  I  fremmed  Stormagts  Eje 
vilde  de  udgøre  en  Fare  af  Rang  for  Englands  Stilling  som 
første  Stormagt  paa  Havet.  Et  Tyskland,  der  var  i  Besid- 
delse af  Danmark  og  en  dertil  svarende  forøget  Flaade,  vilde 
ikke  blot  si)ærre  England  ude  fra  Østersøen,  men  kunne 
blive  det  en  jannbyrdig  Modstander  paa  Havet.  Og  en 
russisk  Krigshavn  i  Krislianssand,  en  russisk  Orlogsflaade 
bygget  for  Ruslands  uudtømmelige  Pengemidler  og  beman- 
det med  den  skandinaviske  Halvøs  næslen  lige  saa  uud- 
lømmelige,  dygtige  Mandskab  vilde  true  mere  end  Herre- 
dømmet paa  Vesterhavet.  Et  samtidigt  udført  Stød  tillands 
mod   Indien   og   tilsøs   mod   Øriget  selv   med   efterfølgende 

Landgang  vilde  kunne  tilintetgøre  England  helt  som  Magt 
af  Betydning. 

Hvilket  Tilfælde  vi  da  end  forudsætte,  Preussens  Ero- 
bring af  hele  Danmark  eller  Ruslands  af  Norge  og  Sverig, 
saa  vil  begge  medføre  en  saadan  Fare  for  England,  at  dette 
vil  være  henvist  til  for  enhver  Pris  at  maatte  søge  at  hindre 
sligt. 

Mellem  disse  tre  Magneter  er  Nordens  Fremtidsskæbne 
ophængt.  4 

Opgaven  for  enhver  nordisk  Udenrigspolitik  er  hermed 
givet.  Den  maa  gaa  ud  paa  i  enig  Fællesoptræden  at  hævde 
de  tre  Rigers  Neutralitet.  Det  enes  Undergang  vil  med  Nød- 
vendighed drage  de  to  andres  efter  sig.  Men  idet  denne  Hæv- 
den af  Rigernes  Neutralitet  ganske  af  sig  selv  antager  Form 
af  Kampberedthed  overfor  de  to  mulige  Angribere  og  Tillid 
til  Hjælp  fra  den,  hvis  Skæbne  bestemmes  med  Nordens, 
maa  de  tre  Brødrefolk  ikke  heller  lade  sig  drive  ud  af 
denne  rygdækte  Stilling  og  paa  Forhaand  tage  Parti.  Deres 
Maal  er  kun  Neutralitet.  De  bør  under  ingen  Omstændig- 
heder lade  sig  forlede  til  at  blive  stadige  Forbundsfæller 
af  England  og  saaledes  tjene  som  Forposter  og  Murbræk- 
kere for  dettes  mulige  Angrebslyster  mod  de  to  Landstor- 
magter. I  Politik  gælder  engang  for  alle  kun  ét :  Interesser. 
England  trænger  til  Norden,  Norden  trænger  til  England. 
England  hjælper  sig  selv,  naar  det  yder  det  neutrale  Nor- 
den kraftigt  Rygstød  og  Hjælp,  hvis  dettes  Neutralitet  kræn- 
kes ved  preussisk  eller  russisk  Forsøg  paa  Erobring.  Men 
det  neutrale  Norden  hjælper  sig  selv  ved  ikke  at  lade  dette 
selvfølgelige  engelske  Rygstød  forvandles  til  et  Stød  i  Ryg- 
gen, fremad,  ud  af  dets  Neutralitet,  hvor  denne  ikke  er  truet. 

Norden  ønsker  kun  ét:   at  forblive  neutralt. 

XXIII. 

Den  Forsvarsordning,  som  disse  ydre  Forhold  synes 
at  kræve  af  et  enigt  Norden,  der  vil  hævde  sin  Neutralitet, 
lader  sig  i  de  store  Træk  nogenlunde  let  overskue. 

Det  første,  selvfølgelige  Krav,  der  stilles  til  de  tre  nor- 
diske Folk,  er,  at  hvert  især  af  dem  opfylder  sin  Part  af 
den  fælles  Forpligtelse:  at  være  rede  til  at  værne  sin  Neu- 
tralitet. Som  Danmark  i  de  sidste  30  Aar  ikke  at  kunne 
bestemme  sig,  men  vakle  imellem  Befæstning  af  København 
eller  Udvikling  af  Flaaden  og  i  den  Anledning  intet  helt 
at  foretage  sig,  er  en  Brøde  ikke  blot  mod  Landets  egen 
Selvstændighed,  men  mod  det  samlede  Nordens.  Thi  de  tre 
Folks  Skæbne  er  uopløseligt  knyttet  til  hinanden.  Danmarks 
Undergang  vil  drage  Skaanes  efter  sig,  blotlægge  den  skan- 
dinaviske Halvø  mod  Syd  og  ustandseligt  trøske  den  opefter. 
Kommer  Angrebet  nordfra,  er  P'aren  fælles.  Norge  erobres 
i  Sverig,  Sverig  i  Norge.  Den  første  Hovedregel  er  derfor: 
Intet  Hul  i  Værnet,  men  trofast  og  ærligt  Beredskab  hos 
enhver. 

Hvad  Forsvarets  Enkeltheder  angaaer,  saa  synes  der  at 
være  fire  Punkter,  mod  hvilke  et  fjendtligt  Stød  fortrinsvis 
maa  blive  ført.  Skeer  Angrebet  nordfra,  vil  det  rimeligvis 
blive  rettet  enten  mod  Havnen  Narvik  i  Norge  eller  mod 
Fæstningen  Boden  i  Sverig.  Kommer  Angrebet  fra  Øst,  vil 
det  vistnok  blive  ført  mod  Stockholm.  Skeer  Stødet  fra 
Syd,  vil  del  blive  rettet  mod  København.  Det  er  da  hvert 
af  Folkenes  Pligl,  al  i)cfæsle  disse  Punkler  saa  stærkt,  som 
de  formaaer.  Thi  disse  Pladser  i  fjendtligt  Eje  betyder 
Dødssaar.  Herfra  rulles  Besiddelsen  af  del  øvrige  Land 
letteligt   op.     Og   engang   erobrede,    opgives    de   ikke  af  en 

maalbe vidst  Fjende  før  end  efter  den  haardeste  Kamp,  der 
vil  koste  iivert  af  Folkene  langt,  langt  ud  over,  hvad  den 
oprindelige  Sikring  havde  krævet. 

For  Naroiks  Vedkommende  synes  Forsvaret  lettest,  den 
behørige,  stærke  Befæstning  til  Lands  og  til  Søs  naturligvis 
forudsat.  En  Overrumpling  fra  Søsiiden  vil  kun  kunne  for- 
søges udført  med  den  forholdsvis  ringe  Flaadeafdeling,  der 
kan  udsendes  fra  Arkhangelsk,  og  vil  derfor  med  tilstræk- 
kelig Agtpaagivenhed  vistnok  nogenlunde  let  kunne  afvær- 
ges. Hovedfaren  ligger  fra  Landsiden.  Men  med  fri  Adgang 
fra  Søen  vil  Norge  være  i  Stand  til  her  at  samle  en  stor 
Del  af  sin  Hær  og  anvende  den  til  F'orsvaret.  For  saa 
vidt  Angrebet  rettes  alene  over  norsk  Grund,  vil  ogsaa  Jærn- 
banen  syd  paa  over  Gellivare  til  Luleå  og  Boden  være  en 
Tilførselsvej. 

Sandsynligheden  taler  dog  for,  at  Angrebet,  selv  om  det 
især  gælder  Narvik,  vil  føres  over  svensk  Grund  iVa  Fin- 
land, saaledes  at  selve  denne  Jærnbane  vil  blive  benyttet 
til  russisk  Angrebslinie.  Idet  baade  Sverig  og  Norge  saa- 
ledes ere  angrebne,  vil  Forholdet  tillige  skifte  Karakter  for 
Angrebspunkternes  Vedkommende.  Narvik  og  Boden  blive 
gensidigt  Flankestillinger  til  hinanden  og  kunne,  trods  Af- 
standen, yde  hinanden  Hjælp  ved  hver  især  at  true  den 
fjendtlige  Forbindelses-Linie. 

Meget  taler  for,  at  Fjenden  under  disse  Forhold  vil  nødes 
til  at  sætte  al  Kraft  paa  Angrebet  af  Boden,  der  frembyder 
den  Fordel  for  ham,  at  den  efter  en  heldig  Kamp  muligt 
helt  kan  omringes.  Omvendt  vil  ikke  blot  Sverig  men  Norge 
tillige  være  henviste  til  at  gøre,  hvad  de  formaa,  for  at 
forsvare  Boden.  Erobres  denne  og  tilintetgøres  her  den 
svenske  Hær,  saa  ligger  Vejen  aaben  ikke  alene  til  Stock- 
holm men  ogsaa  til  Trondhjem.  Og  erobres  denne  sidste, 
saa  kan  Rusland  roligt  lade  Narvik  foreløbigt  ligge.  Men 
er  Boden  saaledes  Nøglen  til  baade  Sverig  og  Norge,  saa  er 

det  et  Spørgsmaal,  der  uden  Tvivl  vil  blive  Genstand  for 
Drøftelser  og  Aftaler  allerede  i  Fredens  Dage,  om  det  ikke  er 
ogsaa  i  Danmarks  velforstaaede  Interesse  og  derfor  dets  Pligt 
i  givet  Tilfælde  at  yde  ogsaa  sin  Hjælp  til  dens  Forsvar.  Ventes 
der,  indtil  Kampen  er  trukken  længer  sydpaa,  saa  at  Faren 
bliver  selvindh'sende,  turde  det  maaske  være  for  silde. 
Ganske  det  samme  vil  kunne  gælde  om  Tidspunktet  for 
Afsendelsen  af  en  engelsk  Landgangshær.  Med  slige  For- 
hold for  Øje  synes  det  ogsaa  klart,  at  Faren  nordfra  maa 
kræve  saavel  et  befæstet  Stockholm  som  norske  Fæstnings- 
værker ved  Jærnbane-Adgangen  til  Trondhjem. 

Er  en  Befæstning  af  Stockholm  saaledes  en  nødvendig 
Sikring  mod  Faren  fra  Nord,  saa  synes  den  ligeledes  at 
maatte  kunne  faa  BetA'dning  overfor  et  muligt  Angreb  fra 
Øst.  Imod  et  saadant  vil  det  nemlig  vistnok  vise  sig,  at 
den  nuværende  Dækning  af  Adgangen  fra  Søsiden  ikke 
indeholder  den  fulde  Sikring.  En  Overrumpling  med  uventet 
Landgang  et  eller  andet  Sted  paa  Kysten  i  Stockholms  Lan 
er  en  Mulighed,  som  man  næppe  helt  vil  kunne  se  bort 
fra.  Begivenhederne  saavel  1713  som  1809  indeholder  en 
Lære,  som  det  vistnok  vil  være  klogt  at  tage  Hensyn  til. 
Baade  aabent  Vande  og  islagt  Bro  over  Ålandsøerne  kunne 
under  særligt  ugunstige  Forhold  byde  Vej  for  en  uventet 
Fjende. 

Men  er  Stockholm  selv  befæstet,  vil  heri  ligge  det  bed- 
ste Værn  mod  ethvert  Forsøg  paa  Overrumpling.  Thi  et 
Angreb  af  denne  Art  er  ifølge  Sagens  Natur  et  meget  vove- 
ligt Foretagende.  Lykkes  det  ikke  straks,  vokser  Sandsyn- 
ligheden for,  at  det  helt  vil  mislykkes.  En  Isbro  er  aldrig 
i  Længden  at  lide  paa.  Og  med  aaben  Sø  vil  i  Løbet  af 
en  l^ge  en  engelsk  Flaade  kunne  va're  tilstede  og  afskære 
den  landsatte  Styrke.  Selve  det,  at  Stockholm  er  befæstet 
og  ikke  lader  sig  overrumple,  turde  da  maaske  blive  til- 
strækkelig Grund  til,  at  et  Angreb  af  denne  Art  ikke  foretages. 

Det  fjerde  og  mest  udsatte  Punkt  er  København.  Denne 
Bys  Beliggenhed  ved  en  stor  Færdselsaare,  som  den  selv  er 
interesseret  i  at  gøre  endnu  mere  befærdet  (f.  Eks.  ved  Drog- 
dens Uddybning),  indeholder  en  stadig  Fare.  Det  vil  være 
fristende  under  en  Krig  at  sætte  sig  i  Besiddelse  af  Køben- 
havn, selv  om  Krigen  slet  ikke  angaaer  Danmark  men  føres 
mellem  to  fremmede  Magter,  f.  Eks.  England  og  Tyskland, 
om  Adgangen  til  Østersøen.  Begivenhederne  i  Foraaret  1904 
og  under  »Marokko-Affæren«  1905 — 6  ville  uden  Tvivl,  en- 
gang tilstrækkeligt  oplyste,  vise,  hvor  udsat  Byen  ved  begge 
disse  Lejligheder  har  været  paa  en  Tid,  hvor  dens  fleste 
Beboere  sorgløst  oversaa  Faren.  At  Besiddelsen  af  Køben- 
havn vil  være  afgørende  under  en  Krig,  hvori  Danmark 
selv  bliver  indviklet  og  som  drejer  sig  om  Landets  Erobring, 
turde  næppe  trænge  til  noget  Bevis.  Er  Landets  Hovedstad 
med  alle  dens  Krigsbeholdninger  først  i  Fjendens  Magt, 
saa  er  hermed  videre  Forsvar  lammet  baade  til  Søs  og  til 
Lands. 

En  Befæstning  af  København  vil  saaledes  vise  sig  nød- 
vendig af  en  dobbelt  Grund.  Dels  skal  den  under  en  frem- 
med Krig  eller  en  blot  optrækkende  Udsigt  til  en  saadan 
hindre,  at  den  første  den  bedste  af  de  uenige  Parter  forud 
bemægtiger  sig  denne  bekvemt  beliggende  og  vel  forsynede 
Operationsplads.  Dels  skal  den,  naar  Danmark  selv  bliver 
paaført  Krig,  hindre  dets  Erobring.  Et  stærkt  befæstet 
København  vil  udgøre  Hovedbetingelsen  for  Dan- 
marks Neutralitet. 

At  dette  forholder  sig  saa  og  ikke  for  Danmark  inde- 
holder nogen  uløselig  Opgave  vil  fremgaa  af  en  nærmere 
Betragtning  af  de  Omstændigheder,  under  hvilke  Køben- 
havn kan  vente  Angreb.  Hvis  det  blot  drejer  sig  om  en 
Krig  mellem  fremmede  Magter,  vil  et  stærkt  befæstet  Kø- 
benhavn ikke  indbyde  til  noget  Forsøg  paa  forud  at  be- 
mægtige sig  denne  By  til  Operationsplads.     Hvor  fristende 

end  Besiddelsen  af  den  kunde  være,  hvis  den  kunde  tages 
i  en  Haandevending,  saa  vil  det  efter  al  Sandsynlighed 
næppe  kunne  lønne  sig  først  at  ofre  baade  Tid  og  Kræfter 
paa  dens  Erobring.  Dertil  afgøres  Søkrige  nu  til  Dags  for 
hurtigt.  Danmark  vil  i  saa  Fald  netop  paa  Grund  af  Kø- 
benhavns Befæstning  helt  kunne  undgaa  at  indblandes  i 
Krigen  og  nøjes  med  den  ulige  nemmere  Rolle  bagefter  at 
vise  Venlighed  mod  den  sejrende  Part. 

Hvis  derimod  Krigen  er  Danmarks  egen,  og  Landets 
Erobring  søges  opnaaet  ved  et  samtidigt  rettet  pludseligt 
Angreb  paa  København  af  en  tysk  Flaade  i  Sundet  og  et 
til  Sjælland  overført  tysk  Armékorps,  saa  stille  Forholdene 
sig  selvfølgelig  vanskeligere.  Det  vil  i  saa  Fald  gælde  om 
at  kunne  holde  ud  de  to -tre  Døgn,  som  udkræves  til, 
at  den  overlegne,  engelske  Nordsøflaade,  der  stadig  ligger 
kampklar,  kan  være  til  Stede.  Fra  det  Øjeblik,  da  denne  har 
r\'ddet  Øresund  og  Farvandene  omkring  Sjælland  og  der- 
med afskaaret  det  fjendtlige  Armékorps  fra  enhver  Forbin- 
delse med  Hjemlandet,  ville  Forholdene  helt  skifte  Karakter. 
Faren  for  Udhungring  er  omme,  idet  København  nu  vil 
være  i  den  livligste  Forbindelse  med  Malmø  og  Sydsverig. 
Fjenden  vil  komme  i  en  meget  vanskelig  Stilling  paa  Grund 
af  den  absolute  Umulighed  for  Tilførsel  af  Krigsfornøden- 
heder.  Belejringen  vil  under  disse  ændrede  Forhold  have 
Udsigt  til  at  mislykkes.  Hvorvidt  Danmark  alene  vil  være 
i  Stand  til  tilsidst  at  slaa  og  tilfangetage  det  afskaarne 
fjendtlige  Korps,  er  vel  tvivlsomt.  Dette  turde  maaske 
blive  et  af  de  Tilfælde,  hvori  der  efter  forud  IrulVen  Aftale 
mellem  de  Ire  Brødrefolk  ydedes  Bistand  af  de  to  andre. 

Under  andre  Tilfælde  end  det  ovennævnte  vil  Koben- 
havns Indeslutning  tillands  og  tilvands  næppe  indtræde, 
idet  en  engelsk  Flaades  Nærværelse  i  danske  Farvande 
allerede  fra  Krigens  Begyndelse  vil  udelukke  sHgt.  Men 
selv  i  værste  Tilfælde,  hvor  det  kræves  af  Kobenhavns  Be- 

fæstning,  at  den  skal  kunne  yde  Værn  mod  fjendtlig  Over- 
rumpling indtil  engelsk  Flaades  Komme,  synes  denne  Op- 
gaves Løsning  ingenlunde  uoverkommelig  for  Folkets  Kræfter, 


XXIV. 

Foruden  disse  fire  befæstede  Punkter  —  Narvik,  Boden, 
Stockholm  og  København  —  som  Sikringen  af  Nordens 
Neutralitet  synes  med  Nødvendighed  at  maatte  kræve,  vil 
der  endnu  være  nogle  andre,  som  uden  Tvivl  ville  stille 
sig  som  ønskelige.  Hertil  hører,  som  ovenfor  berørt,  Jærn- 
baneadgangen  til  Trondhjem.  Fremdeles  de  alt  nu  tildels 
udførte  Fæstningsanlæg  til  Dækning  mod  Søsiden  af  Byerne 
ved  Havet  lige  fra  Stockholm  Kysten  rundt  til  Trondhjem. 
I  denne  Række  mangler  dog  for  Tiden  to  Byer  tilstrække- 
ligt Værn,  skønt  de  begge  ligge  meget  udsatte.  Det  er 
Malmø  og  Helsingborg.  Det  vil  sikkert  vise  sig  hensigts- 
svarende  at  dække  disse  to,  hurtigt  voksende  Endepunkter 
for  Sverigs  Jærnbaneforbindelse. 

For  Danmarks  Vedkommende  turde  blandt  andet  Be- 
givenhederne i  Aaret  1905  paany  have  henledt  Opmærk- 
somheden paa  det  uheldige  i  at  lade  Nørrejylland  henligge 
ganske  uden  nogen  befæstet  Samlingsplads.  Det  kan  vise 
sig  formaalstj enligt  at  have  Mandskabet  dér  til  rede  for  i 
visse  Tilfælde  at  tilkendegive  Regeringens  Vilje  til  at  hindre, 
at  dansk  Grund  benyttes  uden  Forlov  som  Angrebsvej  syd 
paa.  Og  end  mere  vilde  det  kunne  stille  sig  som  nødven- 
digt under  et  tysk  Angreb  paa  Danmark  ikke  at  lade  den 
største  danske  Landsdel  henligge  uden  Forsvarspunkt.  En 
Fæstning  i  Nørrejylland  vil  da  uden  Tvivl  blive  anset  for 
ønskelig.  Det  er  ikke  usandsynligt,  at  den  vil  blive  anbragt 
ved  Kysten,  da  Søen  kan  paaregnes  et  Par  Døgn  efter  Kri- 
gens Udbrud  at  være  ryddet  af  engelsk  Flaade. 

Det  ligger  i  Sagens  Natur,  at  et  neutralt  Nordens  For- 
svarsberedskab under  de  givne  Forhold  ogsaa  vil  ytre  sig 
i  Ordningen  af  de  enkelte  Landes  bevægelige  Værn,  Hær 
og  Flaade.  Gensidige  Aftaler  om  en  vis  Fællesplan  i  Ord- 
ningen vilde  vel  falde  naturligt.  Her  skal  kun  antydes, 
at  en  større  Bevægelighed  i  det  hele  maa  blive  Følgen. 
Hvis  Hærene  i  visse  Tilfælde  skulle  komme  til  at  virke 
sammen,  vil  det  ligge  nær  at  søge  Evnen  hertil  fremmet 
ved  Fællesøvelser  af  og  til  i  Fredens  Dage.  At  Flaadernes 
Opgave  vil  blive  en  anden  og  større  end  tidligere  er  klart. 
De  bliver  ikke  længer  blot  Kystforsvar  og  Minevagter  i 
fordums  Forstand.  Der  vil  under  Forsvaret  af  København 
være  Smuthuller  fra  Karlskrona  til  Gøteborg.  Den  svenske 
Flaade  kan  faa  til  Opgave  at  afbryde  Russernes  Forbindelser 
i  Ryggen  ved  Torneå.  Og  alle  tre  kan  de  blive  kaldte  som 
væbnede  Ilbud  og  Deltagere  i  Englands  store  Kamp  for 
fælles  Sag  i  Vesterhav  og  Østersø. 

Thi  det  maa  ikke  glemmes:  det  neutrale  Nordens  Selv- 
forsvar er  ikke  haabløs  Færd,  en  Lilleput,  der  alene  værger 
sig  mod  Kæmper.  Norden  er  selv  kun  en  Del  af  et  større 
Hele,  udgør  kun  delvis  Stridens  Genstand.  Det,  der  fore- 
gaar,  er,  at  de  to  Landmagter  Rusland  og  Preussen  med 
Vold  vil  til  Havs,  men  drives  tilbage  af  Havets  nuværende 
Behersker,  England.  Det  er  det  britiske  Riges  Livsinter- 
esser,  dets  hele  hidtidige  Betydning  som  Sømagt,  hvorom 
Kampen  vil  komme  til  at  staa,  hvad  enten  den  saa  vil 
blive  ført  ved  Narvik,  Boden,  Stockholm  eller  København. 

Det  ligger  nær  for  en  nordisk  Betragtning  at  tage  et 
Skøn  over  Varigheden  af  den  Fare,  der  truer  Nor- 
den   fra    dets    to    store   Naboer.     Ikke    for  herpaa  at 

bygge  nogen  Plan  om  at  turde  opgive  Forsvar.  Thi  givet 
er  det,  at  Faren  er  tilstede  og  er  truende.  Men  den  er  jo 
først  ret  vokset  til  siden  Midten  af  det  forløbne  Aarhun- 
drede,  da  Preussen  og  Rusland  begge  fik  Drift  til  at  være 
Stormagter  til  Søs  og  vinde  Flaadehavn  vesterpaa.  Maaske 
kunde  et  opmærksomt  Blik  da  allerede  nu  øjne  Tegn,  der 
varslede  Udsigt  til,  at  det  blot  gælder  om  at  holde  ud,  thi 
Uvejret  maa  engang  tage  af. 

Det  hjælper  ikke  her  at  henvise  til,  at  Driften  til  at 
vinde  Flaadehavn  og  Magt  til  Søs  blot  er  en  ny  Form  for 
Erobringstrang  og  som  saadan  fordømmelig.  Derfor  vil 
den  ogsaa  nødvendigvis  ophøre  af  sig  selv,  naar  Indehaverne, 
efterhaanden  som  Verden  gaaer  fremad,  bliver  sig  dens 
Ugudelighed  bevidst.  Vikingers  Ætlinger  bør  mindes,  at 
den  samme  Trang  har  engang  behersket  deres  Forfædre, 
og  ærligt  tilstaa,  at  naar  de  selv  nu  ikke  læuiger  besjæles 
af  den,  er  Grunden  ikke  blot  den,  at  Slægten  er  bleven 
ældre  og  fornuftigere,  men  tillige,  at  de  ere  blevne  de  smaa. 
Det  højeste,  de  kan  tillade  sig,  er  et  lønligt  Smil  over,  at 
Erobring  nu  foregaar  i  Civilisationens  Navn  og  at  baade 
Czarens  og  Kejserens  Gud  hver  især  ønsker  netop  Rusland 
eller  Preussen  udvidede.  Det  er  dog  sundt  for  Nordboere 
samtidigt  at  mindes,  at  ogsaa  deres  Forfædre  i  sin  Tid 
plyndrede  løs  baade  under  Ravnebanner  og  under  Korsflag. 

Nej,  Spørgsmaalet  er  et  simpelt  Magtspørgsmaal.  Er  der 
Tegn  til,  at  Kræfterne  hos  de  to  Stormagter  ville  holde  ud 
under  denne  uafbrudte  Erobring  eller  at  de  ville  svækkes 
og  da  hvor? 

For  Ruslands  Vedkommende  er  Svaret  vanskeligt.  I 
det  forløbne  Aarhundrede  har  det  først  forga^ves  rakt  efter 
Konstantinopel.  Derpaa  har  det  med  rivende  Fart  bredt 
sig  i  Asien  og  tilsidst  grebet  efter  Port  Arthur.  Her  har 
det  rørt  ved  den  stærkt  ladede,  østlige  Elektrisermaskines 
gule   Knap   og   faaet   saa  voldsomt  et  Stød,    at  det  er  faret 

tilbage.  Foreløbig  synes  dets  Selvherredømme  splittet  og 
lammet.  Men  hvad  vil  den  sandsynlige  videre  P'ølge  blive? 
At  det  skulde  kunne  hurtigt  gaa  over  til  et  frit  Lands  Vaner 
og  helst  ville  dyrke  egen,  fredelig  Udvikling  er  næppe  troligt. 
Militært  Diktatur  vil  uden  Tvivl  oftere  som  Kastevinde  gaa 
over  det  grumset  oprørte  Folkehav. 

Men  hvilken  Drift  udefter  vil  Kolossen  da  halvbevidst 
ledes  af?  Vil  den  ikke  nu,  da  dens  Flaade  er  lukket  inde 
mod  Syd,  og  da  den  er  spærret  fra  isfrit  Hav  mod  V^est 
og  Øst,  stadigt  eller  dog  blot  i  Øjeblikke  med  øget  Kraft 
hige  mod  Nordvest? 

Denne  Mulighed  er  saa  nærliggende,  at  den  bør  mane 
Norden  til  den  største  Agtpaagivenhed,  til  stedse  at  være 
kampberedt  paa  Post.  Nægtes  kan  det  dog  ikke,  at  sam- 
tidigt har  de  nye  Forhold  delt  Ruslands  Kræfter  og  tvun- 
get det  til  selv  at  maatte  tage  hem niende  Hensyn  baade  til 
Øst  og  til  Vest.  Mod  Øst  har  det  faaet  en  mægtig  Nabo  i 
Japan-Kina,  der  efter  al  Sandsynlighed  vil  give  det  nok  at 
skaffe  med  at  dæmme  op  for  den  Udvidelsestrang,  som 
herfra  vil  strømme  det  imøde.  Og  mod  Vest  har  det  i 
Preussen  faaet  en  Nabo,  om  hvis  Venskabs  Paalidelighed 
Fremtiden  med  Nødvendighed  maa  vække  Tvivl. 

En  Hovedgrund  til  Ruslands  Trang  til  Havn  ved  Atlanter- 
havet er,  at  det  er  blevet  forfordelt  og  overfløjet  af  Preussen. 
Tidligere  kunde  Rusland  nøjes  med  at  have  Havne  ved 
Østersøen.  England  var  det  ganske  vist  overlegent  til  Søs. 
Men  blandt  Østersømagterne  var  Rusland  den  stærkeste  Sø- 
magt, og  Danmark  laa  som  et  ret  bekvemt  anbragt  Stykke 
Forland  mellem  det  og  England,  spærrende  for  Indløbet.  Men 
18(U  fik  Preussen  Kielerhavn,  uden  at  Rusland  opnaaede  noget 
Vederlag.  Og  hurtigt  er  siden  da  den  tyske  Flaade  vokset 
op  til  at  være  den  russiske  langt  overlegen.  Ruslands  Havne- 
byer Libau,  Riga,  Reval  og  Kronstadt  har  nu  kun  fri  Sejlads 
af  Preussens  Naade.      Det    var    en    i)landet    Høflighed,    da 

Kejser  Wilhelm  i  Sommeren  1905  i  Spidsen  for  en  stærk 
Panserflaade  mødtes  med  Czaren  i  Finlands  Skærgaard. 
Czarens  egen  Østersøflaade  var  ikke  repræsenteret.  Den 
laa  ikke  heller  ved  Kronstadt.  Men  tilbunds  eller  som  Bytte 
ovre  ved  Japan. 

Sligt  behøver  ikke  at  understreges  med  tysk  Massivitet 
for  at  bemærkes.  Det  var  daarligt  spillet,  da  Rusland  over- 
lod Preussen  Kielerhavn.  Preussen  har  nu  stænget  sin  Nabo 
inde  til  Søs.  Men  Fremtiden  synes  med  Nødvendighed  at 
maatte  føre  Striden  op  paa  Landjorden.  Et  Blik  paa  Preus- 
sens Forhold  vil  gøre  dette  tydeligere. 


XXVI. 

Preussen  har  i  Løbet  af  Aarhundreder  levet  som  Er- 
obrer. Bestandigt  er  det  blevet  større.  Størst  har  det  gen- 
tagne Gange  vist  sig  i  Modgang,  naar  forbitrede  Naboer 
havde  skrevet  dets  Dødsdom,  men  det  tappert  holdt  ud. 
En  saadan  Fortid  afsætter  Racemærker  og  forpligter.  Det 
maa  blive  ved  paa  samme  Vis.  Dets  Herskerhus  maa, 
lydhør  for  Statens  bærende  Tanke,  gaa  videre,  selv  om 
Banen  er  fuld  af  Farer.  Thi  det  kan  jo  ikke  nægtes,  at 
det  er  langt  lettere  som  Rusland  at  være  Erobrer  i  det 
store,  fjerne,  halvciviliserede  Asien  end  med  Preussen  at 
storme  løs  i  Europas  Glasbutik.  Alt  her  er  overset  og  of- 
fentligt, den  evige  Ubæ-ndighed  volder  voksende  Uvilje,  og 
selv  Vinding  giver  Skaar.  Der  sidder  Glasskaar  i  alle  Preus- 
sens nyeste  Udvidelser,  i  Nordslesvig,  i  Hannover,  i  Elsass- 
Lothringen,  i  Herredømmet  over  Østersøen.  Og  Splinter 
har  saaret  de  overvundne,  der  undslap,  baade  i  Østerrig  og 
Sydtyskland. 

Men  Vejen  fører  ustandselig  videre.  Der  er  Held  i  den. 
Lavinen  maa  rulle,  selv  med  Udsigt  til  at  splittes. 

Allerede  Marokko- Affæren   viser  Preussens  fortsatte  Til- 

bøjelighed  til  at  gribe  til,  naar  Øjeblikket  formentligt  maatte 
vise  sig  gunstigt.  Trang  til  Koloniudvidelse  ligger  i  den  lige 
Linie  af  Tysklands  Udvandrings-Overskud  og  Flaadefor- 
øgelse.  Men  selv  om  Marokko-Tvisten  vil  blive  bilagt  i 
Mindelighed,  er  der  et  andet  Spørgsmaal,  som  sj^nes  at 
maatte  føre  til  Krig. 

Østerrig-Ungarns  Opløsning  stunder  til  og  vil  efter  al 
Sandsj^nlighed  foregaa  enten  ved  Kejser  Franz  Josephs  Død, 
eller  naar  de  indre,  sprængende  Grunde  blive  for  stærke. 
Preussens  Opgave  her  er  klar.  Det  maa  tilegne  sig  den 
tyske  Del  af  Østerrig,  hvor  besværlig  saa  end  Forøgelsen 
med  halvt  uvillige,  katolske  Undersaatter  kan  forekomme, 
og  hvor  faretruende  end  Besiddelsen  af  Triest  kan  stille 
sig  med  Middelhavspligter  og  Italiens  sikre  Fjendskab. 

Som  Vederlag  SN'nes  Rusland  henvist  til  mindst  at  maatte 
kræve  Østerrigs  polske  Landsdele  (Galicien  og  Bukovina). 
Men  herved  vil  et  gammelt,  ondt  Saar  bryde  op,  Mindet 
om  en  af  Europas  største  politiske  Misgerninger,  Polens 
Deling.  Dengang  delte  paa  Preussens  Anstiftelse  de  tre  Na- 
boer det  ulykkelige  Land.  Naar  nu  den  ene  af  de  tre  ikke 
er  mere,  vil  Arven  saae  Splid.  Thi  tre  Dele  kan  holde 
hverandre  i  Ligevægt,  naar  de  strammes  bagfra.  Men  ikke 
Totrediedel  mod  Entrediedel.  Det  mindre  vil  drages  mod 
det  større,  Preussens  polske  Landsdele  mod  den  under 
Rusland  samlede,  største  Del  af  det  gamle  Polen.  Der  vil 
kun  behøves  den  mindste  Drivkraft,  en  Smule  fri  Forfat- 
ning eller  Skin  af  Selvstændighed  i  russisk  Polen,  for  at 
give  Bevægelsen  Fart.  Rusland  og  Preussen  ville  i  saa  Fald 
paa  (Irund  af  Polen  blive  Dødsfjender.  Og  Saaret  vil  næppe 
kunne  langes,  thi  Panslavismens  Spydsod  sidder  deri  og 
stinger  videre  indefter  mod  Bohmen  og  Mabren. 

Saa  vil  ved  Preussens  sidste  og  største  Lrobring  ^Øster- 
rig)  dets  haardeste  Tid  være  kommen.  Preussen  vil  da 
have  blivende  Fjender  mod  Øst  i  Rusland,  mod  Syd  i  Ita- 

lien,  der  harmes  over  Triest  og  Sydtyrol,  mod  Vest  i  Frank- 
rig, der  ikke  glemmer  Elsass  og  Lotringen,  og  mod  Nord 
i  England  paa  Havet. 

Hvis  ikke  alle  Regler  slaa  fejl,  vil  slige  Forhold  vistnok 
virke  fordelende  paa  Faren  for  de  tre  nordiske  Riger.  Preus- 
sen vil  faa  nærmere  Virksomhed  end  at  udstrække  sin 
Haand  efter  Danmark.  Og  Rusland  vil  vel,  for  en  Tid, 
kunne  nøjes  med  at  sønderlemme  i  Preussen. 

Det  synes  da,  som  om  det  politiske  Barometer,  selv  om 
det  for  Tiden  viser  truende  Højtryk  over  Norden,  tillige 
varsler  Muligheden  af,  at  Faren  under  sin  nuværende  Form 
ikke  er  »hestandia«. 


XXVII. 

Under  Iagttagelsen  af  de  politiske  Udsigter  for  de  tre 
nordiske  Brødrefolk  har  vi  ganske  tabt  en  anden  Fare  af 
Sigte,  som  vi  dog  tidligere  ansaa  for  betydningsfuld.  Det 
er  den  Fare  for  Forringelse,  som  ikke  skrev  sig  fra  Land- 
tab, men  fra  Svind  i  Befolkningstilvækst,  den  Til- 
bagegang, der  ytrede  sig  i,  at  andre  Nationer  ganske  ander- 
ledes hurtigt  tihog  i  Folketal. 

Vi  blev  denne  Nordens  forholdsvise  Tilbagegang  første 
Gang  var  omkring  Aar  1700.  Den  stod  i  Forbindelse  med 
andre  Folks  Overgang  til  Erhverv  ved  Industri.  Og  den  fik 
rivende  Fart,  da  man  opfandt  Dampmaskinen,  og  Kul  blev 
Industriens  daglige  Brød.  I  Midterstriben  af  Europa,  fra 
England  gennem  Belgien  og  Nordfrankrig,  Mellemtyskland 
heil  over  i  Rusland,  hvor  der  overalt  findes  Kullejer  under 
Jordens  Overflade,  skød  der  nu  en  bestandig  talrigere  Be- 
folkning frem.  Dens  Erhvervskilde  syntes  uudtømmelig,  og 
med  stigende  Dristighed  indlod  den  sig  paa  Fabrikation  af 
alt,  indtil  den  tilsidst  forsynede  ikke  blot  hele  Europa  men 
alle  fem  Verdensdele  med  sine  Varer. 

Ligeoverfor  denne  rivende  Befolkningstilvækst  er  Nor- 
dens tre  Folk  forlængst  blevne  de  Sniaa. 

Hvorledes  stiller  nu  Fremtidsudsigterne  sig  paa  dette 
Omraade?  Hvis  det  skal  vedblive  at  gaa  videre  paa  samme 
Maade  som  hidtil,  synes  Vilkaarene  for  de  tre  nordiske 
Folk  kun  ringe.  Ganske  vist  er  i  Løbet  af  det  sidste  Aar- 
hundrede  deres  Folkemængde  vokset  og  Byerne  tiltagne  i 
Størrelse.  Men  samtidigt  har  de  tre  Lande  afgivet  et  stort 
Befolknings-Overskud  i  Udvandring  til  Amerika.  Og  selv 
om  Befolkningen  hjemme  er  bleven  fordoblet,  saa  at  der  i 
hvert  Land  af  én  Million  er  bleven  to,  forslaaer  dette  ikke 
imod,  at  hos  store  Naboer  er  25  blevne  til  50.  De  store 
har  Forspringet,  og  selve  Forspringet  er  det,  der  fylder. 
Hvad  hjælper  det  da  Norden,  at  politisk  seet  vil  truende 
Naboer  maaske  faa  nok  indbyrdes  at  skafTe,  hvis  de  nor- 
diske Folk  selv  talmæssigt  og  økonomisk  skulle  trykkes  be- 
standigt dybere  ned,  indtil  de  tilsidst  forsvinder  blandt  de 
Folkefærd,  hvormed  man  overhovedet  regner. 

Besvarelsen  af  dette  Spørgsmaal  er  i  samme  Grad  van- 
skelig, som  Sagen  selv  er  betydningsfuld.  Meget  synes  dog 
at  tyde  paa,  at  Spørgsmaalet  ikke  længer  er  et  blot  nor- 
disk men  er  gaaet  over  til  at  blive  et  fælles  europæisk. 
Med  andre  Ord,  Faren  truer  ikke  længer  Norden  alene  men 
hele  Europa.  Det  synes  nemlig,  som  om  vor  Tid  har  op- 
levet et  af  de  store  og  afgørende  Vendepunkter  i  Historien, 
der  sætter  blivende  Skel  mellem  Fortid  og  Nutid.  Det  20de 
Aarhundredes  Begyndelse  viser  Træk,  der  kunde  stemple 
det  som  Indgangen    til    et  nyt  Tidsrum  i  Verdenshistorien. 

I  en  Sag  som  denne  nytter  det  ikke  at  kræve  Beviser, 
thi  de  vise  sig  først  tydeligt  bagefter,  naar  Udfaldet  er  af- 
gjort og  indtraadt.  Det  højeste  man  kan  vente,  er  Paavis- 
ning  af  Tegn,  der  synes  at  tyde  i  bestemt  Retning.  Med 
alt  Forbehold  overfor  den  ringere  Grad  af  Vished,  der  ad 
saadan  Vej    kun    kan    opnaaes,    har   del    i  en   Livssag  som 


71 

denne  for  de  nordiske  Brødrefolk  sin  Interesse  at  lytte  til, 
hvorledes  Tidens  Tegn  lade  sig  tyde. 

En  ikke  usandsynlig  Tydning  lyder  saaledes: 

Den  Forringelse,  som  hidtil  har  ramt  de  tre  nordiske 
Folk,  har  nu  strakt  sig  til  hele  Europa.  Hvad  der  er 
foregaaet  og  endnu  under  Begivenhedernes  Støvsky  kun 
halvt  utydeligt  lader  sig  til  Syne,  er,  at  Magtcentret  paa 
Jorden  er  ved  at  flytte  sig.  Den  Kulturkraftens  Van- 
dring, som  man  hidtil  i  Historien  har  kunnet  følge  i  dens 
Solvej  fra  Øst  mod  Vest  —  fra  Flodlandene  i  Sydasien  over 
Babylon,  Ægypten,  Grækenland,  Rom,  Mellemeuropa  —  har 
nu  fra  England  gjort  sit  Skridt  over  Havet.  Kulturkraftens 
Tegn  staar  over  Nordamerika  og  virker  alt  i  Japan — Kina. 
Et  Døgn  i  Menneskehedens  Udvikling  er  ved  at  udrinde. 

For  Europas  politiske  Stilling  er  Virkningen  fælles.  Alle 
de  saakaldte  Stormagter  er  blevne  mindre,  føle  sig  usikre 
og  smaa  i  Forhold  til  de  nye  Folkelegemer  med  uhørt 
Overskud  af  Kraft ,  Nordamerika  og  Japan — Kina.  En 
Anelse  gaar  gennem  de  fordums  Stormagter  i  Europa  om, 
at  det  var  et  Blændværk,  hvad  man  saa  fast  troede  paa 
endnu  for  halvt  hundrede  Aar  siden,  at  hele  Jorden  til- 
hører Europa.  Man  føler  det  ligesom  sitre  i  Kolonierne. 
Selv  den  yngste  Kryhed  med  dens  Tale  om  at  slaa  til  »med 
pansret  Næve«  er  bleven  taus  i  dette  Forhold.  Alle  holder 
sig  rede  til  at  liste  bort  fra  den  gamle  Have,  Kina,  hvor 
man  endnu  for  faa  Aar  siden  rask  plyndrede  løs  og  bød 
Opium  som  Tak. 

De  politiske  Følger  heraf  ramme  foreløbigt  kun  Rege- 
ringerne i  Europa.  Men  de  sociale  og  økonomiske  Følger 
ramme  Folkene.  Den  væsentligste  økonomiske  Følge  er,  at 
Europa  ikke  længer  bestemmer  Varepriserne.  Magten  her- 
over er  gledet  vesterpaa.  Saalænge  den  holdt  sig  alene  i 
Nordamerika,  maatte  Virkningerne  mildnes  ved,  at  Arbejds- 
lønnen dér  ikke  er  mindre  end  i  Europa.    Prisen  for  Lev- 

nedsmidler  i  Europa  har  vel  gentagne  Gange  i  den  senere 
Tid  været  sat  i  Sving  af  den  amerikanske  Produktion .  og 
amerikanske  Fabrikvarer  har  af  og  til  ført  økonomisk  Krig 
med  europæiske,  men  hidtil  har  Virkningerne  dog  været 
mindre.  Faren  for  Europa  er  først  ret  indtraadt,  efterat 
Japan  er  traadt  ind  i  Rækken  af  de  tilvirkende  Lande. 
Hermed  er,  økonomisk,  Sluserne  aabnede  for  den  saakaldte 
»gule  Fare«. 

I  Japan  og  Kina  arbejdes  der  ypperligt  i  en  10 — 11 
Timers  Arbejdstid  for  en  Dagløn  af  25 — 50  Øre.  Der  er 
Overflod  i  begge  Lande,  særlig  i  Kina,  af  baade  Arbejdere 
og  Kul.  Tilvirkningen  af  alt  det.  Verden  behøver,  lige  fra  Sy- 
naale  til  Jærnskibe  og  Lokomotiver,  fra  Traad  til  Bomulds- 
tøjer  og  Klæder  o.  s.  v.  vil  da  i  det  lange  Løb  uvilkaarligt 
drages  derover.  Først  i  Form  af  Filialer,  som  europæiske 
F'abrikanter  anlægge  derovre  for  at  udnytte  den  billigste  Ar- 
bejdskraft. Siden  som  selvstændig  Drift  af  Indfødte,  der 
har  lært  dem  Kunsten  af. 

Europa  vil  ikke  kunne  holde  ud  i  den  herved  oj)staaende 
Kappestrid,  thi  ingen  europæisk  Arbejder  vil  eller  kan  nøjes 
med  en  Dagløn  som  den  kinesiske  og  japanske.  Selv  om 
denne  maatte  blive  forhøjet  ved  Paavirkning  fra  Europa, 
vil  den  dog  i  et  uoverskueligt  Aaremaal  vedblive  at  være 
et  alt  ødelæggende  Underbud.  Følgen  maa  for  Europas 
Vedkommende  bhve,  at  Fabrikerne  eflerhaanden  vil  komme 
til  at  staa  tomme.  De  mørke  Kullejer  tværs  ind  gennem 
Europa,  der  engang  fremkaldte  og  nærede  Erhverv  og  tal- 
rig Befolkning,  vil  saa  bhve  Udtryk  for  Mangel  paa  Ager- 
brug og  for  hungrende  Overbefolkning.  Der  vil  kun  xxre 
ét  Middel  imod  den  overhaandtagende  Fattigdom :  Udvan- 
dring enten  til  dyrkelige  Dele  af  Landet  selv  eller  til  fjerne 
Kolonier.  Men  i  hvert  Fald  maa  de  Hænder,  der  i  mange 
Slægtled  har  været  vante  til  iicll  andet  Brug,  saa  tage  fat 
paa  det  uvante  Væ^rktøj :    Spade  og  Hakke. 

Hvor  hurtigt  alt  dette  vil  komme,  er  naturligvis  umuligt 
at  forudse.  Der  vil  en  Tid  kunne  dæmmes  op  derimod  ved 
Hjælp  af  Toldlove  og  Beskyttelser.  Europa  vil  maaske  en 
Tid  kunne  fastholde  Produktionen  til  eget  Hushrug.  Men 
ogsaa  denne  maa  ifølge  de  naturlige  Love  tilsidst  gaa 
over  til  den,  der  yder  hilligst.  Og  alt  gaar  med  Fart  nu. 
Lykkelige  ere  de  Lande,  der  have  nemt  ved  at  anvise  de 
arbejdsløse  hjemligt  Brug  eller  Omplantning  til  egne  Kolo- 
nier. Men  særligt  uheldigt  stillede  ere  de  Lande,  der  som 
Tyskland  ikke  ejer  synderlig  Plads  hjemme  til  tiere  Ager- 
brugere og  heller  ikke  besidder  hertil  tjenlige  Kolonier. 


XXVIII. 

Saaledes  lyder,  i  sammentrængt  Form,  de  Stormvarsler, 
som  nogle  af  Historiens  Meteorologer  mene  at  kunne  aflæse 
de  sidste  Aars  store  Begivenheder.  De  varsle  ilde  for 
Europas  Fremtid.  Her  er  ikke  Stedet  til  i  det  Enkelte  at 
prøve  Værdien  af  en  Tydning,  hvis  Paalidelighed  dog  først 
Udfaldet  tilfulde  vil  kunne  afgøre.  Derimod  ligger  det  nær 
for  Skandinaviens  Folk  at  søge  at  klare  sig,  hvorledes  — 
Tydningens  Sandsynlighed  forudsat  —  deres  Stilling  maatte 
tegne  til  at  blive  under  en  saadan  fælles  europæisk  Til- 
bagegang. 

Skandinaviens  Stilling  under  slige  truende  Forhold 
synes  at  forme  sig  relativt  gunstig. 

Den  Fabriksvirksomhed,  som  drives  i  de  tre  nordiske 
Riger,  er  for  en  Del  af  en  egen  Art.  Den  er  enten  halvt  Kunst- 
industri og  som  saadan  andre  økonomiske  Love  undergiven 
end  de  almindelige,  idet  dens  Pris  mest  afhænger  af  Til- 
virkerens og  Køberens  Smag.  Eller  den  er  jordvokset,  som 
Forædling  af  hjemlige  Produkter  og  Drift  paa  Stedet  selv. 
Mursten,  01  og  Reparation  af  skadelidte,  forbisejlende  Skibe 

o.  s.  V.  viger  kun  trægt  i  Pris  for  Virksomhed  paa  den  mod- 
satte Side  af  Jordkloden.  Til  Rest  bliver  alligevel  en  Del 
Fabriksvirksomhed,  særlig  i  Sverig,  hvor  Tilvirkning  af  f.  Eks. 
Metalvarer  og  af  Bomuldstøjer  maatte  synes  blotstillet  for 
den  fælles  Fare,  der  menes  at  true  hele  Europa.  Ogsaa  her 
har  Sverig  dog  et  Forspring.  Metallet  findes  i  Landet  selv. 
Fabriksvirksomheden  har  ikke  væsentlig  overskredet  Nor- 
dens eget  Forbrug  og  kræver  i  hvert  Fald  ikke  hele  Verden 
til  Marked  for  at  bestaa.  Endelig  drives  den  delvis  ikke 
ved  Kul  men  ved  Vandkraft.  I  denne  sidste  ejer  Sverig  og 
Norge  desuden  et  uhyre  Reservefond,  der,  om  end  mange 
af  de  nuværende  Fabriker  maatte  bukke  under  og  Tilvirk- 
ningsstederne  flyttes,  peger  hen  paa  nye  Veje  og  nye 
Former  for  Udnyttelsen  af  Naturkraft. 

Selv  om  da  Norden  ikke  helt  vilde  kunne  gaa  Ram  forbi, 
synes  dens  tre  Folk  mindre  udsatte  for  Følgerne  af  den 
muligt  tilstundende  Omvæltning  end  de  andre  europæiske. 
Men  hertil  kommer  en  uvurderlig  Fordel.  Den  Forskydning 
af  Erhvervsmaade,  den  Ombytning  af  Virksomhed:  Over- 
gangen fra  Fabriksdrift  til  Jorddyrkning,  som  hele  Mellem- 
europa vilde  tilraade  sin  Befolkning  men  med  Sorg  maatte 
tilstaae  ikke  at  kunne  skaffe  den  Betingelserne  for  —  den  ligger 
i  Norden  lige  for  Haanden.  Norden  tæller  for  Tiden  om- 
kring 10  Millioner  Indbyggere,  men  kan  med  Lethed  af  sit 
eget  Skød  ernære  det  dobbelte  Antal.  Det  »lille  Landbrug« 
er  her  Fremtidens  rige  Spisekammer,  hvortil  Døren  let  lader 
sig  aabne  ved  øget  Flid  og  læmpelig  Udstykning. 

Hertil  kommer  endnu  nye  Næringsveje  eller  rettere  Ud- 
vikling af  de  gamle  under  de  forandrede  Verdensforhold. 
Skibsfart  og  Fiskeri  vil  efter  al  Sandsynlighed  komme  til  at 
spille  en  betydeligere  Rolle  for  Europa  end  forhen.  Norden 
vil  her  være  heldigt  stillet. 

Aabner  saaledes  de  fælles  truende,  mørke  Udsigter  for 
Europa  et  lysere  Udblik  for  Norden  end  for  de  øvrige  Lande, 

bør  de  nordiske  Folk  dog  ikke  heraf  lade  sig  forlede  til  Ufor- 
sigtighed. Det  er  sandsj^nligt,  at  den  hele  social-økonomiske 
Omvurdering  og  Forskydning  vil  fremkalde  Uro  og  Folke- 
røre i  Europa.  Norden  er  her  som  den  heldigst  stillede 
kaldet  til  at  vise  særlig  Besindighed.  Det  ligger  ogsaa  in- 
denfor Mulighedernes  Kres,  at  netop  dette  Folkerøre,  der  i 
Mellemeuropa  vilde  kunne  føre  til  Opstand  og  Revolution, 
maatte  kunne  friste  en  Regering  til  at  bortlede  Uroen  ved 
at  kalde  til  Krig  mod  Naboer.  Norden  bør  være  forberedt 
herpaa  og  ikke  glemme  just  under  disse  Forhold  at  være 
forsvarsberedt. 

De  Kaar,  som  de  tre  nordiske  Folk  altsaa  i  værste  Fald 
har  Fremtids-Udsigt  til,  er  da,  som  Folkene  selv,  sunde  og 
jævne.  Ombord  i  et  Europa,  der  beskedent  maa  tilstaa,  at 
dets  Verdensherredømme  er  forbi,  saa  at  det  herefter  maa 
nøjes  med  sin  store  Fortid  og  sin  ærlige  Vilje  til  fremdeles 
at  virke  efter  Evne.  I  denne  Kres  en  hædret  Plads  for 
Norden  i  Forhold  til  dets  Størrelse  og  Iver  for  legemligt 
og  aandeligt  at  ville  brødføde  en  rødmusset  Flok.  Udkig 
fra  Vinduet  til  Slægtningene  derovre  i  den  store  Verdens- 
del, der  nu  fører  an  og  faaer  klare  sin  Part  af  Sagen 
med  »de  gule«.  Hjemme,  som  for  Aartusinder  siden,  da 
F'orfædrene  betraadte  Landet:  den  samme  kølige  Luft,  det 
samme  skiftende  Sollys  og  friske  Brus  i  Skov,  paa  Fjæld, 
paa  Slette,  de  gamle,  vante,  hjemlige  Vilkaar,  der  klarer 
Sindet,  spænder  Musklen  og  gør  Arbejdet  kært. 


Derfor  lyder  til  de  tre  Brødrefolk,  hvorhen  de  saa  vender 
sig,  fra  Fortid,  fra  Nutid  og  Fremtid,  bestandig  Nordens  det 
ene  og  samme  Løsen:  Frit,  enigt  og  paa  Vagt. 

il  Ligeså  Icl  som  Forl'.  tumler  sine  Kundskaber,  leger  han  med  tlcn  danske 
tunge,  den  føjer  ham  villig  i  skæmt  og  alvor,  tolker  hans  varme  sans  for 
poesien  i  Norden  og  bærer  mange  fine  og  dybsindige  Tanker«. 

(Nordisk  Tidsskrift) 

